
ACTA APOSTOLICAE SEDIS 


COMMENTARIUM OFFICIALE 


ACTA PII PP. XIl 


LITTERAE DECRETALES 


I 


BEATO PETRO ALOISIO CHANEL, MARTYRI, SANCTORUM HONORES DECERNUNTUR 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Martyrum sanguine tincta triumphalibusque redimita coronis, sancta 
Christi Ecclesia alterna vice per saeculorum decursum calamitatis et 
victoriae, vexationis et pacis, luctus et gaudii est experta fortunas; et, 
quemadmodum divinus eius Conditor, postquam inferni principis icti- 
bus sua sponte conciderat mortemque subierat cruentissimam, tres post 
dies contra omnium spem fulgens resurrexit, ita eadem cum Auctore 
suo cuncta fert silentio supplicia, ac post dolores assiduasque insecta- 
tiones felicius in universum mundum pacifica celebrisque progreditur. 
Quam ob rem, ad quoslibet parata casus, in secundis provida vigilat, 
atque in adversis secura confidit ; quoniam divini Magistri numquam obli- 
viscitur verba: « Nisi granum frumenti cadens in terram mortuum fue- 
rit, ipsum solum manet; si autem mortuum fuerit multum fructum af- 
fert » (Io. 12, 24-25). 

Quibus in alternis casibus, purpureo splendent lumine Martyres, 
quandoquidem, etsi tanta sint varietate distincti, unos Christi Iesu cru- 
ciatus gloriamque per omne redintegrant tempus, atque « ea adimplent 

quae desunt passionum Christi in carne sua pro corpore eius quod est 
Ecclesia » (Col. 1, 24). Cumque praeterea ii semina sint pignoraque vir- 
tutis, simul fideles exemplo suo fortiores reddunt, simul ad eorum sa- 
lutem conferunt. Atque e serenis caeli plagis, ubi perpetuum in aevum 
eorum in agminibus annumerantur qui « venerunt de tribulatione ma- 
gna et laverunt stolas suas in sanguine Agni ») (Ap. 7, 14), precibus suis 
Ecclesiam tuentur sanctam, quam cruore suo viventes fecundarunt. 

Quos inter gloriosos viros sublimem cernimus caelestique radiantem 
luce Beatum Martyrem Petrum Aloisium Chanel, Sodalem Societatis 
a Maria, quem hesterno die Sanctorum in album laetitia gestientes ret- 
tulimus. Summo igitur caelorum Patri dum gratias agimus, qui Nobis 
in tot tantisque curis constitutis, arcano numine ingentem hanc im- 
pertiit animi voluptatem, eiusdem Sancti laudes paucis celebrare exop- 
tamus, ut eius egregie factorum recordatio omnibus huius temporis fi- 
delibus exempli stimulos admoveat ac sincerioris sit incitamentum vir- 
tutis. 

Tenellus infans, obscuro quodam in vico, cui vulgatum nomen Po- 
tiére, intra fines Lugdunensis dioecesis, die duodecimo mensis Iulii anno 
millesimo octingentesimo tertio vitae limina attigit, quintus ex octo Clau- 
dii Francisci et Mariae Sibellas filiis. Cui parentes ad sacrum baptismi 
fontem Petrum dixere nomen ; sibi autem ipse postea, praeter illud, no- 
mina Mariae et Aloisii indidit. 

Puer exemplis piae familiae eductus optimaque indole praeditus, 
mitis suavisque adolevit, ad comitatem, oboedientiam pietatemque mire 
proclivis. Cuius tamen pueritiae non facilis fuit cursus: cum enim hu- 
mili genere natus esset, parentum necessitatibus, maturius quam aetas 
aut incommoda pateretur valetudo, servire debuit, haud firmas confe- 
rens vires tum ad domestica officia tum ad pecorum custodiam. Ac prae- 
terea, cum rudimentorum ludi longe ab eius pago abessent, ne prima 
quidem puerili institutione est satis eruditus. 

Sed misericors Deus insperatum sacerdotii iter ignaro puero parabat. 
Vertente enim anno millesimo octingentesimo duodecimo, dum in agris 
pecudes custodiret, se obvium dedit Curioni proximi viculi, cui nomen 
Cras, qui, cum eius animi candorem morumque suavitatem identidem 
perspexisset, eum duos post annos in litterarum ludum vocavit, quem 
in sua Curia ad bonae spei pueros excolendos aperuerat. 

Puer igitur, qui iam duodecimum agens annum parum sane attigerat 
doctrinae, sollertis sacerdotis illius ductu sive in litterarum sive in vir- 
tutis disciplina ita profecit, ut non modo inter ceteros discipulos emi- 

neret, sed admirationi agrestibus illis esset atque exemplo. Eo autem 
die quo puer annorum ferme quattuordecim Eucharistico exceptus est 
convivio, sanctioris vitae consilium firmiter iniit, atque a divino Magi- 
stro ad infideles illuminandos arcano quodam instinctu primum se vo- 
catum sensit. 

Sed, inferno hoste perturbante, eum paulatim studiorum eiusmodi 
cepit taedium, ut clam furtimque ludos ipsumque Curionem relinquere 
cogitaret, ad familiae rurisque pacem rediturus. At ope Virginis Mariae, 
ad cuius aram lumen consiliumque rogans confugerat, pristinum red- 
integravit animum generosusque sacerdotii viam ingressus est. 

Octobri enim mense anno millesimo octingentesimo undevicesimo, 
in Seminarium elementarium venit, quod in loco Meximieux exstabat, 
ubi quattuor per annos cum moderatorum tum condiscipulorum adeptus 
est existimationem. Inibi, die vicesimo mensis Augusti anno millesimo 
octingentesimo tertio et vicesimo, sacro confirmationis oleo corrobora 
tus est. Postea vero, cum in Seminario novae Bellicensis dioecesis dili- 
gentem philosophiae studio dedisset operam, in maius acceptus fuit Se- 
minarium, quod in oppido Brou exstabat, ubi toto pectore ad ecclesia- 
sticas disciplinas incubuit atque in omnibus se praebuit « exemplum bo- 
norum operum » (Tit. 2, 7). Cum igitur per omnes sacrorum ordinum 
gradus ascendisset, die quinto decimo mensis Iulii anno millesimo octin- 
gentesimo septimo et vicesimo sacerdos creatus est. Qui ob eiusmodi 
caeleste donum divino exaestuans amore, severioris vitae institutum se 
alacriter capturum vovit. 

Eius sacerdotii primordia habuit Ambérieu oppidulum, quo suo obse- 
quens sacrorum Antistiti, properavit ut sacra in subsidium administra- 
ret. Sua ibi comitate et gratia unius anni spatio Curionis populique sibi 
amorem mire conciliavit, omnibus omnia factus, ut omnes faceret sal- 
vos (cf. I Cor. 9, 22); quamvis infidelium miseratus sortem, qui adhuc 
errorum caligine mergebantur, ardentius Bellicensem Episcopum roga- 
ret ut sibi in longinquis oris Evangelium nuntiare liceret. 

At aliorum dum serviebat utilitati, suam ipse eo usque neglegebat va- 
letudinem, ut necesse fuerit eum in sdlubriora mittere loca. Ut Curio 
igitur missus est ad amoenissimum Crozet vicum, qui in silvestribus 
Allobrogum montibus exstabat. Attamen si locus iucundus, non ita sane 
incolarum mores: cum enim Calvinianae assectatores doctrinae in par- 
vum hunc agrum olim mala sparsissent erroris semina, etiam tunc tem- 
poris tristia manebant antiqui vestigia mali; quandoquidem cives sa- 
cram doctrinam divinumque cultum fastidiebant et ad morum mollitiem 

gradatim erant prolapsi. Quapropter Petrus, suae incommodae imme- 
mor valetudinis, impiger novum aggressus est opus, « auspice Dei Gene- 
trice Maria », cui ut Patronae suam Curiam addixit. Itaque tres annos 
strenue ad animorum bonum allaboravit, quibus educendis aptissima 
quadam ac nova via et ratione usus est, sive sacra expeditiones enixe 
curando, ut montani illius vici incolae ad frugem reducerentur bonam, 
sive pagulum, urbem compitaque circumeundo, ut suos singillatim eru- 
diret. Insigni etiam erga afflictos omnes enitens amore, aegrorum neces- 
sitates amantissimus levavit, egentibus cibos pecuniamque suppeditavit, 
vel suis vestibus quam saepissime datis. Interea piissimus sacerdos sua 
omnia studia omnesque cogitationes in uno Deo figere, supernam opem 
assiduis petere precibus, frugaliter vivere ac corpus poenis sponte sus- 
ceptis durius affligere. At dum totus in suae Curiae incumbit modera- 
tionem, infidelium tamen non obliviscitur, quorum causa saepe acerbis- 
sime secum queritur, quod nondum omnibus spretis sibi ad eos liceat 
properare. 

At denique providentissimus Deus, qui « disponit omnia suaviter » 
(Sap. 8, 1), vehementibus hisce annuit optatis. 

Bellicensis enim Episcopus, iterum atque iterum rogatus, ei tandem 
aliquando permisit ut a sua Curia abiret et sacrae illi militiae nomen da- 
ret, quae, Societas a Maria nuncupata, aliquot ante annos condita fuerat. 
Laetitia eapropter gestiit Petrus, qui sua omnia in pauperes partitus, 
die quodam dominico, vesperascente caelo, clam suos reliquit fideles, de 
quorum salute tantopere meritus erat. 

Ab ipso igitur Societatis auctore maxima benevolentia in Sodalium 
numerum susceptus, in Bellicensi eiusdem Societatis Seminario gravis- 
sima obiit munia. Primum etiam adulescentes literris optimisque imbuit 
institutis, deinde vero, cum ob aegram valetudinem magister pietatis 
renuntiatus esset, duos per annos sacrorum alumnos per arduam sancti- 
tatis semitam recto itinere duxit, mitis ac patiens eorum admissa expian- 
do, ornata facilique oratione eosdem ad virtutem adhortando ac sacrarum 
decorem caeremoniarum enixe fovendo. 

Quo tempore, quis dicat quot virtutum specimina ostenderit? Qui 
cuiusdam alumni genibus quondam se advolvit, eum lacrimis obtestans ne 
pervicaci voluntate caelesti obsisteret gratiae. Quondam praeterea noctu 
rapidus surgens, ad finitimum pagum flammis conflagrantem cucurrit 
ibique tam acriter pro miserorum salute nisus est, ut dignus plane ha- 
beretur cuius laus in diurnis actis celebraretur. Ad digniora dein voca- 

tus officia, ipsum Bellicense Seminarium moderandum suscepit. Quo in 
munere omnibus se « Pastorem bonum » praebuit ; praesertim cum, saevo 
per domum ingravescente morbo, sua posthabita incolumitate, aegro- 
rum puerorum affuit necessitatibus. 

Sed omnipotens Deus, qui eius animum in ethnicorum salutem incen- 
derat, eius denique optata expleturus erat. 

Cum enim die undetricesimo mensis Aprilis anno millesimo octingen- 
tesimo sexto et tricesimo, fel. rec. Gregorius XVI, Decessor Noster, 
Societatem a Maria rite probavisset eidemque Apostolicum Vicariatum 
de Occidentali Oceania commisisset regendum, Petrus summa animi 
laetitia eorum in numerum allectus fuit, qui evangelicae doctrinae se- 
men in longinquas ignotasque maris spargerent oras, atque ad Pro-Vi- 
carii Apostolici munus fuit vocatus. Quam ob rem summo Deo gratias 
persolvit, ac religiosis nuncupatis votis se eidem Societati addicens, ad 
arduum eiusmodi inceptum se alacri sedulitate paravit, in anglicae lin- 
guae studio multas consumens horas, atque preces ingeminans volunta- 
riamque vitae asperitatem. 

Tandem, pridie ferias Natales Servatoris Nostri Iesu Christi eodem 
anno millesimo octingentesimo sexto et tricesimo, cum septem sodalibus 
a portu, quem vulgo Le Havre appellant, solvit, Deiparae Virginis laudes 
concinens, cui longum addixit iter tamugqam benignissimae Matri mi- 
cantique sediri maris. Quae tamen navigatio asperrima fuit, tum imbri- 
bus fluctibus procellisque saevientibus, tum flammeo caniculae aestu fu- 
rente, tum diris ingravescentibus morbis, quibus absumptus unus e sa- 
cerdotibus periit. Clementissima attamen Virgo strenuos piosque tutata 
est filios, qui, ipsa auxiliante, multum in nautarum salutem tot inter 
mala desudaverunt, si eos a pravis moribus ad melioris vitae rationem 
traducere possent. 

Novembri denique mense anno millesimo octingentesimo tricesimo 
septimo ex alto ad primas Occidentalis Oceaniae insulas appulerunt ; 
sed cum inde ab indigenis, haeretica labe inquinatis, fuissent reiecti, 
fortes adversa sustinentes, se iterum periculoso commiserunt itineri, 
atque alias insulas petierunt. Petrus vero, Apostolico Vicario iubente, 
in Futunam insulam exiit, cuius incolae cruentissimis caedibus male 
apud omnes audiebant. Eius litus osculatus, ignotam illam Oceani 
oram in Beatae Mariae Virginis tutela esse voluit. Ibi cum fidelissimo 
laboris consorte, qui ei adiutricem operam, uti laicus auxiliaris, erat 
navaturus, ab ipso insulae principe, reluctantibus frustra ducibus 
quibusdam, in regiam domum fuit dignissime exceptus. 

Futunianus ille populus, qui arcano Dei consilio ei obtigerat regen- 
dus, antiquissima religione plures venerabatur deos, quos putabat in 
ducum suorum animis vivere. Duces propterea suos, inanem hanc fo- 
ventes superstitionem, insulani caeco quodam timidoque colebant obse- 
quio. Qui incolae, quamquam usque ad superiorem aetatem horribili 
facinore humana carne vesci consueverant, prodentes tamen « opus le- 
gis scriptum in cordibus suis » (Rom. 2, 15) ac divinae veritatis quasi 
scintillulis illuminati, futurae cuiusdam vitae aeternam metuebant 
sortem, atque mores honestis, hospitalitatis cultum sinceramque fidem 
retinebant. 

Petrus igitur, iucundis ac suavissimis, quibus praeditus erat, inge- 
nii dotibus primum incolarum animos, praesertim puerorum, adule- 
scentium atque aegrorum, sibi conciliandos curavit ; sed cum indigenae 
sermonis prorsus esset imperitus, immenso paene labore in asperis il- 
lis sonis tres per annos versatus est, ut christianas preces ad verbum in 
linguam illam transferret ac divinarum notitias rerum accommodate in- 
sulanis traderet, novis etiam ad hoc fictis vocabulis. Qui frugi indige- 
narum vivendi condicionem haud aegre amplexus, tenuissimo ac saepe 
foedo victu famem propulsabat, et in angustissimo habitabat tugurio, 
quod ipse sibi exstruxerat quodque haud semel fuit tempestatum vi 
misere disiectum. Hanc ob indigentiam atque ob torridam caeli gravi- 
tatem licet febrili aestu saepe divexaretur, nunc fragosas tamen per sil- 
vas saxosasque per valles longa emetiebatur pedibus itinera, nunc fra- 
gili vectus navigio vel remotiores vicos, naufragii etiam periculis quan- 
doque susceptis, Evangelii praedicandi causa petiit atque invisit. Quo- 
cumque autem perveniebat, indefesso studio ac nimio sudore in christiana 
indigenas erudiebat doctrina, eos praecipue ad sacrarum nitorem caere- 
moniarum assidue alliciens. Neque id frustra; nam plurium pagorum 
imcolae concordes rogaverunt ut ab erroribus ritibusque sacrilegis ad chri- 
stiana agmina adiungerentur. Eos vero qui Christo nomen dedissent, omni 
excolebat sollicitudine, ut susceptae fidei congruenter viverent. Inter ce- 
tera, curae habebat ne aegri manerent veri Dei notitia expertes neve mori- 
bundi infantes aquis baptismi privarentur. Quae omnia cum ob inco- 
larum neglegentiam non facile adipisceretur, id suae ipsius ille attribue- 
bat indiligentiae, seque ipsum summo vitae Auctori quasi victimam of- 
ferebat, ut christiana res nullo impedimento in Futuna insula proficeret. 

Sed Petrus terrestri etiam insulanorum bono consulendum esse pu- 
tabat. Propterea post intestinum bellum impiger sauciis medicinam fecit, 

mortuos sepeliendos curavit, discordiam inter adversos composuit victo- 
rumque sedavit iram; dignus idcirco qui « vir praestantis animi » ab 
omnibus appellaretur. 

Attamen insulae rex, cum recentem victoriam suis attribueret diis, 
Evangelii praeconis, qui deorum religiones violare eorumque simulacra 
comburere fuerat ausus, consuetudinem sensim fastidire coepit, eidem- 
que nisi raro cibos suppeditare. Hoc igitur Petro initium malorum atque 
vexationum fuit. 

Quam ob rem ipse, haud ignarus futuri, ne fame prorsus periret, 
maximos quosque corporis labores laetus subiit, minime tamen de ani- 
morum curatione remittens. Plures interea iuvenes, vehementer com- 
moti quod optimum sacerdotem magis in dies vexatum, ac vel miserrimi 
agelli fructibus exspoliatum viderent, patriis reiectis superstitionibus, 
se ultro, uti christianae religionis candidatos, ipsi addixerunt, ausi prop- 
terea optimatum iram obire atque clam noctuque, priscorum more chri- 
stianorum, divino adesse sacrificio. Quorum in numero fortis fuit ipse 
regis filius. Quapropter rex ira ac dolore commotus, non solummodo 
natum percuti permisit, sed minitari etiam coepit se poenas ab impio 
advena, externae praecone doctrinae, esse repetiturum. 

At Petrus, qui haec omnia noverat, affirmabat, si infideles indigenae 
ipsum morte afficerent, christianam nihilominus religionem esse denique 
victuram, quippe quae summum Deum, non hominem, haberet aucto- 
rem. Ille propterea simultates patientissime passus malevolis illis su- 
perna lumina cotidie apprecabatur ; qui eidem infestiores magis magis- 
que facti, incolarum animos in ipsum acriter concitabant. 

Diuturnum tandem impiorum odium adversus christianum religionem 
eiusque nuntium exarsit, quorum mentes occaecavit. Nam optimates 
primum divini nominis candidatos iuvenes minis ac terrore insequi coe- 
perunt, deinde vero in nocturno conventu statuerunt ut Petrum ipsum 
interficerent christianamque rem ex insula omnino penitusque delerent. 
Postero die, duodetricesimo scilicet mensis Aprilis anno millesimo octin- 
gentesimo quadragesimo, multo mane catechumenorum domo incendio 
deleta, omnes, quos ibi inveniunt, vexant violantque atque, vel ipsius 
regis filio vulnerato, casam Petri furtim petunt, qui aliquot ante dies 
laicum adiutorem in longinquam insulae oram miserat. Heic dum unus 
ex illis homicidis ficto simulatoque vultu ignarum adit virum medici- 
nam poscens, indigenarum turma supellectili sacrisque ornamentis mi- 
seram compilat domum ipsique Petro minax circumfunditur. Tum in 
ipsum, cur id faciant quaerentem, quidam impetum faciens, eius bra- 

chium clava perfringit ; alii lanceis eum fustibusque mulcant, qui cruore 
respersus humi procumbit, atque se in arboreo trunco reclinat, quo pro 
cervicali utebatur ; in quo rerum tumultu ferocissimus quidam, horrida 
saevaque clamitans, Petrum adhuc spirantem aggreditur eiusdemque 
mediam frontem securi disicit. 

Defuncti corpus, caede nefaria cruentatum, a piis quibusdam mulie- 
ribus humo conditum fuit. 

Interea terra illa, invicti martyris sanguine irrorata, fructus coe- 
pit proferre salutis. Postquam enim rex turpissima morte consumptus 
periit, indigenae suam visi sunt exuere ferociam. Quam ob rem incre- 
dibili quodam instinctu ita dociles sincerique novos Evangelii praeco- 
nes susceperunt, ut duos post annos, quam fortis Dei miles plagis con- 
fossus occubuerat, insulani illi, quos inter ipsi homicidae, ad gloriosam 
christianorum militiam sint feliciter adiuncti. 

Interea, fama opinioque de strenui Martyris sanctitate non modo per 
Futunianum populum sed late per alias etiam gentes ita percrebruit, ut 
de Beatorum Caelitum honoribus eidem decernendis Causa agitari coepta 
fuerit. 

Itaque die tertio mensis Augusti anno millesimo octingentesimo qua- 
dragesimo quinto Apostolicus Vicarius Centralis Oceaniae iam de Petri 
Aloisii Chanel martyrio, de causa martyrii deque signis quae, ipso de- 
precante, a Deo ferrentur patrata, rituali investigatione perfecta, de 
hac re acta aliaque documenta Romam transmisit. Quae acta in S. Ri- 
tuum Congregationis conventu, cui praeerat cl. m. Constantinus Car- 
dinalis Patrizi, eiusdem S. Congregationis Praefectus atque Causae Re- 
lator, die vicesimo septimo mensis Aprilis anno millesimo octingentesimo 
quinquagesimo septimo recognita fuerunt. In quo conventu statutum fuit 
ut eadem acta loco processus, quem informativum vocant, haberentur. 
De qua re decretum die septimo decimo mensis Septembris eiusdem anni 
factum est. 

Die autem vicesimo quarto eiusdem mensis et anni imm. rec. Pius IX, 
Decessor Noster, Causam introduci iussit. 

De conficiendo itaque apostolico processu super sanctitatis fama, mar- 
tyrio, causa martyrii et signis eiusdem Servi Dei agi coeptum est; atque 
propterea remissoriales, quas vocant, Litterae die secundo et vicesimo 
mensis Aprilis anno millesimo octingentesimo quinquagesimo octavo ad 
hunc agendum processum apostolica auctoritate datae sunt. Quo rite 
peracto, de eius iuridica vi deque non cultu S. Rituum Congregatio die 

vicesimo septimo mensis Maii anno millesimo octingentesimo septuage- 
simo sexto decretum edidit, quod die primo sequentis mensis Iunii idem 
Summus Pontifex ratum habuit. Die vero nono mensis Maii postero an- 
no, S. Rituum Congregatio, iis potestatibus usa quas sibi idem Ponti- 
fex fecerat, decrevit ut Causa venerabilis Servi Dei ageretur, licet quin- 
quaginta annorum spatium ab eius morte nondum esset elapsum, utque 
dubium de martyrio et de causa martyrii coram eadem S. Congregatione 
proponi posset. 

Die autem duodecimo mensis Maii eodem anno, S. Rituum Congre- 
gatio scripta venerabilis Servi Dei probavit, idque Pius IX, Decessor 
Noster, confirmavit. 

Hisce gestis, Causae Postulator efflagitavit ut dubium de martyrio 
ac de causa martyrii simul cum dubio de signis seu miraculis propone- 
retur. Quod cum a Summo Pontifice concessum esset, de iisdem dubiis 
iuxta normas disceptatum est in tribus comitiis, antepraeparatorio vi- 
delicet, praeparatorio ac demum generali, quod postremum die uno et 
vicesimo mensis Augusti anno millesimo octingentesimo octogesimo oc- 
tavo coram Leone XIII, Decessore Nostro, habitum est. Idem praeterea 
Pontifex, die vicesimo quinto mensis Novembris eodem anno constare 
de miraculis et de martyrio ac de causa martyrii declaravit; atque die 
tricesimo mensis Maii postero anno ad Beatificationem venerabilis Ser- 
vi Dei tuto procedi posse sollemniter edixit. 

Quibus omnibus rite peractis, idem Summus Pontifex per Litteras 
Apostolicas in forma Brevi, die sexto decimo mensis Novembris anno 
millesimo octingentesimo octogesimo nono datas, eundem Dei Servum 
inter Beatos Caelites ascripsit, ac postero die statas celebresque Beati- 
ficationis caeremonias in superiore Petrianae Basilicae pronao magno 
cum splendore egit. 

Cum vero post decretos Beato Petro Aloisio Chanel huiusmodi ho- 
nores cultus percrebruisset et, ipso intercedente, nova dicerentur a Deo 
effecta miracula, supplices Apostolicae Sedi preces admotae sunt, ut 
Causa ad eundem Beatum sanctitatis infula decorandum resumeretur. 
Quibus precibus idem Decessor Noster Leo XIII, per decretum die de- 
cimo mensis Iunii anno millesimo octingentesimo nonagesimo primo edi- 
tum, libenter annuit. Remissorialés igitur litterae missae sunt Episcopo 
Nicensi et Episcopo Bellicensi, in quorum dioecesibus quaedam mirae 
sanationes, Beato Petro Aloisio deprecante, dicebantur patrata, ut de 
ipsis sanationibus ad normam iuris agerent inquisitiones. Quod cum 

iidem Episcopi rite fecissent, cumque S. Rituum Congregatio eorum lit- 
teras probasset, de ipsis sanationibus disceptari coeptum est. 

Quarum prima sic breviter narratur. Franciscus Vion-Dury, ex op- 
pido Lalleyriat, caecitate laborabat ob plenam evulsionem amborum 
visificorum retiolorum. Qui morbus a duobus saltem oculariis medicis 
insanabilis aestimatus fuerat. Cum propterea infirmus in hospitium, 
quod Confort vocant, exceptus esset, exeunte mense Iulio anno millesimo 
octingentesimo nonagesimo, novendiales preces pro eius sanatione adhi- 
beri coeptae sunt; die autem secundo mensis Augusti, iterum atque ite- 
rum Beato Petro Aloisio invocato, repente infirmus visum recepit atque 
exinde bona usus est oculorum vi. 

Duo periti ad opportunitatem electi atque medicum S. Rituum Con- 
gregationis Collegium cum medentibus a cura et a consultatione uno 
consensu edixerunt et prognosim fuisse infaustam et sanationem vires 
excessisse naturae. 

Nec minus perspicuum fuit alterum miraculum, quo Maria Rosalia 
Monnier fruita est, in oppido, quod vulgo Cuet appellant, nata, unde 
Beatus Petrus ortum habuit, tuberculari diathesi, sicut et aliiesua domo- 
laborans. Cum sextum decimum circiter annum ageret, tubercularis mor- 
bi symptomata experiri coepit in pulmonibus; cui dein accessit gravis 
quoque ulcerosa gastrites atque ulcerosa cachexia toxihaemica. Infausta 
omnino a medicis edita fuit prognosis, sive quoad sanationem sive quoad 
vitam ipsam infirmae ; ac re vera decem et octo per annos morbus ne mi- 
nime quidem remisit, ita ut infirmae vires magis magisque extenuaren- 
tur. Porro morbus eo processit ut statutum fuerit eidem extrema Ec- 
clesiae sacramenta dare. Sed, Beato Petro Aloisio pluries invocato, Ma- 
ria Rosalia die octavo mensis Septembris anno millesimo nongentesimo 
quarto, sacrosanto Christi Corpore refecta, subito ac perfecte sanata 
est neque iterum in eundem incidit morbum. 

De qua re periti medici et S. Rituum Congregationis medicorum Col- 
legium disceptaverunt, atque, omnibus perpensis adiunctis, huiusmodi 
sanationem naturae vires excessisse pronuntiarunt. 

Sive de priori sive de altera sanatione tum in praeparatorio S. Rituum 
Congregationis conventu, die nono mensis Iunii superiore anno coacto, 
tum in generali coram Nobis die septimo decimo mensis Novembris eo- 
dem anno disceptatum est. Quo in generali comitio dilectus Filius No- 
ster Alexander S. R. E. Cardinalis Verde, Causae Relator, proposuit 
discutiendum: An et de quibus miraculis, post indultam eidem Beato 

ab Apostolica Sede venerationem, constet in casu et ad effectum de quo 
agitur. Atque tum Patres Cardinales, qui aderant, tum Officiales Prae- 
lati et Consultores propositas sanationes miraculo tribuendas esse affir- 
marunt. Nos vero ad Nostrum proferendum iudicium cunctandum esse 
censuimus, ut Nostris aliorumque precibus plenius lumen a Deo impe- 
traremus. 

Die autem septimo decimo mensis Ianuarii huius anni, ad Nos con- 
vocatis dilecti Filiis nostris Cardinalibus Verde, Causae Ponente, et 
Cicognani, S. Rituum Congregationis Praefecto, atque venerabili Fra- 
tre Alfonso Carinci, Archiepiscopo titulo Seleuciensi in Isauria et eius- 
dem S. Congregationis a Secretis, ac dilecto Filio Salvatore Natucci, 
Generali Fidei Promotore, sacris operati, sollemniter decrevimus: Con- 
stare de instantanea perfectaque sanatione, Beato Petro Aloisio Chanel 
intercedente, cum Francisci Vion-Dury a caecitate ob totalem evulsio- 
nem amborum visificorum retiolorum, tum Mariae Rosaliae Monnier a 
tuberculosi pulmonari nec non a gastrite ulcerosa gravi et a cachexia 
toxihaemica. 

Quibus expletis, Nos S. R. E. Cardinalium, S. Rituum Congrega- 
tionis Officialium Praelatorum et Consultorum vota scripto relata con- 
firmantes, die secundo mensis Aprilis decretum ediximus: Tuto procedi 
posse ad sollemnem Beati Petri Aloisii Chanel Canonizationem. Consi- 
derantes vero de re gravissima agi, Consistorium indiximus in 
diem vicesimum mensis Maii, hoc anno, ut in eo Patrum Cardinalium, 
Patriarcharum, Archiepiscoporum, Episcoporum et Abbatum « nullius », 
Consistorii die in Urbe futurorum, sententiam exquireremus de Ca- 
nonizatione Pii X, Pontificis et Confessoris ; Petri Aloisii Chanel, Marty- 
ris, Sodalis Societatis a Maria ; Gasparis Del Bufalo, Confessoris, Aucto- 
ris Congregationis Missionariorum a Pretiosissimo Sanguine; Iosephi 
Pignatelli, Confessoris, e Societate Iesu; Dominici Savio, Confessoris ; 
et Beatae Mariae Crucifixae Di Rosa, Virginis, Legiferae Matris In- 
stituti Ancillarum a Caritate. Ante statutum autem diem, iussimus ut 
ad eos, qui Consistorio essent interfuturi, commentaria mitterentur de 
vita, virtutibus, miraculis et de Causis singulorum Beatorum, quorum 
mentionem fecimus, ut re plena animadversione cognita, suam possent 
ferre sententiam. 

Quod Consistorium die, quem diximus, vicesimo mensis Maii in certa 
Vaticani Palatii aula celebratum est; in quo postquam Nos, brevi ora- 
tione astantes allocuti sumus, dilectus Filius Noster S. R. E. Cardinalis 

Cicognani ostendit aequum esse ut Beatorum illorum et Beatae illius, 
quos diximus, memoria summis consecraretur honoribus, atque a No- 
bis postulavit ut ad optatissimum Canonizationis ritum quam primum 
deveniremus. 

Quibus peractis, Nos astantes Cardinales et sacrorum Antistites ro- 
gavimus ut quid de propositis Causis sentirent singuli Nobis significa- 
rent. Omnium ergo suffragiis exceptis, laeto animo didicimus ab iis 
concordi sententia Beatos illos ac Beatam illam plane dignos aestimari 
qui fulgido Sanctorum diademate decorarentur. Nos propterea sin- 
gulorum Beatorum Canonizationi diem statuimus: Beati scilicet 
Pii X diem undetricesimo mensis Maii; Beati vero Petri Aloisii 
Chanel aliorumque quattuor Beatorum, quos memoravimus, diem duo- 
decimum mensis Iunii. 

Interea astantes Purpuratos Patres ac sacrorum Antistites rogavimus 
ut suas Nostris precibus adiungere vellent, ut fausta ac salutaria ca- 
tholicae rei obvenirent. 

De hisce omnibus ut iuridice conficerent acta Protonotariis Aposto- 
licis, qui aderant, mandavimus. 

Cum autem praestituta dies illuxit Beato Aloisio Chanel aliisque, 
quos diximus, Sanctorum corona decorandis, cuncti saecularis et regu- 
laris cleri ordines, plurimi Romanae Curiae Praelati et Officiales, non 
pauci Abbates, plures sacrorum Antistites, atque amplissimum Pa- 
trum Cardinalium Collegium in Vaticanum Palatium convenerunt. 
Quibus omnibus supplicantium ritu procedentibus ac precationes Cae- 
lestium Curiae admoventibus hymnumque « Ave, Maris Stella ») praeci- 
nentibus, Nos, e Sacello Sixtino exeuntes, hora sexta post meridiem in 
Petrianae Basilicae forum, magno fidelium ex universum paene terrarum 
orbe numero frequens, descendimus et ad Solium Nostrum, ante maio- 
rem eiusdem Basilicae portam collocatum, perreximus. 

Tunc, praestita Nobis ab astantibus Cardinalibus oboedientia, di- 
lectus Filius Noster Caietanus Cardinalis Cicognani, pervrante dilectu 
filio Camillo Corsanego, Consistorialis Aulae Advocato, instanter, instan- 
tius, instantissime postulavit ut Nos Beatum Petrum Aloisium Chanel 
aliosque quattuor Beatos, quos memoravimus, summis Sanctorum hono- 
ribus decoraremus. Cui Consistoriali Advocato per dilectum Filium 
Antonium Bacci, ab Epistulis ad Principes, respondimus iam in eo esse 
ut Nos huiusmodi postulationi concederemus. 

Hymnum itaque « Veni, Creator Spiritus » cum confertissima fide- 

lium turba canentes, a divino Paraclito imploravimus ut superni lumi- 
nis copia magis magisque menti Nostrae coruscaret. Dein in divi Petri 
cathedra sedentes, uti supremus universae Christi Ecclesiae Magister, 
sollemniter pronuntiavimus: « Ad honorem Sanctae et Individuae Tri- 
nitatis ad exaltationem Fidei Catholicae et Christianae Religionis aug- 
mentum, auctoritate Domini Nostri Iesu Christi, Beatorum Apostolorum 
Petri et Pauli ac Nostra, matura deliberatione praehabita et divina ope 
saepius implorata, ac de venerabilium Fratrum Nostrorum S. R. H. Car- 
dinalium, Patriarcharum, Archiepiscoporum et Episcoporum in Urbe 
exsistentium consilio, Beatos Petrum Aloisium Chanel, Martyrem, Ga- 
sparem Del Bufalo, losephum Pignatelli, Dominicum Savio, Confessores, 
et Mariam Crucifivam Di Rosa, Virginem, Sanctos et Sanctam esse de- 
cernimus et definimus, ac Sanctorum catalogo ascribimus: statuentes 
sllorum memoriam quolibet anno die eorum natali, nempe Petri Aloisii 
die vigesima octava Aprilis inter Sanctos Martyres, Gasparis die vige- 
sima octava Decembris, Iosephi die decima quinta Novembris, Dominici 
die nona Martii inter Sanctos Confessores non Pontifices, et Mariae Cru- 
cifizae die decima quinta Decembris inter Sanctas Virgines non Marty- 
res pia devotione recoli debere. In nomine PasRtris et Fisglii et Spi- 
ritussaSancti. Amen ». 

Qua formula prolata, precibus annuentes eiusdem Cardinalis Cico- 
gnani, per eundem Advocatum Consistorialem Nobis oblatis, hasce De- 
cretales sub plumbo Litteras confici et expediri iussimus, praesentibus 
vero Protonotariis Apostolicis ut de hac Canonizatione publicum con- 
ficerent instrumentum mandavimus. Deinde postquam sermonem de no- 
vensilium Sanctorum virtutibus habuimus, ut gratias omnipotenti Deo 
ageremus, hymnum « Te Deum laudamus » cum astantibus cecinimus, 
atque Sanctorum illorum ac Sanctae illius patrocinium primi invo- 
cavimus. 

Mane vero huius diei venerabilis Frater Noster Eugenius, Episcopus 
Suburbicarius Ostiensis ac Portuensis et S. Rufinae, S. R. E. Cardinalis 
Tisserant, S. Collegi Decanus, in Petriana Basilica, magnifice exornata, 
divinum sacrificium ad aram maximam pontificali ritu litavit, cui Nos 
e Solio Nostro affuimus praesentes. 

Omnibus itaque, quae inspicienda erant, bene perpensis, certa scien- 
tia ac de Nostrae apostolicae auctoritatis plenitudine, quae supra me- 
moravimus, confirmamus atque universae Christi Ecclesiae denuntia- 
mus, mandantes ut harum Litterarum exemplis vel excerptis, etiam ty- 
pis impressis, manu tamen alicuius apostolici tabellionis subscriptis et 

sigillo munitis, eadem prorsus tribuatur fides, quae iisdem hisce Nostris 
Litteris haberetur, si ostenderentur. 

Nemini autem iis quae per has Litteras Nostras statuimus, obniti 
liceat. Quod si quis temere ausus fuerit, indignationem omnipotentis - 
Dei et Sanctorum Apostolorum Petri et Pauli se noverit moturum. 

Datum Romae apud S. Petrum, die tertio decimo mensis Iunii, anno 
Domini millesimo nongentesimo quinquagesimo quarto, Pontificatus No- 
stri sexto decimo. 


Ego PIUS, Catholicae Ecclesiae Episcopus. 


63 Ego EuGEntus Episcopus Ostiensis ac Portuensis et S. Rufinae Car- 
dinalis TISSERANT, Sacri Collegii Decanus. 

Ego CLEMENS Episcopus Veliternus Cardinalis MIcARA. 

Ego IosePpH Episcopus Albanensis Cardinalis Pizzarpo. 

+3 Ego Benepicrus Episcopus Praenestinus Cardinalis ALOISI MASELLA. 

Ego Fr. Apsopatus Episcopus Sabinensis et Mandelensis 
Cardinalis Piazza. 

Ego Fripericus Episcopus Tusculanus Cardinalis TepEScHINI, Da- 
tarius Sanctitatis Suae. 

Ego ALEXANDER titulo S. Mariae in Cosmedin Presbyter Cardinalis 
VERDB. 

Ego Perrus titulo S. Crucis in Hierusalem Presbyter Cardinalis Fvu- 
MASONI BIONDI. 

Ego Cetsus titulo Ss. Nerei et Achillei Presbyter Cardinalis Co- 
STANTINI, S. R. E., Cancellarius 

Ego Caretanus titulo S. Caeciliae Presbyter Cardinalis CICOGNANI. 

Ego VALERIUS titulo S. Silvestri in Capite Presbyter Cardinalis 
VALERI. 

Ego Prerrus titulo S. Praxedis Presbyter Cardinalis Crrtact. 

Ego Nicotaus S. Nicolai in Carcere Tulliano Protodiaconus Cardi- 
nalis CANALI, Paenitentiarius Maior. 

Ego IoaNngs S. Georgii in Velo aureo Diaconus Cardinalis Mprcatt. 

Ego ALAPHRIDUS S. Mariae in Domnica Diaconus Cardinalis Orva- 
VIANT. 


CELSUS Card. COSTANTINI CAIETANUS Card. CICOGNANI 


S. R. E. Cancellarius S. Rituum Congregationis Praefectus 


Hamletus Tondini 
Apostolicam Cancellariam Regens 


Albertus Serafini, Proton. Apost. 
Silvius Sericano, Proton. Apost. 
Loco Plumbi 


Pxpedita die XVII Dec. anno Pontif. XVI. 
In Canc. Ap. tab., Vol. LXXXVIII, n. 75. 


II 


BEATO GASPARI DEL BUFALO, AUCTORI CONGREGATIONIS MISSIONARIORUM A 
PRETIOSISSIMO SANGUINE, CONFESSORI, HONORES SANCTORUM DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Sanguinis pretiosissimi laudes et efficacitatem, quo tepenti Dei Fi- 
lius durum Crucis stipitem aridamque terram perfudit, nemo suaviore 
celebravit pietate quam Apostolus Paulus. Qui antiqua Hebraeorum stata 
sacrificia commemorans, non modo ait nullam fieri posse sine sanguinis 
effusione remissionem peccatorum, sed etiam Christi sanguinem expian- 
dis sceleribus sanguini hircorum et vitulorum virtute ad immensum prae- 
stare, cum Ipse excelsa Unigenae Dei polleat dignitate aeternoque sa- 
cerdotio potiatur. 

Petrus vero, primus Ecclesiae sanctae Rector et Princeps, christia- 
norum agmina monet non magno ipsos vel auri vel argenti pretio fuisse 

redemptos, sed purpureo Christi cruore, Agni castissimi et sanctissimi 
Dei. 

Nec defuerunt per saecula piissimi viri, qui, divini Redemptoris amore 
capti, venerandam Sanguinis eius religionem apud populum vulgarent. 

Hac vero aetate, inter eos qui vigili cura ac sollicito studio effusi 
Sanguinis beneficia, instaurata in eum pietate et cultu, pleno ore prae- 
dicaverunt, unus omnium nitet beatissimus Gaspar Del Bufalo, quem 
heri Sanctorum corona decoravimus. 

Natus est puer Romae, die sexto mensis Ianuarii, anno millesimo 
septingentesimo octogesimo sexto, ab Antonio Del Bufalo et Annuntiata 
Quartieroni, optimis coniugibus. Postero die fuit infans sacro christia- 
norum lavacro ablutus, eique sunt imposita nomina: Gaspar, Melchior 
et Balthassar. Quem insuper pii parentes, non amplius quam undevi- 
ginti menses natum, veriti ne capta valetudine interiret, sacro chrismate 
confirmandum curaverunt. 

Dei autem gratia parentumque optima institutio in pueri animum 
egregiae pietatis semina iecerunt. Qui licet indocili saepe esset ingenio, 
omnium tamen virtutum ceteris fuit exemplar, ut « alter S. Aloisius » 
iure appelari mereretur. Etenim et alacer semper erat ad preces fun- 
dendas et ad corpus voluntaria castigatione refrenandum. 

Cum autem undecim esset annorum, Eucharistici epuli primum par- 
ticeps factus est, unde nova sanctimoniae incitamenta sumpsit. Nihil 
igitur mirum si ex eius animo, ita ad supernas res proclivi, studium 
adipiscendi sacerdotii natum sit. 

Tum Gaspar, talari veste indutus, Collegii Romani, quod dicebatur, 
scholas frequentare coepit, ut humanarum divinarumque rerum sapien- 
tiae studeret; ubi simul spectatae religionis atque singularis exempla 
diligentiae edebat. Quoties enim ad ludos accedebat, Christum in Eu- 
charistiae Sacramento latentem numquam invisere omittebat, hanc red- 
dens causam: « eumus, aiebat, ab aeterna sapientia lumen petere ». In 
alios iam tum amore flagrans, in eos praesertim qui aegrotarent, per 
feriarum tempus visitare ac multiplici ratione iuvare solebat in vale- 
tudinario a Consolatione degentes ; quos postquam de re religiosa docu- 
erat, vehementer hortabatur ut, admissis suis rite accusatis, de eis sin- 
cere dolerent. Interea Gaspar, inter sodales conscriptus quibus, ac- 
cepto a S. Maria de fletu cognomine, propositum erat christianae reli- 
gionis institutiones et praecepta populum docere, plaustrarios apud Cam- 
pum Vaccinum, qui dicitur, sdibat atque carcerem emendandis puero- 
rum vitiis saepissime petebat, si posset eos ad meliorem reducere frugem. 

Huc accedit quod sanctissimum Eucharistiae Sacramentum noctu 
quoque in aede S. Sabinae per quadraginta horas sollemni cultu hono- 
randum curavit; quod in templo S. Crucis Hierosolymitanae consocia- 
tionem condidit, Christum Iesum in augustissimo altaris Sacramento 
adorandi causa; quod denique aliam societatem sodalium constituit, 
quorum officium munusque esset ceteris christianam veritatem tradere. 

Quae tamen omnia eum nullo modo a praecipuis distinebant cogita- 
tionibus, quas in id collocabat ut animum suum virtutibus magis ma- 
gisque coleret atque digne ad sacerdotium suscipiendum componeret, 
cui die uno et tricesimo mensis Iulii, anno millesimo octingentesimo octa- 
vo rite initiatus est. 

Ex quo cum novum sumere visus esset pietatis religiosaeque seduli- 
tatis ignem, et hospitium a S. Galla nominatum amplificavit, et in 
templo S. Mariae in Vincis, quod instauraverat, sacrarium nocturnum 
condidit ; et alia opportuno consilio instituit utriusque sexus aegrotis 
iuvandis et sanandis. 

Sed haec inter Romanae civitatis fortunae ruere et concidere. Cum 
enim Urbs, Napoleonis Imperatoris iussu, Gallorum copiis pervasa es- 
set, tunc eheu! templa profanata sunt atque direpta, coenobia expoliata, 
sacerdotes contumeliis affecti, Pontifex denique Maximus in exsilium 
misere pulsus. Quo tempore Gaspar, cum iusiurandum ab Imperatore 
sacerdotibus praescriptum dare noluisset, statim est in exsilium actus: 
primum Placentiam, ubi cumulo fractus miseriarum fere ad mortem 
aegrotavit ; inde Bononiam, in qua civitate rerum inter discrimina mil- 
le, potuit impiger, serie immensa laborum, aliorum fidem confirmare. 
Immo, suadente piissimo viro qui e clero Romano erat quique et ipse 
exsilio multatus erat eiusque animo moderabatur, de duobus condendis 
sodalitatibus a Pretiosissimo Christi Sanguine primum cogitavit: una 
videlicet virorum, altera sacrarum virginum. 

Interim exsilium fit acerbius et durius: etenim Gaspar in horridum 
carcerem detrusus, a ceterisque segregatus, ab ipso sacro faciendo, ma- 
gno animi moerore, abstinere cogitur. Sed tandem, post varios casus, 
una cum aliis die vicesimo sexto mensis Ianuarii, anno millesimo octin- 
gentesimo quarto decimo, in libertatem restitutus, Romam redire potuit. 

Ubi christiana vita ob perturbationes civiles languescente, a Pontifice 
Pio VII, Decessore Nostro, iussus est de divinis rebus ad populum ha- 
bere contiones, sacrisque praeesse expeditionibus, quae in vulgus « Mis- 
siones dicebantur. 

Qua ex re ut uberiores diuturnioresque perciperet fructus, operis svu- 
cios sibi asciscere cogitavit, multis posthabitis ac victis difficultatibus, 
quae obstabant et impediebant. 

Tandem die decimo quinto mensis Augusti, anno millesimo octin- 
gentesimo decimo quinto, primam potuit a se conditae sodalitatis Do- 
mum Iani constituere, quod est oppidum in Umbria situm, ibique in 
coenobio a S. Felice, tunc temporis habitatoribus vacuo, domicilium 
collocare. Cui sodalitati id Gaspar proposuerat, ut sacerdotes congre- 
garet qui, stabili consuetudine viventes, in pietate et caritate, in dociri- 
narum cultu, in studio quaerendae aliorum salutis ita exercerentur ut 
revocando populo ad Christi praecepta quam aptissimi fierent. Quod 
Sodales consequi praesertim contendebant sacris orationibus per cer- 
tum tempus ad populum cotidie habitis, propositaque pretiosissimi San- 
guinis Christi Iesu religione. Sed ex huiusmodi laboribus multae pro- 
ficiscebantur in Sodales incommoda: risus, contumeliae, calumniae, 
rerum inopia. Erant ipsis longa itinera obeunda casusque incerti supe- 
randi, et, brevissima vel nulla capta quiete, pluries in dies ad populum 
dicendum, et audiendi patienter admissa sua confitentes. 

Quod autem attinet ad sacras expeditiones, quibus Gaspar ipse imo- 
derabatur, earum constat eventum fuisse maxime frugiferum. Ad sua- 
vissimos enim sermones blandaque verba accedebant sanctissimae vitae 
spectata exempla, quibus animi vehementer ad bonitatem movebantur. 

Scelerum ergo cumulati viri et mulieres ad eius pedes procumbere, 
Dei clementia sincere implorata ; turpes libri et obscene scripta publicis 
locis acervatim dari flammis; familiae, effera discordia laceratae, in 
pristinam pacem amicamque concordiam reduci. 

Fiebat interdum ut oppidani, quo maior esset ipsis facultas perci- 
piendi eius contiones, in tecta ascenderent, utque alias quinquaginta sa- 
cerdotes populi admissis rite audiendis impares essent. 

Nec Gasparis labor pagis et vicis tantum continebatur : nam latrones 
ac praedones adibat, qui id temporis per Maritimam Campaniamque 
regiones et civibus mala et Magistratibus molestias haud parvas gi- 
gnebant. 

Quos cum frustra civilis auctoritas legibus subicere conata esset, 
Pius VII, Decessor Noster, Gasparem rogavit ut id negotii, benignitate 
adhibita, conficeret. Re namque vera latrones eius amore, studio, leni- 
tate capti, qui die ac nocte sive in agris sive in saltibus ac nemoribus, 
sive in speluncis, ad Christi dilectionem inflammare non desisteret eo- 

rumque causas apud civiles auctoritates paterne susciperet, impossibile 
est dictu quam modeste Dei hominumque imperium acciperent. 

Sed haec inter, coepit atra tempestas in eum sine more furere. 

Dum enim ipse omnimodis contenderet et Christo et Ecclesiae parere 
quos civitas amissos iam ac perditos duceret, alii indigna lucri cupi- 
dine vel invidiae veneno permoti, hoc unum studebant ut, videlicet, 
egregia Gasparis coepta apud Pontificem detrectarent, eundemque apud 
latrones ipsos de proditione accusarent. Eius praeterea sodales quasi 
vani homines exhibebantur, rudes, indoctiores, nulla modestia erga 
Episcopos, quorum potestatem impatienter ferrent. Huc accedit quod ex 
iis alii, qui cum eo operam sociaverant, eum dereliquerunt ; alii ad ipsa 
hostium castra foede transfugerunt. Quae omnia Gaspar, misericordis 
Dei gratia, aequo animo ferebat in ea verba: « Est mihi constanter pro- 
positum: pati, orare, tacere »). 

Quin immo tantum aberat ut huiusmodi aerumnae eum ab opere 
deterrerent, ut potius sacras expeditiones magis magisque obiret, suam- 
que sodalitatem latius in dies propagaret, conditis ubique sacerdotum 
coetibus ac domiciliis: Nepete, in Etruria, Maceratae Feltriae, Caese- 
nae atque in Feretrana dioecesi. Quae igitur iis adiungenda sunt quae 
superiore decennio Albani, in pago per vulgus Sonnino cognominato, Be- 
neventi, Ariminii, aliisque locis constituerat. 

Circa id temporis Gaspar, qui beatae Mariae De Mattias animum 
sapientissimis consiliis per plures annos ad hoc opus paraverat, datis 
normis eidem astitit in condenda sacrarum virginum sodalitate, quae, 
a Christi Sanguine sumpto nomine, puellarum curam multiplici ra- 
tione susciperent. 

Sed inexhausti ac duri, quibus perfungebatur, labores gravesyue 
toleratae aerumnae haud robustum ac valentem hominem tandem frege- 
runt, eiusque valetudinem, tantis obrutam curis, continenter in de- 
terius verterunt. Attamen nec infirmitati Gaspar cedebat neque pristi- 
nae industriae remittebat habenas. Ergo et tradendae divinarum rerum 
disciplinae et sodalium suorum invisendis Domibus et sacris expeditio- 
nibus huc illuc habendis instabat. 

Die vicesimo secundo mensis Aprilis anno millesimo octingentesimo 
tricesimo septimo, etsi magnus effundebatur imber, Bassianum conien- 
dere voluit. Sed horridae tempestatis causa vehiculum eversum est, 
ita ut piissimus vir ceterorum viatorum pondere obrutus, fere perierit. 
Postquam tres dies ob incommodissimam valetudinem in urbe, quam 
Sermoneta populus appellat, moratus est, viam ad Bassianum, torrentes 

nimbos neglegens, persecutus est, ubi frustra conatus est ad populum 
dicere, utpote quem vires omnino defecissent. 

Cum autem, aliquot post menses, cholera morbus, exitiale contagium, 
Urbem pervasit, Gaspar, Albano relicto, quo ut vires repararet confu- 
gerat, Romam petiit aegrotos curaturus. Qua occasione mirum in modum 
se erga afflictos misericordem praestitit, quippe qui omnibus qui morbo 
conficerentur praesto esset. 

Persentiebat tamen Gaspar mortem iam sibi appetere. Albanum re- 
versus, ob ingravescentem morbum vix deambulare poterat, anhelis fe- 
bribus urebatur, ac molestissima angebatur siti. Hoc ei iam unum erat 
in votis: Dei limina tangere atque ad aeterna pacis regna pervenire. 

Mox ut eorum optatis concederet, qui sperabant fore ut salubritate 
caeli convalesceret, Romam rediit; ubi die duodetricesimo mensis De- 
cembris, anno millesimo octingentesimo tricesimo septimo, Euchari- 
stico Pane refectus ac confortatus, sereno ore condidam animam Deo 
optimo maximo reddidit. 

Eius autem corpus, postquam Romae iusta funebria soluta sunt, 
magna populi multitudine, sodalibusque suis, Episcopis, Patribus Car- 
dinalibus comitantibus, fuit Albanum translatum, ibique in templo Sancti 
Pauli religiosissime conditum. Ex hac vero urbe, anno millesimo octin- 
gentesimo sexagesimo secundo, iterum Romam vectum est, atque in 
aedibus S. Mariae in Trivio inhumatum. 

Cum vero post obitum venerabilis Servi Dei eius fama in dies per- 
crebruisset, sive ob praeclarissimam vivendi rationem, sive ob prodigia, 
quae eo deprecante a Deo ferebantur patrata, impensis precibus ab hac 
Sede Apostolica expostulatum est ut inclito illi viro Beatorum Caelitum 
honores decernerentur. 

Itaque auctoritate ordinaria Albani, et per rogatoriales litteras An- 
conae et Romae, de sanctimoniae fama, de scriptis atque de liturgico 
cultu eidem non praestito investigationes sunt peractae. Quibus abso- 
lutis iisque a S. Rituum Congregatione legitime probatis omnibusque 
servatis de iure servandis, Pius IX, Decessor Noster, die decimo mensis 
Ianuarii anno millesimo octingentesimo quinquagesimo secundo decre- 
vit ut causa de Servo Dei Gaspare del Bufalo in Beatorum album ascri- 
bendo institueretur. 

Inita est igitur disceptatio de ipsius Dei famuli virtutibus, quas theo- 
logales, cardinales iisque adnexas yocant, quasque post accuratas in- 
vestigationes probationesque, Leo XIII, item Decessor Noster, die de- 

cimo nono mensis Martii, anno millesimo octingentesimo nonagesimo 
primo, sollemniter edixit heroicum attigisse gradum. 

Postquam vero comitiis sive praeparatorio sive generali habitis acta 
fuit quaestio de miraculis, quae venerabili Gaspare Del Bufalo depre- 
cante a Deo facta esse dicebantur, Pius X, Pontifex Maximus, anno 
millesimo nongentesimo quarto, die undetricesimo mensis Maii, de- 
crevit: Constare de duobus propositis miraculis, videlicet: de instan- 
tanea perfectaque sanatione tum Octavii Lo Stocco a pleuritide, acce- 
dentibus aestu febrique, dysenteria, aliisque morbis; tum Clementinae 
Masini ab abdominis membranae inflammatione chronica, essudativa, 
quae dicitur, aliis comitantibus morbis. 

Quaerendum porro erat an virtutibus et duobus miraculis probatis 
venerabilis Dei Servus ad Beatorum Caelitum honores tuto provehi pos- 
set. De qua re disputatum est in generalibus Sacrae Rituum Congrega- 
tionis comitiis. Idem autem summus Pontifex Pius X, certior factus omnia 
ad iuris normam peracta fuisse, atque sententia audita Patrum Cardi- 
nalium, Officialium Praelatorum et Consultorum ipsius S. Congregatio- 
nis, die vicesimo quarto mensis Iunii, anno millesimo nongentesimo 
quarto, edixit: Tuto procedi posse ad sollemnem eiusdem venerabilis 
Servi Dei beatificationem. 

Quam ob rem die decimo octavo mensis Decembris eodem anno huius- 
modi beatificationis sollemnia in Vaticana Basilica habita sunt. 

Cum vero post decretos Gaspari Del Bufalo beatorum Caelitum ho- 
nores eius cultus cepisset incrementa, atque eo deprecante nova dice- 
rentur a Deo patrata miracula, huic Apostolicae Sedi magnae suppli- 
cesque preces exhibitae sunt, ut, causa iterum instituta, disquireretur 
de Sanctorum Caelitum honoribus huic beato Dei famulo decernendis. 

Quibus Nos libenter annuentes, die vicesimo secundo mensis [ulii 
anno millesimo nongentesimo quadragesimo nono, in hance rem decre- 
tum fecimus. 

Duo interea miracula Sacrae Rituum Congregationi proposita sunt. 
Quorum prius contigit Ursulae Bono viduae Pontecorvi, Setiae; quae, 
tumore abdominali eoque gravissimo affecta, eo periculi pervenit ut 
proxima morti videretur eique iusta funebria pararentur. 

Cum autem assiduae crebraeque preces. Deo fusae essent ut beato 
Gaspare deprecante sanitatem aegrotanti restitueret, die vicesimo tertio 
vel quarto Maii, anno millesimo nongentesimo tricesimo quarto, post- 
quam noctu Beatus apparuisset ac languidae mulieri sanationem promi- 
sisset, ut ipsa asserit, mox infirma convaluit. Medici vero non modo 

dixerunt morbum penitus fuisse expulsum, sed id divina ope factum 
esse affirmarunt. Valetudinem autem mulieris ad annum millesimum 
nongentesimum quinquagesimum tertium perseverasse iidem medici te- 
stati sunt. 

Secundo prodigio beatus Gaspar Del Bufalo est iuveni cuidam, 
Francisco Campagna, ex oppidulo « Campoli Appennino », quod di- 
citur vulgo, mira ope auxiliatus. 

Et hic aegrotabat ad mortem, broncopulmonitide subscapulari af- 
fectus, aliis morbis gravissima. Cum autem die undevicesimo mensis Maii, 
anno millesimo nongentesimo vicesimo nono, simulacrum beati Ga- 
sparis per vicos oppidi ferretur, aegrotusque materque de sanitate ac- 
cipienda per intercessionem beati Dei Servi pectore ab imo preces fun- 
derent, subito Franciscus e lectulo surgere, fenestram petere ad aspi- 
ciendum simulacrum, mox lectulum nullo iuvante repetere, placido 
demum somno usque ad mane sanatus quiescere. 

Quem optime valuisse praeter naturae vires, eumque post viginti 
quingue annos in sanitate perseverare ipsi medici testati sunt. 

De his miris sanationibus die tricesimo mensis Martii, anno miile- 
simo nongentesimo quinquagesimo quarto in praeparatorio S. Rituum 
Congregationis conventu Consultores coram Cardinalibus sua suffragia 
tulerunt. Dein generalis eiusdem Congregationis conventus die quarto 
mensis Maii hoc anno habitus est, in quo dilectus Filius Noster Alexan- 
der S. R. E. Cardinalis Verde, Causae Relator, dubium proposuit : An et 
de quibus miraculis, post indultam beato Gaspari Del Bufalo ab Aposto- 
lica Sede venerationem, constet in casu et ad effectum de quo agitur. 

Omnes autem qui aderant Patres Cardinales, Officiales Praelati, Pa- 
tresque Consultores datis suffragiis duas sanationes miraculo tribuen- 
das esse se opinari ostenderunt. Nos vero ad Nostrum proferendum iu- 
dicium cunctandum esse censuimus. Tandem sententiam protulimus: 
Constare de instantanea perfectaque sanatione, beato Gaspare Del Bu- 
falo interveniente, cum Ursulae Bono viduae Pontecorvi, a tumore ma- 
li modi abdominali, tum Francisci Campagna a bronchiopneumonitide 
acuta dextera toxihaemica cum reactione meningea coniuncta. 

Quod decretum publici iuris fieri et in acta S. Rituum Congregationis 
referri mandavimus. 

Quibus expletis, Nos S. R. E. Cardinalium, S. Rituum Congregatio- 
nis Officialium Praelatorum et Consultorum vota scripto relata confir- 
mantes, die octavo mensis Maii decreto ediximus: Tuto procedi posse 
ad sollemnem B. Gasparis Del Bufalo Canonizationem. 

Considerantes vero de re gravissima agi, Consistorium indiximus 
in diem vicesimum eiusdem mensis Maii, hoc anno, ut in eo Patrum 
Cardinalium, Patriarcharum, Archiepiscoporum, Episcoporum et Ab- 
batum «nullius», Consistorii die in Urbe futurorum, sententiam 
exquireremus de Canonizatione Pii X, Pontificis et Confessoris; Petri 
Aloisii Chanel, Martyris, Sodalis Societatis a Maria; Gasparis Del 
Bufalo, Confessoris, Auctoris Congregationis Missionariorum a Pretio- 
sissimo Sanguine ; Iosephi Pignatelli, Confessoris, e Societate Iesu ; Do- 
minici Savio, Confessoris; et beatae Mariae Crucifixae Di Rosa, Vir- 
ginis, Legiferae Matris Instituti Ancillarum a Caritate. Ante statutum 
autem diem, iussimus ut ad eos qui Consistorio essent interfuturi com- 
mentaria mitterentur de vita, virtutibus, miraculis et de causis sin- 
gulorum Beatorum, quorum mentionem fecimus, ut, re plane cognita, 
sententia ferri posset. 

Quod Consistorium die, quem diximus, vicesimo mensis Maii in certa 
Vaticani Palatii aula celebratum est; in quo, postquam Nos brevi ora- 
tione astantes allocuti sumus, dilectus Filius Noster Caietanus S. R. E. 
Cardinalis Cicognani, S. Rituum Congregationis Praefectus, ostendit 
aequum esse ut Beatorum illorum et Beatae illius, quos diximus, me- 
moria summis consecraretur honoribus; atque a Nobis postulavit ut ad 
optatissimum Canonizationis ritum quam primum deveniremus. 

Quibus peractis, Nos astantes Cardinales et sacrorum Antistites ro- 
gavimus ut quid de propositis causis sentirent singuli Nobis significarent. 

Omnium ergo suffragiis exceptis, laeto animo didicimus ab iis con- 
cordi sententia Beatos illos ac Beatam illam plane dignos aestimari qui 
fulgido Sanctorum diademate decorarentur. Nos propterea singulo- 
rum Beatorum canonizationi diem statuimus: beati scilicet Pii X, diem 
undetricesimum mensis Maii; beati vero Gasparis Del Bufalo aliorum- 
que quattuor Beatorum, quos memoravimus, diem duodecimum mensis 
Iunii. Interea astantes Purpuratos Patres et sacrorum Antistites atque 
universos Christifideles rogavimus ut suas Nostris precibus adiungere 
vellent, ut fausta ac salutaria, quae iam praestolabamur, catholicae 
rei obvenirent. De hisce omnibus ut iuridice conficerent acta Protono- 
tariis Apostolicis qui aderant mandavimus. Cum autem praestituta dies 
illuxit beato Gaspari Del Bufalo aliisque, quo diximus, Sanctorum 
corona decorandis, cuncti saecularis et regularis cleri ordines, plurimi 
Romanae Curiae Praelati et Officiales, non pauci Abbates, plures sacro- 
rum Antistites, atque amplissimum Patrum Cardinalium Collegium 
in Vaticanum Palatium convenerunt. Quibus omnibus supplicantium 

ritu procedentibus ac precationes Caelestium Curiae admoventibus, hym- 
numque « Ave, Maris Stella » praecinentibus, Nos ipsi, e Sacello Sixtino 
exeuntes, hora sexta post meridiem in Petrianae Basilicae forum, magno 
fidelium ex universo paene terrarum orbe numero frequens, descendimus 
et ad Solium Nostrum, ante maiorem eiusdem Basilicae portam iam col- 
locatum, perreximus. 

Tunc praestita Nobis ab astantibus Cardinalibus oboedientia, di- 
lectus Filius Noster Caietanus S. R. E. Cardinalis Cicognani, perorante 
dilecto Filio Camillo Corsanego, Consistorialis Aulae Adyocato, instan- 
ter, instantius, instantissime postulavit ut Nos beatum Gasparem Del 
Bufalo aliosque quattuor Beatos, quos memoravimus, summis Sancto- 
rum honoribus decoraremus. Cui Consistoriali Advocato per dilectum 
Filium Antonium Bacci, ab Epistulis ad Principes, respondimus iam 
in eo esse ut Nos huiusmodi postulationi concederemus. 

Hymnum itaque « Veni, Creator Spiritus » cum confertissima fide- 
lium turba canentes, a divino Paraclito imploravimus ut superni lumi- 
nis copia magis magisque menti Nostrae coruscaret. Dein in divi Petri 
cathedra sedentes, uti supremus universae Christi Ecclesiae Magister, 
sollemniter pronuntiavimus: « Ad honorem Sanctae et Individuae Tri- 
nitatis, ad exaltationem Fidei catholicae et christianae Religionis au- 
gmentum, auctoritate Domini Nostri Iesu Christi, beatorum A postolo- 
rum Petri et Pauli ac Nostra, matura deliberatione praehabita et divi- 
na ope saepius implorata, ac de venerabilium Fratum Nostrorum S. R. E. 
Cardinalium, Patriarcharum, Archiepiscoporum, et Episcoporum in Ur- 
be exsistentium consilio, Beatos Petrum Aloisium Chanel, Martyrem, 
Gasparem Del Bufalo, Iosephum Pignatelli, Dominicum Savio, Conjes- 
sores, et Mariam Crucifivam Di Rosa, Virginem, Sanctos et Sanctam 
esse decernimus et definimus, ac Sanctorum catalogo ascribimus: sta- 
tuentes illorum memoriam quolibet anno die eorum natali, nempe Petri 
Aboisti die vigesima octava Aprilis inter Sanctos Martyres, Gasparis die 
vigesima octava Decembris, losephi die decima quinta Novembris, Domi- 
nici die nona Martii inter Sanctos Confessores non Pontifices, et Mariae 
Crucifivae die decima quinta Decembris inter Sanctas Virgines non Mar- 
tyres pia devotione recoli debere. In nomine PatRtris et FisRlii et Spi- 
ritushaSancti. Amen ». 

Qua formula prolata, precibus annuentes eiusdem Cardinalis Cico- 
gnani, per eundem Advocatum Consistorialem Nobis oblatis, hasce De- 
cretales sub plumbo Litteras confici et expediri iussimus. Praesentibus 
vero Protonotariis Apostolicis ut de hac Canonizatione publicum con- 

ficerent instrumentum mandavimus. Deinde postquam sermonem de no- 
vensilium Sanctorum virtutibus habuimus, ut gratias omnipotenti Deo 
ageremus, hymnum « Te Deum laudamus )) cum astantibus cecinimus, 
atque Sanctorum illorum ac Sanctae illius patrocinium primi invoca- 
vimus. 

Mane vero huius diei venerabilis Frater Noster Eugenius, Episcopus 
Suburbicarius Ostiensis ac Portuensis et S. Rufinae, S. R. E. Cardi- 
nalis Tisserant, S. Collegii Decanus, in Petriana Basilica, magnifice 
exornata, divinum sacrificium ad aram maximam pontificali ritu lita- 
vit, cui Nos e Solio Nostro affuimus praesentes. 

Omnibus itaque, quae inspicienda erant, bene perpensis, certa scien- 
tia ac de Nostrae apostolicae auctoritatis plenitudine, quae supra me- 
moravimus, confirmamus atque universae Christi Ecclesiae denuntia- 
mus, mandantes ut harum Litterarum exemplis vel excerptis, etiam ty- 
pis impressis, manu tamen alicuius apostolici tabellionis subscriptis 
et sigillo munitis, eadem prorsus tribuatur fides, quae iisdem hisce No- 
stris Litteris haberetur, si ostenderentur. 

Nemini autem iis quas per has Litteras Nostras statuimus obniti li- 
ceat. Quod si quis temere ausus fuerit, indignationem omnipotentis Dei et 
Sanctorum Apostolorum Petri et Pauli se noverit moturum. 

Datum Romae, apud S. Petrum, die tertio decimo mensis Iunii anno 
Domini millesimo nongentesimo quinquagesimo quarto, Pontificatus No- 
stri sexto decimo. 


Igo PIUS, Catholicae Ecclesiae Episcopus. 


$8 Ego EvuGentus Episcopus Ostiensis ac Portuensis et S. Rufinae Car- 
dinalis T1sseraNT, Sacri Collegii Decanus. 
4 Ego CLEMENS Episcopus Veliternus Cardinalis Micara. 

Ego IosePH Episcopus Albanensis Cardinalis P1zzarpo. 

+ Ego Benepictus Episcopus Praenestinus Cardinalis ALOISI MASELLA. 

+4 Ego Fr. ApDEODATUS IOANNES Episcopus Sabinensis et Mandelensis 
Cardinalis P1azza. 

+ Ego Frippericus Episcopus Tusculanus Cardinalis TEDESCHINI, Da- 
tarius Sanctitatis suae. 

Ego ALEXANDER titulo S. Mariae in Cosmedin Presbyter Cardinalis 
VERDB. 

Ego Perrus titulo S. Crucis in Hierusalem Presbyter Cardinalis Fv- 
MASONI BIONDI. 

Ego CeLsus titulo Ss. Nerei et Achillei Presbyter Cardinalis Co- 
STANTINI, S. R. E., Cancellarius. 

Ego CAIETANUS titulo S. Caeciliae Presbyter Cardinalis CICOGNANI. 

Ego VALERIUS titulo S. Silvestri in Capite Presbyter Cardinalis VALErI. 

Ego Perrus titulo S. Praxedis Presbyter Cardinalis CrR1act. 

Ego Nico.taus 8. Nicolai in Carcere Tulliano Protodiaconus Cardinalis 
CANALI, Paenitentiarius Maior. 

Ego IoANNeS S. Georgii in Velo Aureo Diaconus Cardinalis MERCATI. 

Ego ALAPHRIDUS 8S. Mariae in Domnica Diaconus Cardinalis OTTAVIANI. 


CELSUS Card. COSTANTINI CAIETANUS Card. CICOGNANI 
S. R. E. Cancellarius S. Rituum Congregationis Praefectus 


Hamletus Tondini 
Apostolicam Cancellariam Regens 


7 A. Carinci, Archiep. tit. Seleuc. in Is., Decanus Proton. Apost. 
Bernardus De Felicis, Proton. Apost. 


Loce 5 Plumbi 


Expedita die XXII Dec. anno Pontif. XVI. 

BEATO IOSEPHO PIGNATELLI, E SOCIETATE IESU, CONFESSORI, SANCTORUM HO- 
NORES DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Humilium robur columenque Sanctorum, Christus Iesus, qui hisce 
in terris « signum cui contradiceretur » (cfr. Le. 2, 34) voluit appellari, 
verbo et exemplo docuit dolorem adversasque fortunas uberrimos gi- 
gnere fructus atque hominum salutem per incommoda calamitatesque 
maxime parari posse. 

lis propterea viris, qui ad perfectae sanctitudinis viam currendam 
vocentur, praecipit Christus ut sua omnia seque ipsos abdicent, atque 
crucem post se gerant: « Si quis vult post me venire, abneget semet- 
ipsum, et tollat crucem suam, et sequatur me» (Mt. 16, 24). Qui ergo 
vehementiore quodam sese devovendi studio hisce arduis paruerint mo- 
nitis, ii similem cum divino Redemptore vitae rationem et consuetudi- 
nem amplectantur oportet, cum eoque societatem habeant dolorum. 
Postquam vero strenue fideliterque cum adversis in vita luctati sunt, a 
corporis vinculis soluti, perpetui triumphi sertis a summo caelorum 
Patre redimiuntur, qui eos cum fulgenti Sanctorum Caelitum multitu- 
dine in aevum coniungit. 

Inter quos beatae aeternitatis incolas, qui ob magnanimam constan- 
tiam universae adhuc laboranti Ecclesiae exemplo sunt, piissimum vi- 
rum conspicimus Iosephum Pignatelli, e Societate Iesu, cui Nos, supremi 
Dei numine afflati, caelestes publicosque honores singulari animi Nostri 
laetitia hesterno die decrevimus. Cuius vitae aliquid hic quasi summatim 
exponere Nobis videtur opportunum, ut eius virtutum exempla catho- 
licos homines in purioris pietatis studium vehementer suscitent atque 
accendant. 

Iosephus Caesaraugustae, in praeclara Hispaniae urbe, die septimo 
et vicesimo mensis Decembris anno millesimo septingentesimo trice- 
simo septimo ad lumina vitae surrexit, septimus ex octo filiis principis 
viri Antonii a Monteleone atque Franciscae e marchionibus Moncayo. 

Optima ingenuaque animi indole praeditus, a parentibus egregiae pie- 
tatis christianarumque virtutum veluti hereditatem adeptus est. 

Vix alterum ingressus suae vitae lustrum, utroque fuit orbatus pa- 
rente. Quam ob rem, postquam Neapoli, in piae sororis domo, ad breve 
tempus se tenuit, annum agens tertium decimum Caesaraugustam rediit, 
ubi in nobile ephebeum, cui Ignatiani Sodales moderabantur, admissus 
est. Hic autem cum a Deo ad religiosae vitae institutum capessendum 
se vocatum sentiret, ut inter alumnos Societatis Iesu reciperetur petiit. 
Atque preces libenter admissae sunt, non tantum quod Iosephus suae 
gentis vinculis cum beatis Aloisio Gonzaga atque Francisco Borgia con- 
iungeretur, sed quod pluris existimaretur ob ingenii docilitatem et 
iucundam animi benignitatem, qua « pacis angelus) a condiscipulis 
appellabatur. 

Puer igitur annorum ferme sedecim, splendidae vitae commodis ge- 
neroso animo posthabitis, in Tarraconensem tironum domum fuit 
exceptus, ubi duos per annos, Christi patientis vestigiis insistens, se 
cotidianis laboribus sacrisque commentationibus exercuit, ut quam ce- 
leriter animum et mentem absoluta conformaret perfectione: quam pro- 
ficiendi voluntatem praestitit sive studium ad pietatem conferens, sive 
aegros, in carcere inclusos, peregrinantes amanti cura fovens, sive 
pueros denique christianae disciplinae imbuens elementis. 

Tirocinio itaque feliciter exacto atque religiosis votis primum nun- 
cupatis, in Societatis scholis, humanioribus litteris, philosophiae ac 
theologiae operam dedit. At dum totus in studia incumbit, animorum 
salutem ardentissime cogitat, atque a moderatoribus postulat ut, Evan- 
gelii praedicandi causa, se sinant ad Americae indigenas proficisci. 

Sed ob incommodam graviterque extenuatam valetudinem id conse- 
qui non potuit. Annos igitur cum haberet viginti quinque, sacerdos 
consecratus, antistitum iussu in Caesaraugustano ephebeo pueros in 
primis grammaticae elementis erudiendos suscepit. Quo dum humili fun- 
gebatur munere, populi interea bono utilitatique servire non omittebat : 
primum homines per urbis compita christianam docendo veritatem, 
deinde aures admissa accusantibus patienter praebendo, tum post per- 
ditissimos quosque in custodiam coniectos capitisque condemnatos ad 
frugem reducendo bonam ad supernamque pacem erigendo; dignus prop- 
terea qui unanimo ore « pater laqueo dependentium » nuncuparetur. 

Cum autem tunc temporis Societati Iesu tristes, sinente Deo, insta- 
rent fortunae, quae per totas Europae regiones falsis petebatur crimi- 

nibus aspereque vexabatur, obscurus hic sodalis in prima quasi acie 
certavit ut dispersis fratribus vexatisque esset adiumento. 

Anno enim millesimo septingentesimo sexagesimo septimo, cum 
Hispaniarum rex Ignatianos Sodales domo patriaque expelli iussisset, 
in repentina huiusmodi acerbaque rerum perturbatione, omnibus ob 
futuri ambiguitatem trepidantibus, Iosephus tam mira animi tranquil- 
litate tamque egregia dexteritate enituit, ut ipsius magistri moderandae 
religiosorum provinciae consiliarius fuerit renuntiatus. 

Neque antistitum fiduciam opinionemque Iosephus fefellit. 

Nam incommodae valetudinis immemor, mitis providusque sociorum 
angustias sollicita levavit cura, non modo cum iidem ad portum quam 
maximis ducebantur itineribus, verum etiam cum in onerarias impositi 
naves, aestuque, febri, egestate, asperrime divexati, ignotas petebant 
terras. Qui cum a pluribus Civitatibus escensione prohiberentur, atque 
idcirco diu maria circum erravissent, tandem ad S. Bonifacium urbem, 
in Corsica insula, appulerunt. 

Praestantissimus igitur vir, in tanta rerum omnium penuria, sol- 
lerti industria aegris sodalibus affuit, rem frumentariam providit, atque 
insomnem contulit operam ut religiosae vitae instituta rationesque, pro 
rerum adiunctis, continuo instaurarentur. 

Quae tamen turbida tempestatis vis iam non remittebat. Religiosi 
enim viri, cum unius tantum anni spatio in Corsica insula mansissent, 
ex eadem subito pelluntur. In Genuensem igitur portum egressi, per 
Appennina iuga ad territoria pedibus contendunt Romani Pontificis 
principatui obnoxia, ac denique Ferrariae consistunt. Quos Iosephus 
indefesso studio solabatur ubique et iuvabat. 

Nec ab eo divexando abstinebant necessarii atque propinqui, qui pre- 
cibus, iussis, minis id sunt identidem moliti, ut exsulem cognatum a 
religiosorum virorum coetu abstraherent. Sed Iosephus nihil neque blan- 
dimentis neque metu perterritus, firmus in Dei voluntate consistens, 
rerum, bonorum, librorum, ipsiusque Sodalitatis, quam tantopere dili- 
gebat, iacturam patientissime toleravit. 

Nam, postquam Societas Iesu pontificia lege fuit dissoluta, post 
diem scilicet unum et vicesimum mensis Iulii anno millesimo septin- 
gentesimo septuagesimo tertio, strenuus Dei vir, nihil de pristino re- 
ligiosae vitae instituto remittens, primum Ferrariae, dein Bononiae 
obscurus quinque paene per lustra vixit, sive rerum divinarum contem- 
plationi se tradens sive assiduo doctrinae bonarumque artium studio, 

vel magni momenti codicibus undique haud tenui sumptu compa- 
ratis. 

Quae tamen ab ostendenda afflictis hominibus benignitate eum ne- 
quaquam avocabant. Omnes enim, quotquot turbida illorum temporum 
eversio ac dissolutio molestiis affecerat atque in duram adduxerat ege- 
statem, lenibus solabatur verbis providisque levabat adiumentis. Quin 
immo imm. mem. Pium VI, Decessorem Nostrum, qui in exsilium eiec- 
tus fuerat, omni coluit officio eiusdemque animi moestitiam lenivic. 

Cum vero Societas Iesu coepit apud aliquas gentes in pristini vigoris 
spem sensim revirescere, Iosephus, etsi iam aetate provectus, impavidus 
quasi in aciem processit. 

Quamquam enim exoptabat in sodalium numerum ascribi, qui in 
Sarmaticis oris securi deversabantur, tamen ad Parmensem regionem, 
quo Ignatiani Sodales instituendae iuventutis animorumque iuvando- 
rum gratia vocati fuerant, summa alacritate festinavit ; ibique in populi 
utilitatem in tironumque institutionem, quorum magister ac moderator 
fuerat renuntiatus, impiger allaboravit. Interea autem eius virtutis fama 
existimatioque ita succreverat, ut complures praeclarissimi viri un- 
dique ad ipsum venirent, lumen solamenque petituri, animique sui ab- 
dita aperituri. 

Hanc ob virtutis opinionem, anno millesimo octingentesimo tertio, 
annum agens quintum et sexagesimum, Italicae religiosorum virorum 
provinciae moderandae magister fuit electus ; quam inter adversa et pro- 
spera ad extremum usque vitae spiritum prudentissime gubernavit. 

Primum igitur Neapoli, tres annos, sacrae praefectus familiae, eam 
ad pristinam Ignatianae vitae rationem constanter rexit, nec regia auc- 
toritate nec aliis difficultatibus a consilio deterritus. Cum enim ad Nea- 
politanam Domum, laeto reflorescentem auspicio, complures Sodales 
e mundi vortice undique ex Italia revolassent, eos Iosephus summa pru- 
dentia et aequitate religiosae servitutis ac paupertatis legibus quam 
aptissime devinxit; eorum tristitias benigna ingenii suavitate mulsit: 
omnium necessitatibus providus serviit; dicere solitus se filios suos a 
quibusvis Societatis praeceptis servandis liberare posse, minime autem 
a caritatis imperio; quod vel unum si exsequerentur, omnia enimvero 
ipsis feliciter esse eventura. 

Quamvis vero suorum praecipue Sodalium regimini prospiceret, alio- 
rum tamen hominum saluti non deerat, inopes, aegros, ab omnibus de- 
stitutos, in vincula conditos amantissime invisens atque iuvans, stipe in 
frequentissima urbe ostiatim quandoque emendicata. 

Sed novus ecce miserarum turbo rerum in eum subito incidit. Igna- 
tiani Sodales a Gallorum ducibus, mense Iulio anno millesimo octin- 
gentesimo sexto, ex urbe Neapoli atque a totius regionis finibus repente 
pulsi, iterum per incerta fortunae volvuntur. 

Tunc Iosephus, licet sibi manendi facultas daretur, dubiae sociorum 
sortis particeps esse voluit ; quin immo in eiusmodi fluctibus Societatis 
naviculae firmissime temperavit salvamque in portum pervexit. Cum 
enim imm. rec. Pius VII, Decessor Noster, exsules in suae regiae dicio- 
nis territorium paterno recepisset consilio, Sodales Iosephus Romam 
perduxit, iisdemque tam sollerter studioseque consuluit ut omnes non 
solum in sacrae militiae suae officia, sed in animorum etiam curationem 
generosi incumbere possent. 

Sed, quem ad modum iam alibi consueverat, Romae etiam Iosephi 
caritas e suae Domus parietibus efferebatur. Omnes ergo, quotquot in 
alma hac Urbe adversos paterentur casus, eum conveniebant: non so- 
lum e minuta plebe, sed amplissimi etiam ac praeclarissimi viri, quos in- 
ter multi purpurati Patres atque Episcopi; ut eo hortatore ac monitore 
ardentius superni Numinis obsequerentur voluntati. 

Attamen ut Iosephus, qui iam longam asperamque aerumnarum se- 
riem subierat, cruci affixi Servatoris formam imaginemque magis as- 
simularet, eum multis iisque atrocibus corporis doloribus Deus erat 
temptaturus. Anno enim millesimo octingentesimo decimo, eius aegra 
valetudo, qua vel a puero afficiebatur, ita ingravescere coepit ut saepe 
sanguinem vomeret, capite molestissime laboraret, oculos quasi amit 
teret. Quam ob rem, solus tacitusque domi cubans, in unis caelestibus 
rebus intentissimum figebat obtutum ac dies noctesque continuas vel in 
precando ponebat vel in homines ad superna hortando. 

Octobri autem mense proximo anno, in peius mutata valetudine, in 
mortis angustias redigi visus est. At cum ob sollemnes sollicitasque 
Sodalium atque amicorum preces e morbo mirum in modum recreatus 
esset, sive notos sive miseros invisere voluit, ut illis vel postremum amo- 
ris sui panderet magnitudinem. Voluit etiam summa pietate, usque ad 
piorum manium ferias, divinam cotidie immolare victimam. 

Sed ad caelorum pacem tranquillitatemque, quam vehementius in dies 
excupiebat, misericors Deus iam eum vocabat. Nam cum aegritudine 
Iosephus sensim opprimeretur, Sodalibus ad perfectam religiosae vitae 
rationem exstimulatis, atque Angelorum recreatus Pane, die quinto de- 

cimo mensis Novembris eiusdem anni e vitae huius aestibus ad sempi- 
ternam lucem excessit. 

Piissimi autem viri corpus exiguo funere, quod profecto eius 
absconditam silentio vitam temporumque tristitiam decebat, in Ro- 
mano templo Benesuadae Mariae Virgini sacro conditum fuit, e quo 
postea ad aedem SS. Iesu Nomini dicatam honorificentius fuit illatum. 

Nomen vero suum fidelis Dei famulus sempiterno commendavit 
aevo sive praeclarissima vivendi ratione, cum aetatem ageret, sive post 
mortem variis prodigiis quae, eodem deprecante, a Deo ferebantur pa- 
trata. Quam ob rem de Beatorum Caelitum honoribus eidem decernen- 
dis Causa coepta est agitari. 

Itaque, cum in Romanae civitatis Vicariatu atque in pluribus episco- 
palibus Curiis de eius vitae sanctimonia inquisitiones, ordinaria aucto- 
ritate institutae, rite absolutae fuissent, cumque S. Rituum Congregatio 
easdem probavisset, Gregorius XVI, Decessor Noster, adhibitis sibi pre- 
cibus concedens, die tricesimo mensis Septembris anno millesimo octin- 
gentesimo quadragesimo secundo ut Causa induceretur indulsit. 

Ceteris ad iuris normam religiose exactis, apostolicae inquisitiones 
habitae sunt de venerabilis Servi Dei virtutibus sive theologalibus sive 
cardinalibus, quas heroicum gradum attigisse Benedictus XV, Decessor 
Noster, omnibus rite perpensis, die quinto et vicesimo mensis Martii 
anno millesimo nongentesimo decimo septimo sollemni sanxit decreto. 

Tum quaestio de miraculis, quae eodem deprecante Dei viro patrata 
dicebantur, antea in « antepraeparatorio » et « praeparatorio » comitiis 
agitata fuit, ac deinde in « generali » coram Pio XI, Decessore Nostro, 
habito. Quibus rite peractis, idem Pontifex die undevicesimo mensis Fe- 
bruarii anno millesimo nongentesimo tricesimo tertio, ad altare sacris 
operatus, sollemniter decrevit: Constare de duobus miraculis, Venera- 
bili losepho Pignatelli intercedente, a Deo patratis, videlicet de instan- 
tanea perfectaque sanatione tum Mariae Berthae Guiu Martinez a tu- 
berculosi pulmonari abdominali coniuncta; necnon Sororis Mariae ab 
Assumptione a lithiasi renali. 

Unum porro erat discutiendum dubium: an stante approbatione vir- 
tutum et duorum miraculorum, venerabilis Dei Servus Iosephus Pigna- 
telli ad Beatorum Caelitum honores tute provehi posset. De quo dubio 
actum est die quinto et vicesimo mensis Februarii, eodem anno, coram 
eodem Summo Pontifice Pio XI, qui, secunda omnium sententia audita, 
die duodecimo insequentis mensis Martii proprio decreto sanxit: tuto 
procedi posse ad sollemnem venerabilis Servi Dei Beatificationem. 

Huius autem Beatificationis sollemnia statis celebribusque caere- 
moniis in Petriana Basilica die uno et vicesimo mensis Maii eodem anno 
millesimo nongentesimo tricesimo tertio magno cum splendore ingen- 
tique fidelium frequentia habita sunt. 

Cum vero post decretos eidem Beato supernorum Caelitum honores 
eiusdem cultus percrebruisset, et ipso deprecante nova dicerentur a Deo 
effecta miracula, supplices Apostolicae Sedi preces admotae sunt ut 
Causa eiusdem Beati, sanctitatis infula decorandi, resumeretur. Qui- 
bus Decessor Noster Pius XI die undevicesimo mensis Iunii anno mille- 
simo nongentesimo tricesimo quinto libenter annuit. 

Duo propterea miracula S. Rituum Congregationi proposita sunt, 
quae hic breviter narrantur. 

Prius miraculum contigit Mariae a Rosario Gomez Alcalde, quae ob 
durius revirescentem tubercularem osteitiden in sacro osse, qua a pue- 
ritia laborabat iam erat moritura. Sed cum sanationis petendae gratia 
novendiales supplicationes honori B. Iosephi Pignatelli die nono mensis 
Decembris anno millesimo nongentesimo tricesimo septimo coeptae es- 
sent, in ipsa nocte aegrota omnino ex morbo convaluit. Quam sanatio- 
nem periti medici, atque medicum S. Rituum Congregationis Colle- 
gium, post multas inspectiones, naturae vires excessisse pronuntiarunt. 

Alterum miraculum quendam spectat agricolam nomine Iosephum 
Vincentium Bohigues Cloquell, e Valentina archidioecesi; qui cum an- 
num ageret undevicesimum, mense Ianuario anno millesimo nongente- 
simo quinquagesimo secundo exitiali fuit attactus morbo, qui a medico 
S. Rituum Congregationis Collegio definitus fuit rheumatismus septicus 
cum infausta prognosi quoad vitam. Die autem octavo mensis Februarii, 
cum aegrotus ob morbi gravitatem adhuc lecto immobilis haereret, in 
eius pectus imposita fuit B. Iosephi imaguncula cum quibusdam eiusdem 
corporis reliquiis, atque ardentes ingeminatae sunt preces ob aegroti 
sanationem ; qui ferme post sex horas e morbo confirmatus est, ac me- 
dentes usum sive anathomicum sive functionalem, quem dicunt, perfecte 
restitutum invenerunt. 

Utrumque hoc signum a S. Rituum Congregatione diligenti examine 
expensum est, sive in « praeparatorio )» conventu die vicesimo tertio 
mensis Martii hoc anno, sive in « generali » coram Nobis die quarto 
superioris mensis Maii. Quo in generali comitio venerabilis Frater No- 
ster Benedictus S. R. E. Cardinalis Aloisi Masella, Episcopus Praene- 
stinus, Causae ponens seu Relator, proposuit discutiendum : « An et de 

quibus miraculis, post indultam ab Apostolica Sede venerationem, con- 
stet in casu et ad effectum de quo agitur. Atque tum Patres Cardinales, 
qui aderant, tum Officiales Praelati et Consultores propositas sanationes 
miraculo tribuendas esse affirmarunt. Nos igitur, eiusmodi omnium sen- 
tentia audita, sollemniter exinde decrevimus: Constare de duobus mi- 
raculis intercessore beato Iosepho Pignatelli patratis, scilicet, de repen- 
tina perfectaque sanatione Mariae a Rosario Gomez Alcalde a tubercu- 
lari osteitide, et de instantanea perfectaque sanatione losephi Vincentii 
Bohigues Cloquell a rheumatismo septico, viribus illico restitutis. Quod 
decretum publici iuris fieri et in acta S. Rituum Congregationis referri 
mandavimus. 

Quibus expletis, Nos S. R. E. Cardinalium, S. Rituum Congrega- 
tionis Officialium Praelatorum et Consultorum vota scripto relata con- 
firmantes, die octavo mensis Maii decreto ediximus: Tuto procedi posse 
ad sollemnem B. losephi Pignatelli Canonizationem. 

Considerantes vero de re gravissima agi, Consistorium idcirco indi- 
ximus in diem vicesimum eiusdem mensis Maii, hoc anno, ut in eo Pa- 
trum Cardinalium, Patriarcharum, Archiepiscoporum, Episcoporum et 
Abbatum « nullius » Consistorii die in Urbe futurorum, sententiam exqui- 
reremus de Canonizatione Pii X, Pontificis et Confessoris; Petri Aloisii 
Chanel, Martyris, Sodalis Societatis a Maria ; Gasparis Del Bufalo, Con- 
fessoris, Auctoris Congregationis Missionariorum a Pretiosissimo San- 
guine ; Iosephi Pignatelli, Confessoris, e Societate Iesu; Dominici Sa- 
vio, Confessoris ; et Beatae Mariae Crucifixae Di Rosa, Virginis, Legi- 
ferae Matris Instituti Ancillarum a Caritate. Ante statutum autem diem, 
iussimus ut ad eos qui Consistorio essent interfuturi, commentaria mit- 
terentur de vita, virtutibus, miraculis et de Causis singulorum Beatorum, 
quorum mentionem fecimus, ut, re plane cognita, sententia ferri posset. 

Quod Consistorium die, quem diximus, vicesimo mensis Maii in certa 
Vaticani Palatii aula celebratum est: in quo postquam Nos brevi ora- 
tione astantes allocuti sumus, dilectus Filius Noster Caietanus S. R. E. 
Cardinalis Cicognani, S. Rituum Congregationis Praefectus, ostendit 
aequum esse ut Beatorum illorum et Beatae illius, quos diximus, me- 
moria summis consecraretur honoribus; atque a Nobis postulavit ut ad 
optatissimum Canonizationis ritum quam primum deveniremus. 

Quibus peractis, Nos astantes Cardinales et sacrorum Antistites ro- 
gavimus ut quid de propositis Causis sentirent singuli Nobis signifi- 
carent. 

Omnium ergo suffragiis exceptis, laeto animo didicimus ab iis con- 
cordi sententia Beatos illos ac Beatam illam plane dignos aestimari qui 
fulgido Sanctorum diademate decorarentur. Nos propterea singulorum 
Geatorum Canonizationi diem statuimus: Beati scilicet Pii X diem 
undetricesimum mensis Maii; Beati Iosephi Pignatelli aliorumque quat- 
tuor Beatorum, quos memoravimus, diem duodecimum mensis Iunii, 
hoe anno. 

Interea astantes Purpuratos Patres et sacrorum Antistites atque 
universos Christifideles rogavimus ut suas Nostris precibus adiungere 
vellent, ut fausta ac salutaria, quae iam praestolabamur, catholicae rei 
obvenirent. 

De hisce omnibus ut iuridice conficerent acta, Protonotariis Apu- 
stolicis, qui aderant, mandavimus. 

Cum autem praestituta dies illuxit Beato Pignatelli aliisque, quos 
diximus, Sanctorum corona decorandis, cuncti saecularis et regularis 
cleri ordines, plurimi Romanae Curiae Praelati et Officiales, non pauci 
Abbates, plures sacrorum Antistites, atque amplissimum Patrum Car- 
dinalium Collegium in Vaticanum Palatium convenerunt. Quibus omni- 
bus sollemni supplicantium ritu procedentibus ac precationes Caelestium 
Curiae admoventibus, hymnumque « Ave, Maris Stella » praecinentibus 
Nos ipsi, e Sacello Sixtino exeuntes, hora sexta post meridiem in Pe- 
trianae Basilicae forum, magno fidelium ex universo paene terrarum 
orbe numero frequens, descendimus et ad Solium Nostrum, ante maio- 
rem eiusdem Basilicae portam iam collocatum, perreximus. 

Tunc, praestita Nobis ab astantibus Cardinalibus oboedientia, di- 
lectus Filius Noster Caietanus Cardinalis Cicognani, perorante dilecto 
Filio Camillo Corsanego, Consistorialis Aulae Advocato, instanter, in- 
stantius, instantissime postulavit ut Nos Beatum Iosephum Pignatelli 
aliosque quattuor Beatos, quos memoravimus, summis Sanctorum ho- 
noribus decoraremus. Cui Consistoriali Advocato per dilectum Filium 
Antonium Bacci, ab Epistulis ad Principes, respondimus iam in eo esse 
ut Nos huiusmodi postulationi concederemus. 

Hymnum itaque « Veni, Creator Spiritus » cum confertissima fide- 
lium turba canentes, a divino Paraclito imploravimus ut superni lumi- 
nis copia magis magisque menti Nostrae coruscaret. 

Dein in Divi Petri cathedra sedentes, uti supremus universae Christi 
Ecclesiae Magister, sollemniter pronuntiavimus: « Ad honorem Sanctae 
et Individuae Trinitatis, ad exaltationem Fidei Catholicae et Christia- 

nae Religionis augmentum, auctoritate Domini Nostri Iesu Christi, Bea- 
torum Apostolorum Petri et Pauli ac Nostra, matura deliberatione prae- 
habita et divina ope saepius implorata, ac de venerabilium Fratrum No- 
strorum S. R. E. Cardinalium, Patriarcharum, Archiepiscoporum et 
Episcoporum in Urbe easistentium consilio, Beatos Petrum Aloisium 
Chanel, Martyrem, Gasparem Del Bufalo, losephum Pignatelli, Domi- 
nicum Savio, Confessores, et Mariam Crucifizam Di Rosa, Virginem, 
Sanctos et Sanctam esse decernimus et definimus, ac Sanctorum catalogo 
adscribimus: statuentes illorum memoriam quolibet anno die eorum na- 
tali, nempe Petri Aloisii die vigesima octava Aprilis inter Sanctos Mar- 
tyres, Gasparis die vigesima octava Decembris, losephi die decima quinta 
Novembris, Dominici die nona Martii inter Sanctos Confessores non Pon- 
tifices, et Mariae Crucifizae die decima quinta Decembris inter Sanctas 
Virgines non Martyres pia devotione recoli debere. In nomine PatRtris 
et et SpiritussSancti. Amen ». 

Qua formula prolata, precibus annuentes eiusdem Cardinalis Cico- 
gnani, per eundem Advocatum Consistorialem Nobis oblatis, hasce De- 
cretales sub plumbo Litteras confici et expediri iussimus, praesentibus 
vero Protonotariis Apostolicis ut de hac Canonizatione publicum con- 
ficerent instrumentum mandavimus. Deinde postquam sermonem de 
novensilium Sanctorum virtutibus habuimus, ut gratias omnipotenti 
Deo ageremus, hymnum « Te Deum laudamus ») cum astantibus cecini- 
mus, atque Sanctorum illorum ac Sanctae illius patrocinium primi in- 
vocavimus. 

Mane vero huius diei, venerabilis Frater Noster Eugenius, Episco- 
pus Suburbicarius Ostiensis ac Portuensis et S. Rufinae, S. R. E. Car- 
dinalis Tisserant, Sacri Collegii Decanus, in Petriana Basilica, magni- 
fice exornata, divinum sacrificium ad aram maximam pontificali ritu 
litavit, cui Nos e Solio Nostro affuimus praesentes. 

Omnibus itaque, quae inspicienda erant, bene perpensis, certa scien- 
tia ac de Nostrae apostolicae auctoritatis plenitudine, quae supra me- 
moravimus confirmamus atque universae Christi Ecclesiae denuntia- 
mus, mandantes ut harum Litterarum exemplis vel excerptis, etiam ty- 
pis impressis, manu tamen alicuius apostolici tabellionis subscriptis et 
sigillo munitis, eadem prorsus tribuatur fides, quae iisdem hisce Nostris 
Litteris haberetur, si ostenderentur. 

Nemini autem iis, quae per has Litteras Nostras statuimus, obniti 

liceat. Quod si quis temere ausus fuerit, indignationem omnipotentis 
Dei et Sanctorum Apostolorum Petri et Pauli se noverit moturum. 

Datum Romae apud S. Petrum, die tertio decimo mensis Iunii, anno 
Domini millesimo nongentesimo quinquagesimo quarto, Pontificatus No- 
stri sexto decimo. 


Ego PIUS, Catholicae Ecclesiae Episcopus. 


$% Ego EvuGenius Episcopus Ostiensis ac Portuensis et S. Rufinae Car- 
dinalis T1sserRANT, Sacri Collegii Decanus. 

+ Ego CLEMENS Episcopus Veliternus Cardinalis MICARA. 

Ego IosppH. Episcopus Albanensis Cardinalis P1Izzarpo. 

Ego Benepictus Episcopus Praenestinus Cardinalis ALOISI Ma- 
SELLA. 

$8 Ego Fr. ApgopaTus IoANNES Episcopus Sabinensis et Mandelensis 
Cardinalis Piazza. 

Ego Frippricus Episcopus Tusculanus Cardinalis TmDESCHINI, Da- 
tarius Sanctitatis suae. 

Ego ALEXANDER titulo S. Mariae in Cosmedin Presbyter Cardinalis 
VERDE. 
Ego Petrus titulo S. Crucis in Hierusalem Presbyter Cardinalis Fu- 

MASONI BIONDI. 
Ego CeLsus titulo Ss. Nerei et Achillei Presbyter Cardinalis Co- 
STANTINI, S. R. E. Cancellarius. 
Ego CaIgraNus titulo S. Caeciliae Presbyter Cardinalis CICOGNANI. 
Ego VaLerius titulo S. Silvestri in Capite Presbyter Cardinalis VALERI. 
Ego Perrus titulo S. Praxedis Presbyter Cardinalis Crrtact. 

Ego Nico.aus 8. Nicolai in Carcere Tulliano Protodiaconus Cardinalis 
CANALI, Paenitentiarius Maior. 

Ego Ioannes 8. Georgii in Velo Aureo Diaconus Cardinalis Mercamt. 

Ego ALaPpHripvus 8. Mariae in Domnica Diaconus Cardinalis OTTAVIANI. 


CELSUS Card. COSTANTINI CAIETANUS Card. CICOGNANI 
S. R. E. Cancellarius S. Rituuwm Congregattonis Praefectus 


Hamletus Tondini 
Apostolicam Cancellariam Regens 


Albertus Serafini, Proton. Apost. 


Silvius Sericano, Proton. Apost. 
Loco Plaumbi 


Expedita die XVII Dec. anno Pontif. XVI. 
In Canc. Ap. tad.. vol. LXXXVIII, n. 77. 


CONSTITUTIONES APOSTOLICAE 


I 


PERTHENSIS 
(BUMBURIENSIS) 


EX DISTRACTO A PERTHENSI ARCHIDIOECESI AUSTRALI TERRITORIO, NOVA ERIGI- 
TUR DIOBCRBSIS, BUMBURIENSIS )) APPHLLANDA. 


PIUS EPISCOPUS 
SERVUS SERVORUM D&I 
AD PERPETUAM REI MEMORIAM 


Benigna illa vox, qua Christus Iesus beato Petro Apostolo oves agnos- 
que pascendos sollicita commendavit cura, Nos etiam impellit, quibus 
ipse Christus universam Ecclesiam tradidit regendam, quo filiis Nostris 
aptiora in dies comparemus praesidia, ad fidem suam tuendam atque 
prolatandam. Quod omnimodis sane facere nitimur, praesertim cum No- 
bis ob rerum adiuncta fas est novas condere dioeceses, e quibus utilita- 
tes et commoda christianae oriantur rei. Quam ob causam, cum venera- 
bilis Frater Raymundus Prendiville, Archiepiscopus Perthensis, ab hac 
poposcerit Apostolica Sede ut a suae archidioecesis territorio tota se- 

pararetur australis pars, quae in novam dioecesim redigeretur ; cumque 
venerabiles Fratres Nostri S. R. E. Cardinales S. Congregationi Fidei 
Propagandae praepositi hanc rem et archidioecesis condicioni opportu- 
nissimam esse et animorum bono plurimum conferre iudicaverint, Nos 
eorum sententiam libentissimo probamus animo. Re igitur attento stu- 
dio considerata atque idcirco certa scientia eorum, quae facturi sumus, 
consensu praeterea suppleto eorum omnium, qui in hac re aliquid ha- 
beant iuris vel se putent habere, de Nostrae potestatis plenitudine se- 
quentia statuimus. A Perthensi archidioecesi totum territorium sepa- 
ramus, quod sub parallela linea 32°45/6” australis latitudinis protenditur, 
idque in novae formam redigimus dioecesis, quae a Bunbury urbe nomen 
mutuans suum Bumburiensis appellabitur. Cuius dioecesis termini 
erunt propterea Perthensis archidioecesis meridianus finis, quem eadem 
parallela linea posthac discernet, atque maritimae orae, quas Indianus 
alluit oceanus. Quae nova Bumburiensis dioecesis metropolitanae Per- 
thensi Ecclesiae erit suffraganea, eiusque Episcopi, ut patet, Perthensi 
Archiepiscopo recte et iure subicientur. Cuius praeterea sedes Ecclesiae 
ipsa erit urbs, quam Bunbury vocant, atque Episcopi cathedra in curia- 
libus aedibus S. Patricio sacris collocabitur, quas ad cathedralis templi 
honorem perducimus ac dignitatem. Ad Bumburiensem igitur Ecclesiam 
iura et onera spectabunt, quae ad ceteras pertinent dioeceses; eius pa- 
riter pro tempore Praesules sive iuribus, potestatibus atque honoribus 
decorabuntur sive oneribus officiisque tenebuntur, quae ex iure com- 
muni eiusmodi Episcoporum dignitatem assectantur. Quo vero diligen- 
tius in dies pueri illi excolantur, quorum animos superna Dei bonitas 
ad sacerdotium incenderit capessendum, volumus ut, ubi primum pote- 
rit, Bumburiensis Episcopus seminarium condat saltem elementarium. 
Episcopalis autem mensa, quae dicitur, iis constabit bonis, si qua sint, 
quae territorio a Perthensi archidioecesi distracto, pro rata parte, 
accedebant, vel emolumentis Bumburiensi Curiae obventuris, vel pecunia 
sive a S. Consilio Fidei Propagandae sive a fidelibus offerenda. Quod 
autem attinet ad Vicarii Capitularis, sed vacante, electionem, ad fide- 
lium et sacerdotum iura et onera aliaque huiusmodi, eadem servari prae- 
cipimus quae Iure Canonico iubentur. Quod denique ad clerum nomi- 
natim spectat, decernimus ut simul ac hae Litterae Nostrae ad exsecu- 
tionem deductae fuerint, eo ipso clerici Ecclesiae illi habeantur ascripti, 
in cuius finibus legitime degunt. Ut autem ea quae Nostris hisce Litteris 
praecipimus fiant, venerabilem Fratrem Romulum Carboni, Archiepisco- 
pum titulo Sidoniensem et in Australasia Apostolicum Delegatum, deli- 

gimus, vel eum qui eo tempore, quo haec decreta ad rem adducentur, 
eidem praeerit Delegationi; cui vero obtigerit hoc exsequendum nego- 
tium, illi propterea omnes necessarias ad id facimus potestates, cuilibet 
subdelegandas, si opus fuerit, viro ecclesiastica dignitate pollenti. Iu- 
bemus pariter ut idem venerabilis Frater hoc confectum negotium in 
tabulas referat, quarum fide digna exempla ad S. Consilium de Fde Pro- 
paganda quam primum transmittet. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum efficaci- 
tati nulla, cuiusvis generis, contraria praescripta officere poterunt, cum 
per has Litteras iisdem derogemus omnibus. Quapropter si quis, quavis 
praeditus auctoritate, sive sciens sive insciens contra egerit ac Nos 
ediximus, id prorsus irritum atque inane haberi iubemus. Nemini prae- 
terea haec voluntatis Nostrae documenta vel scindere vel corrumpere 
liceat ; quin immo harum Litterarum exemplis et locis, sive typis im- 
pressis sive manu exaratis, quae sigillum viri praeferant in ecclesiastica 
dignitate constituti simulque ab aliquo publico tabellione sint subscrip- 
ta, eadem omnino habenda erit fides, quae hisce haberetur, si ostende- 
rentur. Quae Nostra decreta in universum si quis vel spreverit vel 
quoquo mode detrectaverit, sciat se poenas esse subiturum iis iure sta- 
tutas, qui Summorum Pontificum iussa non fecerint. 

Datum ex Arce Gandulfi, prope Romam, die duodecimo mensis No- 
vembris, anno Domini millesimo nongentesimo quinquagesimo quarto, 
Pontificatus Nostri sexto decimo. 


CELSUS Card. COSTANTINI PETRUS Card. FUMASONI BIONDI 
S. R. EB. Cancellarius S. Congr. de Propaganda Fide Praefectus 


Hamletus Tondini 
- Apostolicam Cancellariam Regens 


7 Alfonsus Carinci, Archiep, tit. Seleuc., Decanus Proton. Apost. 
-Bernardus De Felicis, Proton. Apost. 


Loco Plumbi 


In Canc. Ap. tab., vol. LEX XIX, n. 72. 

II 


S. MICHAELIS 
(S. IACOBI pp MARIA) 


E DIOECESI S. MICHAELIS QUAEDAM TERRITORIA DETRAHUNTUR, QUIBUS NOVA 
DIOECESIS FORMATUR, @ S. IACOBI DE MARIA )) APPELLANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Hius vestigia prementes qui mirantibus discipulis ait: « Ego sum via, 
veritas et vita » (Io. XIV, 6), in id summopere nitimur non modo ut iis 
populis Christi veritas effulgeat, qui nondum verborum eius semina sus- 
ceperunt, sed etiam ut iis qui sunt de grege sanctorum christiana fides 
fiat et lux, qua vita illuminetur, et robur, qua certamina ineant incertos- 
que casus vincant. Quod utrumque intendentes, cum venerabilis Frater 
Ianuarius Verolino, Archiepiscopus titulo Corinthiensis idemque in Re- 
buspublicis Salvatoriana et Guatimalensi Apostolicus Nuntius, ab hac 
Romana Sede expostulaverit ut populi necessitatibus subveniendi causa, 
diviso territorio dioecesis S. Michaélis, nova Sedes episcopalis erigeretur ; 
Nos, post auditos venerabiles Fratres Aloisium Chavez et Gonzales, Ar- 
chiepiscopum S. Salvatoris in America, et Michaélangelum Machado et 
Escobar, Episcopum S. Michaélis, consiliumque expetitum a venerabilibus 
Fratribus Nostris S. R. E. Cardinalibus Negotiis Consistorialibus prae- 
positis, quae Nobis admotae sunt precibus benigne concedendum putamus. 
Qua de re, eorum consensum supplentes quos hoc negotium quoquo modo 
contingat, de Nostra apostolica potestate haec quae sequuntur decernimus 
et iubemus. Detractis per has Litteras a dioecesi S. Michaélis territoriis, 
quae vulgo « Departamento de Usulutan et Distrito de Sesori » cogno- 
minantur ; itemque municipiis, quibus sunt nomina « Ciudad Barrios, 
Chapeltique et Lolotique », novam ex iis dioecesim constituimus S. /a- 
cobi de Maria appellandam, eamque iisdem limitibus definiendam qui 
sunt civilibus regionibus e quibus constat, quosque Nos exposuimus. 
Quam Ecclesiam censemus metropolitanae Sedi S. Salvatoris in America 
esse suffraganeam et obnoxiam; cuius itidem Archiepiscopo volumus 
ut Episcopus S. Iacobi de Maria iuxta normas iuris communis sit sub- 

iectus. Sedem episcopalem novae dioecesis in urbe, quam populariter vo- 
cant « Santiago de Maria », statuimus ; cathedram autem suae iurisdictio- 
nis collocabit sacrorum Antistes in templo S. Iacobi, ibidem exstante. 
Hoc vero, ut par est, dignitatis gratia quam est adeptum, omnibus hono- 
ribus iuribusque cumulamus, quae iure cathedralibus templis cedere so- 
lent ; eius vero Episcopum iisdem pariter iuribus et obligationibus dita- 
tum et oneratum volumus, quibus omnes per orbem Praesules eiusdem di- 
gnitatis et decoris. Ut autem Dei cultus et sacrae caerimoniae plus so- 
lemnitatis habeant, simulque habeat Episcopus delectos prudentia viros 
qui eum possint et consilio et opera iuvare, decernimus ut in hac nova dioe- 
cesi Canonicorum Collegium condatur, vel si hoc fieri non possit ad 
praesens, saltem Consultores dioecesani, qui dicuntur, eligantur, quo- 
rum tamen officium statim cessabit ac huiusmodi coetus Canonicorum 
fuerit erectus. Mensam episcopalem, ut dicitur, bona constituent, quae 
vel e partitione bonorum quae ad dioecesim S. Michaélis pertinebant, 
iuxta praescriptum canonis 1500 Iuris Canonici; vel e fidelium christia- 
norum largitate; vel denique e data Curiae pecunia provenient. Quan- 
doquidem vero pueri quos Dei benignitas ad sacerdotii munera vocaverit, 
sunt spes omnis Ecclesiae, magna cura efficiet Episcopus, cui credetur 
modo condita Sedes, ut in ea seminarium saltem elementarium erigatur, 
iuvenibus excipiendis iisque educandis. Cum tamen progressn aetatis tales 
pueri sint philosophia atque theologia imbuendi, tunc lectissimos quosque 
Romam mittet, ut in Pontificio Collegio Piano Latino Americano recte 
doceantur. Regimen, administratio, cura novae dioecesis S. Iacobi de 
Maria; electio praeterea Vicarii Capitularis, Sede vacante, iura et onera 
cleri et populi, haec omnia aliaque huiusmodi iussis Iuris Canonici omnino 
regantur. Simul ac erectio huiusmodi Ecclesiae facta fuerit, clerici qui 
in eius territorio legitimum habeant domicilium, eidem censeantur 
ascripti, tamquam proprius novae Sedis clerus. Praecipimus insuper 
ut omnia acta et documenta ad dioecesim S. Iacobi de Maria respicientia, 
quam cito fieri potest ad eiusdem tabularium mittantur, religiose custo- 
dienda. Quae denique his Litteris Nostris mandavimus exsequenda cu- 
rabit venerabilis Frater Ianuarius Verolino, cuius mentionem fecimus, 
eique omnes potestates agendae rei facimus, quas poterit, si casus ferat, 
cuilibet viro delegare in ecclesiastica dignitate constituto. Qui venera- 
bilis Frater onus quoque habebit documenta exarandi eaque sinceris 
exemplis ad S. Congregationem Consistorialem quam primum mittendi. 
Quodsi fiat ut quo tempore haec decreta effici debeant alius Apostolicae 
Nuntiaturae in Rebuspublicis Salvatoriana et Guatimalensi praesit, 

eidem quae Nuntio praecipimus, iubemus. Has vero Litteras nunc et in 
posterum efficaces esse et fore volumus; ita quidem ut quae per eas de- 
creta sunt ab iis quorum res est religiose serventur, atque igitur vim suam 
obtineant. Quarum Litterarum efficacitati nulla, cuiusvis generis, con- 
traria praescripta officere poterunt, cum per has Litteras iisdem dero- 
gemus omnibus. Quapropter si quis, quavis praeditus auctoritate, sive 
sciens sive insciens contra egerit ac Nos ediximus, id prorsus irritum 
atque inane haberi iubemus. Nemini praeterea haec voluntatis Nostrae 
documenta vel scindere vel corrumpere liceat ; quin immo harum Litte- 
rarum exemplis et locis, sive typis impressis sive manu exaratis, quae 
sigillum viri praeferant in ecclesiastica dignitate constituti simulque 
ab aliquo publico tabellione sint subscripta, eadem omnino habenda erit 
fides, quae hisce haberetur, si ostenderentur. Quae Nostra decreta in 
universum si quis vel spreverit vel quoquo modo detrectaverit, sciat se 
poenas esse subiturum, iis iure statutas, qui Summorum Pontificum iussa 
non fecerint. 

Datum Romae, apud S. Petrum, die secundo mensis Decembris, 
anno Domini millesimo nongentesimo quinquagesimo quarto, Pontifi- 
catus Nostri sexto decimo. 


CELSUS Card. COSTANTINI Fr. ADEODATUS I. Card. PIAZZA 
S. R. EH. Cancellarius S. Congr. Consistorialis a Secretis 


Hamletus Tondini 
Apostolicam Cancellariam Regens 


7 Alfonsus Carinci, Archiep. tit. Seleuc., Decanus Prot. Apost. 
Bernardus De Felicis, Proton. Apost. 


Loco plumbi 


In Ap. Canc. tab., vol. LXXXX, n. 9. 

III 


DE KUWAIT. 


APOSTOLICA PRAEFECTURA DE KUWAIT, IN ARABIA, AD DIGNITATEM VICARIATUS 
APOSTOLICI EVEHITUR, NOMINE NON MUTATO. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quandoquidem Christi benignitas e caelorum splendore in terram de- 
scendit ut hominum animos caritatis igne inflammaret eosque miseros 
sincero foedere cum Deo devinciret, Nos qui, divino quodam instinctu et 
iussu, eius sanctissimum opus hic in terris persequendum suscepimus, 
nulla maiore urgemur sollicitudine quam ut eius optata apud omnes gen- 
tes perficiantur. Cum autem S. Congregationi Fidei Propagandae visum 
sit Apostolicam Praefecturam de Kuwait ad Vicariatus Apostolici digni- 
tatem esse evehendam ; hoc enim valde conferre rei christianae augendae, 
simulque et meritae laudi esse Discalceatis Sodalibus Carmelitis, ibi la- 
borantibus, et iisdem animum addere ad nova pro fide christiana certa- 
mina, Nos id sincero animo probantes, Sacri Consilii.decreta omnino 
confirmamus. Unde, post rem diu in animo reputatam, eorumque consen- 
sum suppletum qui in hoc negotio aliquid iuris habeant vel se putent 
habere, de apostolica Nostra potestate ea quae sequuntur statuimus et 
decernimus. Apostolicam Praefecturam de Kuwait, quae est in paenin- 
sula Arabica, quaeque curis Sodalium Ordinis Carmelitarum Discalcea- 
torum regitur, ad dignitatem Vicariatus Apostolici extollimus, qui de 
Kuwait appellabitur, quique ab iisdem Carmelitis Sodalibus Discalceatis 
regi perget, ad Nostrum tamen et sanctae Romanae Sedis nutum. Quos 
vehementer hortamur ut nihil Christi amore intentatum omittant nulli- 
que operi parcant, ut christiano agmini asseclas addant, sanctorumque 
familiae vigore gratiae membra multiplicent. Huic autem novo Vicaria- 
tui, ut par est, omnia iura et privilegia concedimus quae talium Ecclesia- 
rum sunt propria ; iisdemque oneribus eum cumulamus quibus ceteri om- 
nes Vicariatus Apostolici. Quae vero Nostris his Litteris iussimus exse- 
quenda curabit venerabilis Frater Iacobus Robertus Knox, Archiepisco- 
pus titulo Melitenaeus et in Africa Orientali et Occidentali Britannica 
Apostolicus Delegatus ; vel ille qui eo tempore quo haec decreta ad effec- 

tum deducentur eidem Delegationi praeerit. Cui autem continget hoc 
negotium perficiendum ei omnes potestates facimus agendae rei easque 
alii quoque viro subdelegandi, si opus fuerit, dummodo in ecclesiastica 
dignitate constituto. Acti vero negotii documenta exaranda idem vene- 
rabilis Frater curabit eademque sinceris exemplis ad S. Congregationem 
Fidei Propagandae mittenda. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose ser- 
ventur, atque igitur vim suam obtineant. Quarum Litterarum efficacitati 
nulla, cuiusvis generis, contraria praescripta officere poterunt, cum per 
has Litteras iisdem derogemus omnibus. Quapropter si quis, quavis prae- 
ditus auctoritate, sive sciens sive insciens contra egerit ac Nos ediximus, 
id prorsus irritum atque inane haberi inbemus. Nemini praeterea haec 
voluntatis Nostrae documenta vel scindere vel corrumpere liceat; quin 
immo harum Litterarum exemplis et locis, sive typis impressis sive manu 
exaratis, quae sigillum viri praeferant in ecclesiastica dignitate constituti 
simulque ab aliquo publico tabellione sint subscripta, eadem omnino 
habenda erit fides, quae hisce haberetur, si ostenderentur. Quae Nostra 
decreta in universum si quis vel spreverit vel quoquo modo detrectaverit, 
sciat se poenas esse subiturum iis iure statutas, qui Summorum Pontifi- 
cum iussa non fecerint. 

Datum Romae, apud S. Petrum, die secundo mensis Decembris, anno 
Domini millesimo nongentesimo quinquagesimo quarto, Pontificatus No- 
stri sexto decimo. 

CAXIENSIS 1n MARAGNANO 
(S. ANTONII pz BALSAS) 


EX DIOBCESI CAXIHNSI IN MARAGNANO QUAEDAM TERRITORIA DISTRAHUNTUR, 
RX QUIBUS NOVA PRABLATURA « NULLIUS DIOECESIS )) CONSTITUITUR ( S. AN- 
TONII DE BALSAS )) APPHLLANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo modo sollemne est agricolae, cui magnopere cordi sit fertilis 
hortus, de patula ac fecunda arbore surculos excerpere eosque serere ma- 
gnaque diligentia curare ; ita et Nobis, quibus amplos ac patentes agros 
omnium Ecclesiarum Dei bonitas commisit excolendos, ex iisdem, cum 
floruerint, aliquid demere territorii, novasque Ecclesias constituere, 
christianae fidei semina alendi atque dilatandi gratia. Cum igitur ve- 
nerabilis Frater Aloisius Gonzaga da Cunha Marelim, Episcopus Ca- 
xiensis in Maragnano, poposcerit ab hac Apostolica et Romana Sede ut 
e sua dioecesi, partito territorio, pars detraheretur ex qua nova quaedam 
praelatura « nullius dioecesis » conderetur: hoc enim valde conferre 
catholicae rei fovendae apud populos illos, quippe quibus impensius con- 
suli posset; Nos, post auditum Administrum Nostrum apud Rempubli- 
cam Brasilianam, consiliumque expetitum a venerabilibus Fratribus 
Nostris S. R. E. Cardinalibus S. Congregationi Consistoriali praepo- 

. sitis, re bene considerata, admotis precibus concedendum esse censemus. 
Quapropter, omnium consensum supplentes quos hoc negotium contingere 
potest, de Nostra apostolica potestate haec, quae sequuntur, decernimus 
et iubemus. A Caxiensi in Maragnano dioecesi eam partem separamus, 
quae municipia comprehendit quibus sunt populari lingua cognomina: 
Balsas, Alto Parnaiba, Riachio, Loreto, Benedito Leite et S. Raimundo 
das Mangabeiras; ex qua regione novam praelaturam « nullius dioece- 
sis » erigimus S. Antonii de Balsas appellandam, iisdemque finibus ac 
municipia sex, ex quibus coalescit, terminandam. Huius praelaturae 
« nullius » sedes ac Praelati domicilium erit in urbe Balsas; cathedram 
vero in curiali templo S. Antonii Patavini, in eadem civitate, collocan- 

dam censemus, quod idcirco per has Litteras ad gradum sacrae praela- 
ticiae aedis evehimus. Cuius adeptae dignitatis causa, ea omnia iura 
et privilegia, quae huiusmodi Ecclesiis earumque Praesulibus tribui so- 
lent, eadem et praelaturae S. Antonii de Balsas concedimus eiusque sa- 
crorum Antistiti. Huic tamen, sive primus est, sive quilibet e Praela- 
torum serie, eadem ipsa onera imponimus, quae ad ceteros eiusdem 
gradus Praesules iure pertinent. Volumus vero ut nova Ecclesia sit me- 
tropolitanae Sedi S. Ludovici in Maragnano suffraganea; item ut eius 
Praelatus Ordinarius Archiepiscopo eiusdem metropolis sit obnoxius 
et subiectus. Cum autem sacerdotes sint in Christi Ecclesia populi 
christiani duces et magistri, nullam omnino curam omittat Ordinarius 
8. Antonii de Balsas ut, excipiendis pueris ad sacerdotalia munia vo- 
catis, saltem elementarium seminarium in suae dicionis territorio con- 
struatur, iuxta leges iuris communis. E quorum numero delecti sive in- 
genio iuvenes sive pietate Romam mittantur ut heic philosophia ac theo- 
logia recte imbuantur, in Collegio Piano Brasiliano. Mensam praelati- 
ciam, ut dicitur, efficient atque constituent ea bona quae vel e parti- 
tione bonorum ei obvenient dioecesis Caxiensis in Maragnano proprio- 
rum, ad normam canonis 1500 Codicis Iuris Canonici; vel quae fideles 
christiani ultro sublevandis necessitatibus offerent; vel denique ea pe- 
cunia quae Curiae 8. Antonii de Balsas proveniet. Si ad regimen et admi- 
nistrationem novae praelaturae respiciatur, ad cleri et populi iura et 
onera, aliaque huiusmodi, haec omnia Iuris Canonici legibus omnino 
regantur. Quod vero ad clerum attinet, praecipimus ut clerici omnes 
qui in novae Ecclesiae territorio legitimum domicilium habeant, hi, 
erecta praelatura, eidem censeantur ascripti. Omnia tandem acta et 
documenta, quae ad modo constitutam Sedem pertineant, quam pri- 
mum fieri potest a Curia episcopali Caxiensi in Maragnano ad Curiam 
S. Antonii de Balsas mittantur, in tabulario rerum ecclesiasticarum 
religiose asservanda. Est Nobis postremo voluntas ut quae his Litteris 
iussimus perficienda curet venerabilis Frater Armandus Lombardi, Ar- 
chiepiscopus titulo Caesariensis Philippi et in Republica Brasiliana Apo- 
stolicus Nuntius, cui omnes potestates agendae rei concedimus, cuilibet 
viro subdelegandas, si opus fuerit, dummodo in ecclesiastica dignitate 
constituto. Cui venerabili Fratri onus iniungimus legitima documenta 
exarandi, eaque sinceris exemplis ad S. Congregationem Consistorialem 
quam cito mittendi. Quod si eo tempore quo haec decreta ad effectum 
deducenda erunt, alius eidem Apostolicae Nuntiaturae praeerit, quae 
venerabili Fratri Armando Lombardi imposuimus huic demandamus. 

Has vero Litteras nunc et in posterum efficaces esse et fore volumus: 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, cum 
per has Litteras iisdem derogemus omnibus. Quapropter si quis, quavis 
praeditus auctoritate, sive sciens sive insciens contra egerit ac Nos 
ediximus, id prorsus irritum atque inane haberi iubemus. Nemini prae- 
terea haec voluntatis Nostrae documenta vel scindere vel corrumpere 
liceat ; quin immo harum Litterarum exemplis et locis, sive typis im- 
pressis sive manu exaratis, quae sigillum viri praeferant in ecclesia- 
stica dignitate constituti simulque ab aliquo publico tabellione sint 
subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 
vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Romae, apud S. Petrum, die vicesimo mensis Decembris, 
anno Domini millesimo nongentesimo quinquagesimo quarto, Pontifi- 
catus Nostri sexto decimo. 

LITTERAE APOSTOLICAE 


BEATA MARIA VIRGO, SUB TITULO MATWRNITATIS INVOCATA » TOTIUS VASHING- 
TONENSIS ARCHIDIOECHSIS PRAECIPUA CARLESTIS PATRONA HLIGITUR. 


PIUS PP. XII 


Ad perpetuam rei memoriam. — Matrem Dei hominumque Christifi- 
deles Georgiopolitani seu Vashingtonenses, in Foederatis Americae 
Septentrionalis Civitatibus, a tempore quo colonia eo deducta fuit, exi- 
mio perhibentur venerari cultu atque religione. lam vero primum Ca- 
tholicorum Templum, eo in loco exaedificatum, eidem Dei Genetrici 
sacrum fuit. Cum praeterea Vasintonia Civitatum Foederatarum, quas 
diximus, princeps sit urbs et caput expedire videtur eandem esse prae- 
cipuum quasi domicilium ac sedem religionis Marianae, qua omnes 
earum regionum cives Catholici devinciantur. Quibus permotus, Vene- 
rabilis Fratrer Patricius Aloisius O’ Boyle, Vashingtonensis Archiepi- 
scopus, Nos rogavit ut Beatam Mariam Virginem, nomine Maternitatis 
Eius veneratam, totius Vashingtonensis Archidioecesis caelestem Pa- 
tronam renuntiaremus. Quibus precibus libenter auditis, Nos, ex Sacrae 
Rituum Congregationis consulto, certa scientia ac matura deliberatione 
Nostra deque Apostolicae potestatis plenitudine, harum Litterarum vi 
perpetuumque in modum Beatam Mariam Virginem, nomine Materni- 
tatis Eius invocatam, totius Vashingtonensis Archidioecesis praecipuam 
apud Deum Caelestem Patronam constituimus ac declaramus, omnibus 
adiectis honoribus et privilegiis liturgicis, quae principalibus dioece- 
seon Patronis rite competunt. Contrariis quibusvis nihil obstantibus. 
Haec edicimus, statuimus, decernentes praesentes Litteras firmas, vali- 
das atque efficaces iugiter exstare ac permanere ; suosque plenos atque 
integros effectus sortiri et obtinere ; illisque, ad quos spectant seu spectare 
poterunt nunc et in posterum plenissime suffragari; sicque rite iudi- 
candum esse ac definiendum ; irritumque ex nunc et inane fieri, si quid- 


14 — Acta, vol. XXII, n. 4 — 20-4-1955. 

quam secus, super his, a quovis, auctoritate qualibet scienter sive igno- 
ranter attentari contigerit. 

Datum Romae, apud Sanctum Petrum, sub anulo Piscatoris, die 
XXII mensis Martii, anno MpccccLiv, Pontificatus Nostri sexto decimo. 


De speciali mandato Sanctissimi 
Pro Domino Cardinalj a publicis Ecclesiae negotiis 


GILDO BRUGNOLA 
a Brevibus Apostolicis 


II 


ECCLESIA PRINCIPALIS B. MARIAE V. A SACRATISSIMO ROSARIO, IN LOCO FATIMA 
LEIRIENSIS DIOECESIS POSITA, BASILICAE MINORIS TITULO HONORIBUSQUE 


DECORATUR. 
PIUS PP. XII 


Ad perpetuam rei memoriam. — Luce superna caliginosum saeculum 
illustranti, Beatae Mariae Virgini sacra est augusta Aedes Fatimae, in 
Lusitanorum finibus, ubi eadem Deipara, e Rosarii nomine nuncupata, 
olim se dedit conspiciendam. Habet aedificium admirationem propter 
amplitudinem ac speciem eximiam, sublimis ei adiuncta surgit turris . 
e qua aera tinniunt, renidet supellex, qua illud est instructum, pretio- 
sis metallis. Est quoque conspicere supra portam positum opus musi- 
vum, Immaculatum Cor eiusdem Dei Genetricis summa colorum venu- 
state exhibens. Praeterea eadem in Aede, pauca ante lustra exstructa 
et anno superiore sollemni ritu consecrata, condita sunt sepulcro corpora 
Francisci et Hyacinthae Marto, qui Deiparae prodigiali visu dignati sunt. 
Maxime vero prae Nobis ferendum est Templum Christifidelium fre- 
quentia esse admodum insigne, cum eo ex omnibus fere orbis terrarum 
partibus supplicum turmae conveniant, ut coram praeclaro Dei Gene- 
tricis signo honestissimas petitiones pulcherrimasque laudes nectant 
in coronam. Viget adhuc memoria sollemnium, quae ibi, in gestientium 
heminum coetu, fuerunt celebrata, sive cum Imago Deiparae aureo 
diademate, Nostro nomine et auctoritate, anno scilicet MCMXLVI, redi- 
miretur, sive cum Sacri Iubilaei causa, anno MCMLI, augustissimi ibi- 
dem agerentur ritus. Ut autem, Anno hoc Mariano exeunte, etiam am- 
pliore Templum augeretur honore, Venerabilis Frater Iosephus Alves 

Correia da Silva, Leiriensis Episcopus, preces ad Nos admovit, ut ean- 
dem Aedem, magnis populorum concursibus celebratam, Basilicae Mi- 
noris nomine ac iure donaremus. Quae vota, pro peculiari Nostra pietate 
erga Beatam Mariam Virginem a Fatima, libenti animo explentes, certa 
scientia ac matura deliberatione Nostra, deque Apostolicae potestatis 
plenitudine, harum Litterarum vi perpetuumque in modum, Ecclesiam 
principalem Beatae Mariae Virginis a Sacratissimo Rosario, in loco 
Fatima eius honori consecratam, titulo ac dignitate Basilicae Minoris 
afficimus ac decoramus, omnibus adiectis iuribus ac privilegiis, quae 
Templis eodem nomine insignibus rite competunt. Contrariis quibusvis 
nihil obstantibus. Haec edicimus, statuimus, decernentes praesentes 
Litteras firmas, validas atque efficaces iugiter exstare ac permanere: 
suosque plenos atque integros effectus sortiri et obtinere; illisque, ad 
quos spectant seu spectare poterunt, nunc et in posterum plenissime suf- 
fragari; sicque rite iudicandum esse ac definiendum ; irritumque ex 
nunc et inane fieri, si quidquam secus, super his, a quovis, auctoritate 
qualibet, scienter sive ignoranter attentari contigerit. 

Datum ex Arce Gandulfi, sub anulo Piscatoris, die x11 mensis No- 
vembris, anno MDCCCCLIIII, Pontificatus Nostri sexto decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 


EPISTULA 


AD EMUM P. D. ALEXANDRUM TIT. SANCTAE MARIAB IN COSMEDIN 8. R. 5. 
PRESB. CARDINALEM VERDE, PATRIARCHALIS BASILICAH LIBERIANAE ARCHI- 
PRESBYTERUM, NONAGESIMUM AETATIS ANNUM PERACTURUM. 


PIUS PP. 


Dilecte Fili Noster, salutem et Apostolicam Benedictionem. — Raro 
admodum ae perpaucis contingit, ut nonagesimus, quem tu quidem es 
propediem peracturus, aetatis annus fauste celebrari queat. Qui sane 
favorabilis eventus non potest tibimet ipsi tuique aestimatoribus ami- 
cisque, in primisque Nobis, novam non afferre causam iucunditatis. Hoe 

enim haud brevi mortalis vitae curriculo, a primis iuventutis annis us- 
que ad longaevam istam ac venerandam senectutem, Apostolicae huic 
Sedi actuosam operam tribuisti, praesertim Sacro Nostro Consilio mo- 
derandis Ritibus praeposito tot diuturnas curas et sollicitudines con- 
ferendo. Postquam enim minora officia ibi sollerter gessisti, Promotoris 
Generalis Fidei partibus atque gravi a Secretis munere perfunctus es. 
Deinde ad Ecclesiae Senatum cooptatus Romanaque purpura exor- 
natus, ibidem et apud alia Patrum Cardinalium Consilia industriam 
et studia tua impendere non desiisti. Nos igitur, Dilecte Fili Noster, 
dum benevolentiam Nostram libenter confirmamus, de proxima fausti- 
tate tibj ex corde gratulamur et felicissima quaeque ominamur, Deum 
instanter precantes, ut animi corporisque tui vires caelestibus donis 
recreare velit. Superni interea praesidii conciliatrix et nuntia, peculia- 
risque Nostrae caritatis testis esto Apostolica Benedictio, quam tibi, 
Dilecte Fili Noster, tuisque coniunctis ac familiaribus amantissime in 
Domino impertimus. 

Datum Romae, apud Sanctum Petrum, die xv mensis Martii, anno 
mMpccccLy, Pontificatus Nostri decimo septimo. 


PIUS PP. XII 


ALLOCUTIO 


AD PAROCHOS URBIS ET CONCIONATORES SACRI TEMPORIS QUADRAGHESIMALIS * 


Siano rese grazie a Dio che anche quest’anno Ci ha concesso di rivol- 
gere la parola a voi, diletti figli, parroci e predicatori quaresimalisti di 
questa Nostra diocesi di Roma, per la quale non cessiamo di pregare e 
di prodigarCi, secondo le Nostre forze, offrendo per essa la Nostra stessa 
vita. 

I] nostro primo pensiero é¢ di vivo compiacimento per quanto, sotto la 
saplente guida del Nostro carissimo Cardinale Vicario con gli zelantis- 
simi Vicegerenti, avete fatto e continuate a fare — anche con grandi 
fatiche e privazioni — per il bene della popolazione dell’ Urbe. Abbiamo 
voluto assumere esatte informazioni, e vi diremo che, pur nel desiderio 
di lodare anche quest’anno e addurre in esempio qualcuna delle par- 
rocchie dove particolari imprese siano state iniziate e condotte a buon 


* Die 10 Martii mensis a. 1955. 

esito, Ci siamo accorti che non sarebbe stato agevole di scegliere l’una 
o l’altra, oggi che in tutta Roma é un fervore di nuova vita. Tutti vedono 
Vaumentato numero delle chiese, ed ¢ parimente noto il vostro impegno 
per rendere pit facile e fruttuosa la frequenza alla S. Messa e alle sacre 
funzioni. Cosi si svolgono in ogni zona corsi di cultura religiosa per 
laici, e assidua cura si pone per l’assistenza della gioventd specialmente 
studiosa. 

Ma affinché, predicando e donandovi agli altri, non veniate a consu- 
mare tutte le vostre energie spirituali, vi siete prima raccolti in santi 
Esercizi, poi avete discusso i problemi pastorali in un ben riuscito 
Convegno e, ultimamente, avete voluto ancora sostare in preghiera e 
studio, prendendo parte attiva ad un Corso di « Esercitazioni per un 
mondo migliore », di cui Ci giungono consolanti echi da tante parti, 
mentre Vescovi e sacerdoti ne rilevano particolarmente la perfetta con- 
formita ai bisogni dei tempi e la straordinaria efficacia per la soluzione 
dei pid urgenti e assillanti problemi dell’ora presente. 

Diletti figli! In altre occasioni Ci siamo intrattenuti con voi, presen- 
tandovi il parroco come buon pastore e parlandovi della necessita che 
egli si faccia aiutare da una schiera ardita e pronta di cattolici militanti, 
capaci di portare la dottrina e gli esempi di Gest dove al sacerdote é 
quasi impossibile di penetrare. Non vi dispiaccia dunque se oggi vi 
proponiamo alcune semplici note pastorali concernenti la vostra azione 
apostolica. 

I. — Per il lavoro diretto al rinnovamento dei singoli, vi raccoman- 
diamo di essere discreti nel cominciare, costanti nel continuare, corag- 
giosi nel portare a termine. 

1) Siate anzitutto discreti nel cominciare. 
Spinto dallo zelo che spesso realmente lo « divora »,’ il sacerdote 
apostolico pud cadere in un dannoso errore, pretendendo di conseguire 


-tutto in una volta e volendo gia fin dall’inizio quello che si presenta 


come il punto pit arduo e bisognoso percid di molteplice impegno e 
fatica. Procedere in tal modo significherebbe esporsi, quasi certamente, 
prima a vane illusioni e poi a delusioni amare. L’apostolo, infatti, non 
puod fare a meno di considerare |’altrui morale debolezza, l’imprepara- 
zione intellettuale, le persone e le cose in mezzo a cui vive, e la sponda 
— per cosi dire — dalla quale l’anima traviata dovrebbe venire a lui, 
o meglio tornare a Dio, se si lasciasse indurre ad intraprendere la tra- 


* Pe. 68, 10; Io. 2, 17. 

versata. Ma attaccarla con argomenti che essa non comprende, chiederle 
cid che non é preparata a dare, sarebbe certamente nocivo agli effetti 
dell’apostolato. Si tratta forse di ristabilire contatti interrotti: ¢ neces- 
sario quindi di avvicinarsi delicatamente all’anima lontana, ridestando 
in lei l’interesse perduto e adoperandosi per riprendere un linguaggio 
forse completamente dimenticato. Naturalmente tale necessaria discre- 
zione non vuol dire un venire a patti col falso e col male. Non si tratta 
qui di « far pace » a tutti i costi, ma di saper iniziare le trattative per 
una pace giusta, non tra il male e il bene — il che sarebbe assurdo —, 
ma tra l’uomo che rinunzia alla sua malizia e Dio che lo accoglie con 
infinita bonta e tenerezza immensa. Saper rinunziare alla fretta, saper 
attendere il momento propizio, saper dosare cid che si dice e cid che 
si chiede: ecco un primo requisito indispensabile all’azione apostolica 
individuale. 

2) Ma un’altra dote deve avere l’apostolo nel trattare con le anime 
fatte oggetto delle sue cure pastorali. Accade che non sempre si ot- 
tenga cid che si vuole, e in ogni modo é raro si ottenga subito. Non 
é nemmeno escluso che ostilita, freddezza o indifferenza possano tentare 
il sacerdote a desistere dall’opera sua, 0 almeno rendano la sua azione 
pid debole e quindi meno efficace. Bisogna, diletti figli, essere costanti, 
persistenti ; senza cedere alla stanchezza e al tedio. Bisogna saper stare 
in piedi, anche quando tutto spinge a vacillare, rimaner fermi anche 
quando si dovesse cader bocconi, in preda ad una angoscia, che trasfor- 
ma in silenziose agonie certe notti che sembrano eterne. Allora, quando 
le labbra dell’apostolo mormorano: « Quid lucri?»,? o quando egli 
dolorosamente esclama: « 7ranseat a me calix iste »,* occorre che 
aggiunga subito, come fece Gest nell’orto: « Verumtamen non mea 
voluntas, sed tua fiat ».* E Dio mandera l’angelo consolatore * a rin- 
francarlo, a sorreggerlo; e la sua opera di salvezza continuera, a coro- 
rfamento del suo zelo e del suo sacrificio. 

3) Ma una terza dote vorremmo nell’apostolo che attende alla 
santificazione delle anime. 

Come abbiamo avuto occasione di notare altre volte, vi é nella Chiesa 
un soffio di Spirito Santo, che chiama all’eroismo, alla dedizione com- 


Pe. D, 
Matrn, 25, 39. 
* Gen. 42. 


*Cfr. Lue. 2, 43. 

pleta. In mezzo alle spine di un mondo ridivenuto pagano, spuntano sem- 
pre pid numerosi fiori immacolati, che ricreano con la loro freschezza e 
incantano col loro profumo: spiriti eletti di tutte le eta e di tutte le con- 
dizioni. Vorremmo che i sacerdoti sapessero santamente osare e non 
temessero di proporre le méte della santita pid eccelsa. Perché tante 
anime cadono nelle reti del mondo? Perché credono di trovare in esso 
cid che forma l’oggetto delle loro ansie, dei loro desideri ; e invece quando 
é gia troppo tardi, si accorgono che i frutti di quella convivenza sono 
l’irrequietezza, il dubbio, la tristezza, la sfiducia, l’odio. Siate corag- 
giosi, diletti figli. Sappiate prendere per mano le anime e spingerle dol- 
cemente, ma fermamente, verso Gest, verso l’amicizia con Lui, verso la 
trasformazione in Lui. Fate loro comprendere che solo cosi troveranno la 
pace, la fede, la gioia, la speranza, l’amore ; solo cosi troveranno la vita. 

II. — Per la vostra azione apostolica diretta al rinnovamento col- 
lettivo, torniamo alcuni istanti su quante accennammo gia nel Nostro 
Radio-messaggio del 10 febbraio 1952. « Studiatevi — dicevamo — che 
siano ben accertati i bisogni, ben chiarite le méte, ben calcolate le 
disponibili forze... di tutte si faccia un assennato impiego ». 

1) Nell’accertare i bisogni evitate la superficialita. 

Essa genera quello che si potrebbe chiamare il criterio dell’appros- 
simazione, i cui disastrosi effetti si riscontrano in tutti i campi, non 
escluso quello dell’apostolato. A prevenire tali conseguenze occorre un 
lavoro di statistica fatto con serieta, con realismo esigente, con serena 
imparzialita. 

E certo, per esempio, che molti in Roma sodisfano al precetto dell’as- 
sistenza alla Santa Messa festiva. Ci risulta che le chiese, anche in certe 
zone periferiche, sono veramente e ripetutamente affollate durante le 
Ss. Messe, che si celebrano la domenica e nelle feste. Pud il parroco essere 
lieto di questa affluenza? Senza dubbio e a buon diritto ; ma prima di sen- 
tirsi del tutto tranquillo, dovrebbe calcolare con sufficiente precisione 
il numero di coloro che sarebbero obbligati a venire e non vengono. Ci 
consta, infatti, che non di rado un calcolo accurato riserva sorprese 
sgradite al sacerdote pensoso della sorte delle anime. 

Cosi non pud negarsi che a Roma la scuola di catechismo sia frequen- 
tata in modo consolante, e che i sacerdoti (come anche i vari Istituti, 
Associazioni, Congregazioni mariane e simili) si adoperano con ogni 
zelo, affinché tutto sia fatto sempre meglio. Ma appunto perché il’ mi- 
glioramento possa essere pil’ facilmente conseguito, occorre chiedersi : 
quanti bambini della parrocchia dovrebbero venire e non vengono? 

Alcun tempo fa, desiderammo di esaminare personalmente lo stato del 
catechismo parrocchiale in Roma, e abbiamo ancora sotto gli occhi le 
cifre che Ci furono comunicate. Vi sono, certamente, anche in questo 
campo condizioni di cose assai belle e fiorenti ; ma altre non possono non 
rattristare ogni cuore apostolico. Opportune osservazioni, giuste con- 
siderazioni, notevoli recentissimi progressi, attenuano |’impressione che 
si prova a prima vista, e fanno anche sperare che possono essere rimosse 
alcune delle principali difficolta che il solo zelo dei parroci non vale 
@ superare. 

Un’altra domanda, diletti figli. Come va l’istruzione religiosa agli 
adulti? Per quanti di essi le nozioni apprese nell’infanzia rimangono 
unico fondo di dottrina cristiana? 

Ancora: quanti in parrocchia prendono la Pasqua? E quanti tra i 
vostri fedeli vi sembra che vivano in grazia di Dio? 

Determinati i numeri, bisogna studiarne il significato per conoscere 
le cause di alcune lontananze o di alcuni ritorni. L’accertamento del 
male non é ancora la diagnosi, senza la quale non si pud parlare di 
giusta prognosi, e tanto meno di cura adeguata. 

2) Anche nel calcolo delle forze bisogna evitare un difetto che non 
di rado vediamo ricorrere. Alcune sono ignorate dal parroco, altre si 
« sottovalutano » o si svalutano, quando anche non si contrastano aper- 
tamente. Aprite le braccia a tutti, diletti figli, benedicendo quanto la 
Chiesa approva. Chiunque sia animato da buona volonta, trovi posto 
nella vigna del Signore, il quale accetta ogni servizio, come cerca operai 
di tutte le ore. Con tanto terreno da dissodare, con tante piante da 
coltivare, soprattutto con tanta messe da raccogliere, non é lecito al 
sacerdote di fermarsi — senza una ragionevole causa — a considerare i 
vessilli sotto i quali i fedeli si raccolgono, o i distintivi che portano, 
pmrché siano benedetti dalla Chiesa. Sia il benvenuto chiunque si offre 
di aiutarvi. Il campo di Dio é vasto, e le esigenze della coltivazione sono 
innumerevoli. 

-3) Perché possa esservi un saggio ordinamento delle forze, bisogna 
soprattutto guardarsi dall’individualismo. 

Quando da una parte si nota il fervore di tante intraprese, ove nes- 
suno si ferma, nessuno rallenta il passo, nessuno si risparmia, e dall’al- 
tra si deve riconoscere che gli effetti non sono quali tanto impiego di 
energie e tanta abnegazione farebbero prevedere, nasce il dubbio se forse 
non si combatte troppo da sé soli, troppo slegati e disuniti. 

Chi sa, diletti figli, che anche in Roma non giovi riesaminare il la- 
voro apostolico al lume dei principi che regolano ogni retta collabo- 
razione. Per quanto Ci consta, questa é oggi una delle esigenze pid 
imperiose per l’azione apostolica del clero e del laicato. 

Pertanto tutto quello che farete per coordinare il vostro lavoro, sara 
da Noi benedetto, sara benedetto da Dio. E Maria, sotto la cui protezione 
nell’ormai lontano 10 febbraio 1952 mettemmo il Nostro « grido di risve- 
glio », continui a benedire i vostri sforzi e la vostra generosita. Cosi la 
eterna Roma splendera sempre pit fulgida davanti a tutti i popoli come 
faro di luce e di verita! 

ACTA SS. CONGREGATIONUM 


SUPREMA SACRA CONGREGATIO 8. OFFICH 


MONITUM 


Constat huic Supremae Sacrae Congregationi haud raro Missas 
horis postmeridianis celebrari ultra fines, quos Constitutio Apostolica 
« Christus Dominus » ad commune fidelinm bonum recenset. 

Itaque locorum Ordinarii licentiam ne dent celebrandi Missas horis 
postmeridianis ad externam dumtaxat solemnitatem decorandam aut 
in privatorum commodum. 

Hac autem arrepta occasione, Sanctum Officium opportunum ducit 
in omnium memoriam revocare Constitutionem Apostolicam « Christus 
Dominus » vetare interpretationem, quae concessas facultates ampli- 
ficet (cfr. A. A. S., vol. XXXXV [1953], p. 23). 

Datum Romae, ex aedibus S. Officii, die 22 Martii 1955. 


Marius Crovini, Notarius Supr. S. Congr. 8. Offici 


SACRA CONGREGATIO RITUUM 


DECRETUM GENERALE 
DE RUBRICIS AD SIMPLICIOREM FORMAM REDIGENDIS 


Cum nostra hac aetate sacerdotes, praesertim illi qui curam anima- 
rum gerunt, variis novisque in dies apostolatus officiis onerentur, ita 
ut divini officii recitationi ea qua oportet animi tranquillitate vix atten- 
dere possint, nonnulli locorum Ordinarii enixas preces S. Sedi detule- 
runt, ut huiusmodi difficultati amovendae benigne provideret, ac saltem 
rubricarum copiosum instructum ad simpliciorem redigeretur formam. 

Summus Pontifex Pius PP. XII, pro Sua pastorali cura et sollicitu- 
dine, rem hanc examinandam commisit peculiari virorum peritorum 
Commissioni, quibus studia de generali liturgica instauratione deman- 
data sunt; hi autem rebus omnibus accurate perpensis, in consilium ve- 
nerunt vigentes rubricas ad expeditiores normas esse reducendas, ita 

tamen ut in usum trahi possint, servatis interim libris liturgicis prouti 
exstant, donec aliter provisum fuerit. 

Quibus omnibus Ssho Domino Nostro ab Emo D. Cardinali S. R. C. 
Praefecto per singula relatis, Sanctitas Sua sequentem rubricarum di- 
spositionem approbare dignata est eamque vulgari mandavit, ita tamen 
ut quae praesenti Decreto statuuntur vim obtineant kalendis Ianuariis 
anni 1956. 

Caveant interim Pontificii librorum liturgicorum Editores, ut in novis 
editionibus Breviarii et Missalis romani forte disponendis, ne quid pror- 
sus innovetur. 

Contrariis quibuslibet minime obstantibus. 

Datum Romae, ex aedibus S. R. Congregationis, die 23 mensis Martii 


anni 1955. 
C. Card. CicoGNANi, Praefectus 


L. 8. 7 A. Carinci, Archiep. Seleuc., Seeretarius 


DE RUBRICIS AD SIMPLICIOREM FORMAM REDIGENDIS 


Tit. I -— NORMAE GENERALES 


1. Ordinationes quae sequuntur ritum romanum respiciunt; quae 
hic expresse non nominantur, immutata censentur. 

2. Nomine calendarii veniunt cum calendarium in usum universae 
Ecclesiae, tum calendaria particularia. 

3. Normae quae sequuntur servandae sunt in recitatione sive publica 
sive privata divini officii, nisi aliter expresse caveatur. 

4. Indulta particularia quaelibet et consuetudines etiam speciali 
mentione dignae, quae his ordinationibus obstant, expresse revocata 
censentur. 

Tit. II —- VARIATIONES IN CALENDARIO 


1. Gradus et ritus semiduplex supprimitur. 

2. Dies liturgici, qui nunc sub ritu semiduplici calendariis inscripti 
sunt, sub ritu simplici celebrantur, excepta vigilia Pentecostes quae ad 
ritum duplicem elevatur. 

a) De dominicis 


3. Dominicae Adventus et Quadragesimae et aliae usque ad dominicam 
in Albis necnon et dominica Pentecostes celebrantur ritu duplici I classis 
et festis quibuslibet praeferuntur tam in occurentia quam in concur- 
rentia. 

4. Quando in dominicis 2*, 3*, 4* Adventus festa I classis occurrerint 
permittuntur Missae de festo, excepta conventuali. 

5. Dominicae hucusque sub ritu semiduplici celebratae, ad ritum 
duplicem elevantur; antiphonae tamen interim non duplicantur. 

6. Officium et Missa dominicae impeditae, nec anticipantur, nec 
resumuntur. 

7. Si in dominicis per annum occurrerit festum cuiusvis tituli vel 
mysterii Domini, festum ipsum locum tenet dominicae, de qua fit tan- 
tum commemoratio. 

b) De vigiliis 

8. Vigiliae privilegiatae sunt: vigilia Nativitatis Domini et vigilia 
Pentecostes. 

9. Vigiliae communes sunt: vigilia festorum Ascensionis Domini, 
Assumptionis B. M. V., S. Ioannis Baptistae, Ss. Petri et Pauli, S. Lau- 
rentii. Omnes aliae vigiliae, etiam quae calendariis particularibus sunt 
inscriptae, supprimuntur. 

10. Vigiliae communes, in dominica occurrentes, non anticipantur, sed 
omittuntur. 

c) De octavis 


11. Celebrantur tantum octavae Nativitatis Domini, Paschatis et 
Pentecostes, suppressis omnibus aliis, sive in calendario universali, 
sive in calendariis particularibus occurrentibus. 

12. Dies infra octavas Paschatis et Pentecostes elevantur ad ritum 
duplicem, festis quibuslibet praeferuntur et non admittunt commemo- 
rationes. 

‘13. Dies infra octavam Nativitatis Domini, quamvis eleventur ad 
ritum duplicem, celebrantur prouti nunc. 

14. Diebus a 2 ad 5 Ianuarii, nisi occurrat aliquod festum, fit de feria 
currenti, ritu simplici. In officio antiphonae et psalmi ad omnes Horas 
et versus nocturni de currenti hebdomadae die, ut in psalterio; reliqua 
ut die 1* Ianuarii, praeter lectiones, quae dicuntur de Scriptura occurren- 
ti, cum suis responsoriis, et dicitur 7’¢ Dewm. Conclusio hymnorum et 
versus in responsorio brevi ad Primam dicuntur ut in Nativitate Domini. 
Missa dicitur ut die 1* Ianuarii, sine Credo, et sine Communicantes 
proprio. 

Prohibentur Missae lectae tam votivae quam cotidianae defunctorum. 

15. Dies a 7 ad 12 Ianuarii, suppressa octava Epiphaniae, fiunt feriae 
per annum (ritu simplici). In officio antiphonae et psalmi ad omnes 

Horas et versus nocturni de currenti hebdomadae die, ut in psalterio ; 
reliqua ut in festo Epiphaniae, praeter lectiones, quae dicuntur de 
Seriptura occurrenti, cum suis responsoriis, et dicitur Te Deum. Con- 
clusio hymnorum et versiculus ad Primam, de Epiphania. Missa de Epi- 
phania, sine Credo et sine Communicantes proprio. 

Prohibentur Missae lectae tam votivae, quam cotidianae defunctorum. 

16. Die 13 Ianuarii fit commemoratio Baptismatis D. N. Iesu Christi 
sub ritu duplici maiore; officium et Missa dicuntur uti nunc sunt in 
octava Epiphaniae. 

Si vero commemoratio Baptismatis D. N. Iesu Christi occurrerit in 
dominica, tune fit de festo S. Familiae, sine ulla commemoratione. In 
sabbato praecedenti ponitur initium Epistolae primae ad Corinthios. 

17. Dies a festo Ascensionis Domini usque ad vigiliam Pentecostes 
exclusive fiunt feriae tempore paschali (ritu simplici). In officio antipho- 
nae et psalmi ad omnes Horas et versus nocturni dicuntur de currenti 
hebdomadae die, ut in psalterio; reliqua ut in festo Ascensionis Domini, 
praeter lectiones, quae dicuntur de Scripturaoccurrenti,cum suis respon- 
soriis. Conclusio hymnorum et versus ad Primam dicuntur de festo 
Ascensionis ; Missa de eodem festo sine Credo, et sine Communicantes 
proprio. 

Prohibentur Missae lectae tam votivae, quam cotidianae defunctorum. 

In vigilia Pentecostes, nihil innovetur. 

18. Dies octavae suppressae Corporis Christi et octavae item sup- 
pressae Ss. Cordis Iesu, fiunt feriae per annum. 

19. In dominicis olim infra has octavas Ascensionis, Corporis Christi 
et Ss. Cordis Iesu, officium dicitur prouti nunc. 


d) De festis sanctorum 


20. Festa sanctorum, hucusque sub ritu semiduplici celebrata, haben- 
tur tamquam festa simplicia. 

21. Festa sanctorum, hucusque sub ritu simplici celebrata, redu- 
cuntur ad commemorationem, sine lectione historica. 

22. In feriis Quadragesimae et Passionis, a feria IV Cinerum usque 
ad sabbatum ante dominicam Palmarum, quando aliquod festum occur- 
rerit, quod non sit I vel II classis, tam officium (in recitatione privata) 
quam Missa dici possunt de feria vel de festo. 

Tit. III — DE COMMEMORATIONIBUS 


1. Quae hic de commemorationibus dicuntur, valent tam pro officio, 
quam pro Missa, cum in occurrentia, tum in concurrentia. 

2. Commemorationes numquam omittendae et praecedentiam abso- 
lutam habentes, sunt: 

a) de quavis dominica. 

b) de festo I classis. 

c) de feriis Quadragesimae et Adventus. 

d) de feriis et sabbato Quattuor Temporum Septembris. 

e) de Litaniis maioribus. 

3. Aliae commemorationes forte occurrentes ita admittuntur, ut 
numerum ternarium orationum non excedant. 

4. Praeter et post commemorationes sub n. 2 recensitas, ratio com- 
memorationum haec est : 

a) In dominicis I classis, in festis 1 classis, in feriis et vigiliis pri- 
vilegiatis, et insuper in Missis in cantu vel votivis solemnibus, nulla 
admittitur commemoratio. 

b) In festis II classis. et in ceteris dominicis una tantum admittitur 
commemoratio. 

c) In omnibus aliis diebus sive festivis, sive ferialibus, duae tantum 
admittuntur commemorationes. 

5. Festa commemorata non amplius gaudent: @) in officio, versu 
proprio in responsorio brevi ad Primam, et doxologia propria in hymnis, 
exceptis diebus de quibus Tit. II, nn. 14-17: b) in Missa, Credo et Prae- 
fatione propri:. 


Tit. IV — VARIATIONES IN BREVIARIO 


a) De initio et fine Horarum 


1. Horae canonicae, tam in publica quam in privata recitatione, 
omissis Pater, Ave et respective Credo, inchoantur absolute, hoc modo: 

Matutinum : a versu Domine, labia mea aperies. 

Laudes, Horae minores et Vesperae: a versu Deus, in adiutorium. 

Completorium : a versu Jube, domne, benedicere. 

2. In officio tridui sacri et in officio defunctorum omnes Horae, 
omissis Pater, Ave et respective Credo, incipiunt ut in Breviario notatur. 

3. Item Horae canonicae tam in publica quam in privata recitatione, 
absolvuntur hoc modo: 

Matutinum (in recitatione privata), Laudes, Tertia, Sexta, Nona et 
Vesperae : versu Fideliwm animae. 

Prima: benedictione Dominus nos benedicat. 

Completorium : benedictione Benedicat et custodiat. 


b) De conclusione officii 


4. Cursus cotidianus divini officii concluditur post Completorium, 
sueta antiphona B. M. V., cum versiculo Divinum auzilium. 

Indultum et indulgentiae, pro recitatione orationis Sacrosanctae 
concessa, eidem antiphonae finali adnectuntur. 


c) De quibusdam partibus in officio 


5. Hymni proprii quorundam sanctorum certis Horis assignati non 
transferuntur. In hymno [ste confessor numquam mutatur tertius ver- 
sus, qui erit semper: Meruit supremos laudis honores. 

6. Antiphonae ad Magnificat feriarum tempore Septuagesimae forte 
praetermissae non resumuntur. 

7. Preces feriales dicuntur tantum in Vesperis et in Laudibus officii 
feriarum IV et VI tempore Adventus, Quadragesimae et Passionis, 
necnon feriarum IV et VI, et sabbati Quattuor Temporum, excepta 
octava Pentecostes, quando officium fit de feria. 

8. Omnes aliae preces omittuntur. 

9. Suffragium sanctorum et commemoratio de Cruce omittuntur. 

10. Symbolum Athanasianum recitatur in festo Ss. Trinitatis tantum. 


d) De aliis variationibus 


‘11. Primae vesperae (sive integrae, sive a capitulo, sive per modum 
commemorationis) competunt solummodo festis I et II classis, et do- 
minicis. 

12. Ad singulas partes officii quod attinet haec serventur : 

a) In dominicis et festis I classis nihil innovatur. 

b) In festis II classis et in festis duplicibus Domini et B. M. V., 
ad Matutinum, Laudes et Vesperas fit ut in proprio et in communi; ad 
Horas minores ut in psalterio de feria currenti et proprio loco; ad 
Completorium de dominica. 

c) In ceteris festis, vigiliis vel feriis, per omnes Horas fit ut in 
psalterio et proprio loco, nisi in Matutino, Laudibus et Vesperis anti- 
phonae et psalmi specialiter assignati habeantur. 

13. Lectiones de Scriptura occurrenti una cum suis responsoriis, si 
die assignato dici nequeant, omittuntur, etiam si agatur de « initiis » 
librorum. 

14. In festo sanctorum lectiones I nocturni, si propriae assignatae 
non habeantur, sumuntur de Scriptura occurrenti : his deficientibus, su- 
muntur de communi. 


Tit. V — VARIATIONES IN MISSALI 


a) De orationibus 


1. Orationes pro diversitate temporum assignatae abolentur. ; 

2. In Missis votivis defunctorum, si in cantu celebrentur, unica di- 
citur oratio; si sine cantu, dici possunt tres orationes. 

3. Oratio Fidelium hucusque praescripta prima feria libera cuiusvis 
mensis vel feria II cuiusvis hebdomadae, aboletur. In choro, his feriis, 
Missa conventualis dicitur iuxta rubricas. 

4. Collectae ab Ordinario simpliciter imperatae, omittuntur iuxta 
rubricas hucusque vigentes, et insuper in omnibus dominicis ac quoties 
Missa in cantu celebretur ; denique quando orationes, iuxta rubricas di- 
cendae, numerum ternarium attigerint. 


b) De quibusdam aliis variationibus 


5. In feriis per annum, si commemoratio alicuius sancti fieri debeat, 
Missa dici potest, ad libitum celebrantis, vel de feria vel, more festivo, 
de sancto commemorato. 

6. In Missis defunctorum sequentia Dies irae omitti potest, nisi 
agatur de Missa in die obitus seu depositionis praesente cadavere, vel 
etiam absente ob rationabilem causam, et de die Commemorationis 
omnium fidelium defunctorum. Hoc autem die sequentia semel tantum 
dici debet, scilicet in Missa principali, secus in prima Missa. 

7. Credo dicitur dumtaxat in dominicis et festis I classis, in festis 
Domini et B. Mariae Virg., in festis nataliciis Apostolorum et Evan- 
gelistarum, et Doctorum universae Ecclesiae, et in Missis votivis sollem- 
nibus in cantu celebratis. 

8. Praefatio dicitur quae cuique Missae propria est; qua deficiente, 
dicitur praefatio de tempore, secus communis. 

9. In quavis Missa pro ultimo Evangelio sumitur semper initium Evan- 
gelii secundum [Ioannem, excepta tertia Missa Nativitatis Domini et 
Missa Dominicae Palmarum. 


ACTA APOSTOLICAE SEDIS 


COMMENTARIUM OFFICIALE 


ACTA PIT PP. XII 


LITTERAE DECRETALES 


I 


BEATO DOMINICO SAVIO, CONFESSORI, SANCTORUM CAELITUM HONORES DECER- 
NUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Iuventus bene morata atque virginali florens pudore omnium homi- 
num, eorum etiam qui in flagitia se misere ingurgitaverunt, mentes 
ad se convertit summaque afficit admiratione; unde Sanctus Bernardus, 
officii virtutisque suavis magister, non perperam: Quid, inquit, amabi- 
lius verecundo adulescente? (Serm. in Cant., LXXXVI; P. L., CLXXXTIIT, 
1195). Quae suboles, corpore et animo integra et a voluptatym illecebris 
aliena, scilicet cuius est vita cum pietate coniuncta, praecipuum orna- 
mentum Ecclesiae Catholicae haud immerito dicitur, quae ab ipsis re- 
rum suarum initiis usque ad haec tempora una virginitatem excoluit 
quam maxime. Neque sine divinae Providentiae consilio contigit ut hac 
aetate, qua mores magis in dies labuntur, adulescens ex ordine laico- 
rum, pietatis et castimoniae laude insignis, Sanctorum Caelitum hono- 
ribus cumularetur, atque adeo universam iuventutem ad sui imitatio- 
nem provocaret. 

Praeclarum hoe christianae civitatis lumen, Dominicus Savio, quem 
heri sanctitatis laurea honestavimus, non lautis in aedibus nec illustri 
est sanguine editus, sed obscuro loco natus; Birgitta enim Gajato, uxor 

Caroli Savio, fabri, cui parva erat res familiaris, lectissimum infantem 
die secundo mensis Aprilis, anno millesimo octingentesimo quadrage- 
simo secundo, in Taurinensis agri pago, cui nomen Riva di Chieri, est 
enisa, non in spem magnae fortunae, quam homines solent affectare, sed 
divitiarum immutabilium, quibus animus Dei religione perfusus affluit 
in aevum sempiternum. 

Sacro fonte eodem die lustratus, appellatus est Dominicus, quasi 
ipso nomine significaretur puerum praeter Dominum nihil spectaturum 
eique fore addictum deditumque. 

Tanti ergo filii animum, superno quodam munere ad candida quae- 
que nati, parentes, qui in locum, cui appellatio Murialdo, commigrave- 
rant, omni studio ad religionem rectumque cultum conformabant. Domi- 
nicus autem, alienus a nugis, quibus solet aetas puerilis oblectari, iam 
tum christianam pietatem non communi vulgarique instituto, sed pro- 
pria quadam animi inductione videbatur complecti. 

Mireris igitur puerum vix quinque annorum, cum mane templi ia- 
nuam invenisset obseratam, ante ostium in terra, luto vel nivibus obsita, 
genibus nisum Deo supplicavisse et, qui statura tam brevis esset ut sum- 
mam aram vix attingeret, sacerdoti sacris facienti Angeli in modum esse 
famulatum. 

Praeterea, cum a tenella aetate esset ei sollemne conscientiam apud 
sacrae paenitentiae administrum quasi emaculare, egregius pusio, ubi 
primum, pro ingenii sui modulo, scilicet annum agens septimum, panem 
communem internoscere coepit et Eucharisticum epulum, hoc primum 
pastus est. Quod fuit sane peculiari eius pietati tribuendum, quandoqui- 
dem temporibus illis tam mature pueris non solebat patere aditus ad men- 
sam divinam. 

Itaque caelesti quodam delibutus gaudio, Angelorum iniit convivium, 
Angelorum deinceps more victurus ; eodem enim die, prudentius quam pro 
tam infirma aetate, constituit, vitae rationem quasi describens: primo 
animi perpurgandi causa saepe in posterum pro sacro tribunali se si- 
stere, et, quoties a conscientiae iudice sibi fieret facultas, caelesti pane 
sese communire; deinde dies festos agere religiose atque cum Iesu et 
Maria habere omnes amicitiae necessitudines ; mortem demum malle op- 
petere quam culpa foedari. 

Mentem praeterea appellens ad studia, quibus alitur pueritia, cotidie 
in oppidum Castrum Novum itabat, ut litterarum magistris operam da- 
ret, cuius rei gratia sex fere milia passuum singulis diebus conficiebat. 
Neque ut a recto, quod insistebat, itinere aberraret, a pravis sociis po- 


| 
| 


a 


Acta Pit Pp. XII 227 


tuit adduci, quin etiam condiscipulos, praeclari exempli facem praefe- 
rens mollique usus suasione, ad probitatem studebat revocare. Egregio 
quoque instructus ingenio, quemadmodum magistri eius sunt testati, 
mirum quantum profecerit in disciplinis, ita ut primae eidem solerent 
deferri. 

Videtur autem Deus famulum monuisse non habere nos hic manentem 
civitatem (Cf. Hebr., XIII, 14), cum parentes iterum, anno vergente 
millesimo octingentesimo quinquagesimo tertio, alio sint profecti, in 
pago Mondonio sedem ac domicilium collocaturi. Ubi Dominicus non 
solum a pristina consuetudine haud recessit, sed virtutum etiam crevit 
laude; ferunt enim, cum magister Dominicum, innocentem puerum, in 
quem sodales crimen coniecerant, acriter obiurgaret, eum tacuisse ut 
Servatorem, ab inimicis in culpam vocatum, imitaretur, neve condi- 
scipulum, cui poena erat irroganda, proderet. 

Unum autem post annum divus Ioannes Bosco, adulescentium pater, 
omnium Christifidelium praeconio celebratus, cum rusticaretur apud 
Castrum Novum, Dominicum convenit, statimque sanctus vir sanctum 
agnovit puerum, et alter alterum in necessitudinem recepit. Neque mora: 
nam sacerdos eum in alumnis sacri ephebei Taurinensis, seu oratorii, 
quod vocant, a Sancto Francisco Salesio appellati, ascripsit, quod quasi 
theatrum futurum erat eximiae virtutis suavis huius adulescentuli. 

Officii enim retinens, muneris sibi iniuncti omnes exsequebatur par- 
tes, atque, Ioanne Bosco pietatis magistro usus, hoc unum affectavit, 
unum hoc est annisus, ut sanctitudinem adipisceretur. Ab eo etiam di- 
dicit Domino servire cum animi laetitia, atque, quantum pro infirma li- 
ceret valetudine, voluntariis cruciatibus se castigare. 

Anno autem millesimo octingentesimo quinquagesimo quinto, dum 
ver viridantes explicat gemmas, nova quadam impulsione actus est piis- 
simus puer ad caelestis vitae genus amplectendum in terris. Etenim, 
postquam prudens idem moderator alumnos praeclaro est sermone cohor- 
tatus ut, pro aeterna salute decertantes, immortales consectarentur co- 
ronas, Dominicus totus fuit in colenda virtute. 

Sciscitanti igitur Ioanni Bosco, cur esset conditus in altitudinem, 
respondit animum suum sanctitatis desiderio exarsisse, nec multo post 
confessus est oportere se sanctimoniam consequi; Deum enim velle ut 
sanctus ipse evaderet homo. 

Quod honestum consilium probans, idem sacrae disciplinae magister 
Dominico haec ad obtinendum, quod intenderet, quasi instrumenta prae- 
scripsit : primo ut constans esset in servanda modesta hilaritate ; deinde 

ut in pietatis officiis atque in studiis impiger versaretur ; ut demum una 
cum ceteris sodalibus ludicrum tempus viribus revocandis impenderet. 

Quae consilia quanta animi constantia ac fortitudine Dominicus in 
rem adduxerit eventus ipse monstravit. 

In primis incredibili animi fervore et alacritate in augustum fere- 
batur Eucharistiae Sacramentum. Sollemne propterea ei erat Christum 
panis sub specie latentem cotidie religionis causa visere, et, postquam 
facta est ipsi facultas, singulis quoque diebus eiusdem Domini Corpus 
suscipere. 

Quo in pietatis studio defixus, erga Deiparam tamquam filius ersa 
matrem erat animatus, eam adamabat mirifice perpetuisque venerabatur 
obsequiis. Cum igitur anno millesimo octingentesimo quinquagesimo 
quarto sollemnia agerentur ob pronuntiatum a Summo Pontifice doctri- 
nae caput, quo credimus Beatam Mariam Virginem fuisse ab origine 
omnis labis expertem, Dominicus, ante Dei Genetricis aram genibus ni- 
sus, eidem se devovit eamque praecipuam adoptavit apud Deum Patro- 
nam. Eius honori peculiare opus condere in animum induxit, idque 
dum floreret aetate, dum tempus nempe sibi suppeteret ; instituit enim 
sodalitatem a Beata Maria Virgine sine labe concepta, in qua ii ascisce- 
rentur pueri, quibus esset propositum ut ad sanctimoniam ipsi, Deipa- 
ram praesertim excolendo, contenderent, ceteris forent auctores vitae 
probae et integrae iisque, rebus in afflictis, christianam afferrent levatio- 
nem. 

Tam alta igitur mente praeditus puer divino quodam instinctu ad 
sacerdotium nitebatur, atque, Salesianae familiae legiferi patris exem- 
plo, Deum precibus compellans, ut sibi animas daret, studio inflamma- 
batur salutis alienae. Itaque, discipulus cum esset, sociis aliisque aequa- 
libus exstitit christianae doctrinae praeceptor, neque dubitavit monere 
eos, quamvis aetate maiores, qui exsecranda in Deum verba emoverent. 
Pro summa quoque morum festivitate, interdum urbanis facetiis vel 
propositis praemiis sodales induxit ut animi sordes apud sacerdotem 
rite expiarent atque caelestis epuli fierent participes. Rudibus praesertim 
et illiberalibus sociis operam navavit atque studium, pacemque inter 
altercantes admirabili sagacitate conciliavit. 

Qua autem erat verecundia, graviter solebat morari eos, qui vel 
subobscenum aliquid dicerent, admitterent. Castimoniam enim ipse co- 
lens quasi summum animi ornamentum, inviolato pudore vitae illece- 
bras transivit ; hanc ut servaret, cupiditates frangere consueverat, prae- 
sertim oculos cohibere, ita ut Sanctum Aloisium imitatione propius expri- 

meret, ac denique praegracile corpusculum voluntariis castigationibus 
macerare. 

Dominicus ergo, cum tam breve aevum maxima cum pietate traduce- 
ret, iis est dignatus muneribus, quibus solet sanctitas etiam in terris 
commendari. Etenim, quemadmodum Sanctus Ioannes Bosco, spectator 
ac testis gravissimus, narrat, coram Augusto Sacramento, mente quasi 
a corpore revocata, visus est preces perpetuans; ad virum quendam ani- 
mam agentem, qui a fide catholica defecerat, eundem deduxit Ioannem 
Bosco, valde mirantem quod puer, qui vitam duceret umbratilem, peri- 
culum homini illi impendens cognovisset. 

Itaque, omnes cogitationes, omnia studia sua in uno Deo figens, iam 
in fastigio sanctitatis stetit, qui modo coepisset ascendere, metam teti- 
git, qui vix currere instituisset. Propter adversam valetudinem sa- 
crum illud ephebeum relinquere coactus, moderatores ac sodales, instan- 
tis mortis haud inscius, valere iussit et, ut omnes in beata Caelitum sede 
videret, vota fecit. Aegritudinis molestias dum forti tolerat animo, men- 
tem ab humanis rebus semovit ; laetus e terra concessit, cui non haeserat, 
ad caelum properavit, in quo iam diu cogitatione erat versatus; e puri 
corporis quasi receptaculo purus dimissus est animus ut, qui virgo pia- 
culum non admisisset, virginum praemio citius in aevum frueretur. 

Vespere ergo diei noni mensis Martii, anno millesimo octingentesimo 
quinquagesimo septimo, in pago Mondonio omnibus Ecclesiae praesidiis 
comparatus est ad vitae exitum. Brevi correptus somno, confestim ocu- 
los aperuit, suave exclamans: Vale, bone pater! Oh, quam mira video! 
atque, ad domum sempiternam Dei evectus, videre perrexit ea, quae mor- 
talium aspectu nequeunt comprehendi. 

Morti tam praeclari adulescentuli, qui, caelestis beatitatis particeps, 
castimoniae, sanctitudinis, humanitatis suae triste desiderium reliquit, 
parentes, praepositi, sodales sunt illacrimati. 

Iixanime corpus, funere honeste celebrato, in eiusdem pagi sepulcreto 
fuit tumulo contectum; unde post quinquaginta annos in Taurinense 
Templum Beatae Mariae Virginis Auxiliatricis, scilicet in suae societa- 
tis sedem praecipuam, Salesiani sodales illud transferendum curave- 
runt. Quos ergo vivens habuerat principes ac magistros ad ineundam 
sanctissimae vitae rationem, cum iis est mortuus Dominicus Savio con- 
iunctus. 

Ea etiam statim post obitum coepit florere virtutum fama, quae mor- 
talium omnes apices transcendit ; eam autem Deo, uti ferebant, caelesti- 

bus signis confirmante, causa de Beatorum Caelitum honoribus famulo 
Dei decernendis agi coepta est. 

Ordinariis igitur,; quos dicunt, processibus rite institutis de eius vitae 
sanctimonia iisque a Sacra Rituum Congregatione probatis, Sanctus 
Pius X, Decessor Noster, introductionis causae commissionem die un- 
decimo mensis Februarii, anno millesimo nongentesimo quarto decimo, 
sua signavit manu. 

Processibus deinde Apostolicis rite absolutis, de virtutibus theolo- 
galibus et cardinalibus Servi Dei disceptatum est, quas, post acres in- 
vestigationes probationesque, eundem heroum in modum coluisse Pius XI, 
item Decessor Noster, edito decreto die nono mensis Iulii, anno mille- 
simo nongentesimo tricesimo tertio, pronuntiavit. Cum deinde quaere- 
retur de miraculis, quae, venerabili famulo Dei deprecante, a Deo fe- 
rebantur patrata, ac de quibus in Sacrae Rituum Congregationis coe- 
tibus actum est, Nos, die undecimo mensis Decembris, anno millesimo 
nongentesimo undequinquagesimo, lato decreto sollemniter diximus: 
Constare de duobus propositis miraculis, videlicet de instantanea per- 
fectaque sanatione cum pueri Sabatini Albano a gravissima septicohae- 
mia cum bronchio-pneumonia. bilaterali basilari, nephrite acuta hae- 
morrhagica et septica meningite, tum Mariae a Consolatione Adelantado 
a gravi fractura comminuta intra-articulari cum luxatione articulari 
et ulceratione in sinistro cubito. 

Hisce autem miraculis rite probatis, unum supererat dubium excu- 
tiendum, an, scilicet, venerabilis Dei famulus inter Beatos Caelites 
tuto foret recensendus. Quod dubium a dilecto Filio Nostro Alexandro 
Cardinale Verde, Causae Relatore, propositum fuit in generali Sacrae 
Rituum Congregationis conventu, die tertio decimo mensis Decembris, 
anno millesimo nongentesimo undequinquagesimo, coram Nobis celebrato ; 
omnesque tum Patres Cardinales, tum eiusdem Sacrae Congregationis 
Consultores unanimo consensu id affirmaverunt. Nos vero, impensis ad 
Deum precibus admotis, die tandem duodecimo mensis Ianuarii, anno 
millesimo nongentesimo quinquagesimo, astante venerabili Fratre No- 
stro Clemente Cardinale Micara, Sacrae Rituum Congregationis tum 
Praefecto, et, quem diximus, Alexandro Cardinale Verde, atque dilectis 
Filiis Alfonso Carinci, eiusdem Sacri Consilii Antistite ab actis, et 
Salvatore Natucci, Fidei Promotore Generali, sollemniter pronuntia- 
vimus: T'uto procedi posse ad Venerabilis Dominici Savio Beatifica- 
tionem. 

Quae quidem sacra in Vaticana Basilica, Christifidelium multitu- 

dine plurimisque Salesianae Societatis sodalibus atque adulescentibus 
astantibus, die quinto mensis Martii, eodem quem memoravimus anno, 
translaticio Sedis Apostolicae ritu celebrata sunt. 

Cum vero, novensili Beato deprecante, alia a Deo dicerentur patrata 
prodigia, Causa de Sanctorum Caelitum honoribus eidem decernendis 
paulo post resumpta fuit. Institutis igitur apostolicis, quos dicunt, pro- 
cessibus de miris sanationibus, eodem hoc Beato suffragante, impetratis, 
duae ab actoribus sunt propositae, quibus Dominici Savio sanctitas 
comprobaretur. 

Primum miraculum contigit Mariae Porcelli, Villelmi Gianfreda 
cuiusdam uxori, gravissimo correptae morbo, quem medici appellant 
anhaemiam acutam ob intraperitonealem haemorrhagiam. 

Omni spe sanationis ad irritum redacta, atque aegrota in summum 
adducta discrimen, medicus ipse die vicesimo quarto mensis Martii, 
anno millesimo nongentesimo quinquagesimo, Beati Dominici Savio au- 
xilium imploravit. Paulo post inclinata iam in melius infirmae valetudo 
est, atque vespere eiusdem diei omnia mortifera morbi signa disparue- 
runt. Quam sanationem perfectam fuisse atque vires excessisse naturae 
viri artis medicae periti affirmaverunt. 

Nec minus perspicuum fuit alterum miraculum, quod accidit Antoniae 
Micelli, uxori Eugenii Miglietta, morbo affectae, quem medici edixerunt 
sinusitem macillarem purulentam chronicam reacutizatam dexteram cum 
prognosi reservata quod ad valetudinem. Admotis autem ad Beatum 
Dominicum precibus, die octavo mensis Martii, eodem anno, extemplo 
aegrota ad sanitatem plane, praeter vires naturae, rediit. 

De utraque sanatione ex more cum in medicorum Collegii conventu, 
tum in sueto S. Rituum Congregationis comitio, ac postremo coram Nobis 
die quarto mensis Maii, hoc anno, disceptatum est ; quo in generali con- 
ventu, Alexandro Cardinale Verde, Causae Relatore, dubium propo- 
nente: An et de quibus miraculis constet in casu et ad effectum de quo 
agitur, omnes, qui affuerunt, cum Patres Cardinales tum Praelati Offi- 
ciales et Consultores cunctis sententiis id affirmaverunt. Quod respon- 
sum probantes ratumque habentes, ediximus: Constare de instantanea 
perfectaque sanatione cum Mariae Gianfreda Porcelli ab anhaemia acuta 
ob intraperitonealem haemorrhagiam, tum Antoniae Miglietta Micelli 
@ sinusite mavillari purulenta chronica reacutizata dextera. 

Quibus expletis, Nos S. R. E. Cardinalium, S. Rituum Congrega- 
tionis Officialium, Praelatorum et Consultorum vota scripto relata con- 

firmantes, die octavo eiusdem mensis Maii decretum ediximus: T'uio 
procedi posse ad sollemnem B. Dominici Savio Canonizationem. 

Considerantes vero de re gravissima agi, Consistorium indi- 
ximus in diem vicesimum mensis Maii, hoc anno, ut in eo Patrum Car- 
dinalium, Patriarcharum, Archiepiscoporum, Episcoporum et Abba- 
tum « nullius », Consistorii die in Urbe futurorum, sententiam exqui- 
reremus de Canonizatione Pii X, Pontificis et Confessoris; Petri Aloisii 
Chanel, Martyris, Sodalis Societatis a Maria ; Gasparis Del Bufalo, Con- 
fessoris, Auctoris Congregationis Missionariorum a Pretiosissimo San- 
guine ; Iosephi Pignatelli, Confessoris, e Societate Iesu ; Dominici Savio, 
Confessoris ; et Beatae Mariae Crucifixae Di Rosa, Virginis, Legiferae 
Matris Instituti Ancillarum a Caritate. Ante statutum autem diem, 
iussimus ut ad eos qui Consistorio essent interfuturi commentaria mitte- 
rentur de vita, virtutibus, miraculis et de Causis singulorum Beatorum, 
quorum mentionem fecimus, ut, re plane cognita, sententia ferri posset. 

Quod Consistorium die, quem diximus, vicesimo mensis Maii in certa 
Vaticani Palatii aula celebratum est; in quo postquam Nos brevi ora- 
tione astantes allocuti sumus, dilectus Filius Noster Caietanus S. R. E. 
Cardinalis Cicognani ostendit aequum esse ut Beatorum illorum et 
Beatae illius, quos diximus, memoria summis consecraretur honoribus ; 
atque a Nobis postulavit ut ad optatissimum Canonizationis ritum quam 
primum deveniremus. 

Quibus peractis, Nos astantes Cardinales et sacrorum Antistites roga- 
vimus ut quid de propositis Causis sentirent singuli Nobis significarent. 

Omnium ergo suffragiis exceptis, laeto animo didicimus ab iis concor- 
di sententia Beatos illos ac Beatam illam plane dignos aestimari qui 
fulgido Sanctorum diademate decorarentur. Nos propterea diem dixi- 
mus eiusmodi sollemnibus in Vaticana Basilica celebrandis. Quod attinet 
ad Canonizationem Dominici Savio et aliorum quattuor Beatorum, quos 
post Pium X memoravimus, diem statuimus duodecimum mensis [unii. 

Interea astantes Purpuratos Patres et sacrorum Antistites atque uni- 
versos Christifideles rogavimus ut suas Nostris precibus adiungere 
vellent, ut fausta ac salutaria, quae iam praestolabamur, catholicae rei 
obvenirent. 

De hisce omnibus ut iuridice conficerent acta Protonotariis A posto- 
licis qui aderant mandavimus. 

Cum autem praestitutus dies illuxit Beato Dominico Savio aliisque, 
quos diximus, Sanctorum corona decorandis, cuncti saecularis et regu- 
laris cleri ordines, plurimi Romanae Curiae Praelati et Officiales non 

pauci Abbates, plures sacrorum Antistites, atque amplissimum Patrum 
Cardinalium Collegium in Vaticanum Palatium convenerunt. Quibus 
omnibus sollemni supplicantium ritu procedentibus ac precationes Cae- 
lestium Curiae admoventibus hymnumque « Ave, Maris Stella » Praeci- 
nentibus, Nos ipsi, e sacello Sixtino exeuntes, hora sexta post meridiem, 
in Petrianae Basilicae forum, magno fidelium ex universo paene terra- 
rum orbe numero frequens, descendimus et ad Solium Nostrum, ante 
maiorem eiusdem Basilicae portam iam collocatum, perreximus. 

Tune, praestita Nobis ab astantibus Cardinalibus oboedientia, di- 
lectus Filius Noster Caietanus Cardinalis Cicognani, perorante dilecto 
filio Camillo Corsanego, Consistorialis Aulae Advocato, instanter, in- 
stantius, instantissime postulavit ut Nos Beatum Dominicum Savio et 
quattuor alios Beatos, quos iam diximus, summis sanctitatis honoribus 
decoraremus. Cui Consistoriali Advocato per dilectum Filium Antonium 
Bacci, ab epistulis ad Principes, respondimus iam in eo esse ut Nos 
huiusmodi postulationi concederemus. 

Hymnum itaque « Veni, Creator Spiritus )» cum confertissima fide- 
lium turba canentes, a Divino Paraclito imploravimus ut superni lumi- 
nis copia magis magisque menti Nostrae coruscaret. Dein in divi Petri 
Cathedra sedentes, ut supremus universae Christi Ecclesiae Magister, 
sollemniter pronuntiavimus: Ad honorem Sanctae et individuae T'ri- 
nitatis, ad exaltationem Fidei Catholicae et Christianae Religionis aug- 
mentum, auctoritate Domini Nostri Iesu Christi, Beatorum Apostolo- 
rum Petri et Pauli ac Nostra, matura deliberatione praehabita et divina 
ope saepius implorata, ac de venerabilium Fratrum Nostrorum 8. R. E. 
Cardinalium, Patriarcharum, Archiepiscoporum et Episcoporum in Urbe 
exsistentium consilio, Beatos Petrum Aloisium Chanel, Martyrem, Ga- 
sparem Del Bufalo, losephum Pignatelli, Dominicum Savio, Confesso- 
res, et Mariam Crucifizxam Di Rosa, Virginem, Sanctos et Sanctam esse 
decernimus et definimus, ac Sanctorum catalogo ascribimus: statuentes 
eorum memoriam quolibet anno die eorum natali, nempe Petri Aloisii 
die vicesima octava Aprilis inter Sanctos Martyres, Gasparis die vice- 
sima octava Decembris, losephi die decima quinta Novembris, Dominici 
die nona Martii inter Sanctos Confessores non Pontifices, et Mariae 
Crucifixae die decima quinta Decembris inter Sanctas Virgines non Mar- 
tyres pia devotione recoli debere. In nomine ParBtris et Firglii et Spi- 
Amen. 

Qua formula prolata, precibus annuentes eiusdem Cardinalis Cico- 
ghani, per eundem Advocatum Consistorialem Nobis oblatis, hasce De- 

cretales sub plumbo Litteras confici et expediri iussimus, praesentibus 
vero Protonotariis Apostolicis ut de hac Canonizatione publicum con- 
ficerent instrumentum mandavimus. Deinde, postquam sermonem de 
novensilium Sanctorum virtutibus habuimus, ut gratias omnipotenti 
Deo haberemus, hymnum « Te Deum laudamus » cum astantibus ceci- 
nimus, atque Sanctorum illorum ac Sanctae illius patrocinium primi 
invocavimus. 

Mane vero huius diei, venerabilis Frater Noster Eugenius, Episcopus 
Suburbicarius Ostiensis ac Portuensis et S. Rufinae, S. R. E. Cardinalis 
Tisserant, S. Collegii Decanus, in Petriana Basilica, magnifice exornata, 
divinum sacrificium ad aram maximam pontificali ritu litavit, cui Nos 
e Solio Nostro affuimus praesentes. 

Omnibus itaque, quae inspicienda erant, bene perpensis, certa scientia 
ac de Nostrae Apostolicae auctoritatis plenitudine, quae supra memo- 
ravimus, confirmamus atque universae Christi Ecclesiae denuntiamus, 
mandantes ut harum Litterarum exemplis vel excerptis, etiam typis 
impressis, manu tamen alicuius Apostolici tabellionis subscriptis et si- 
gillo munitis, eadem prorsus tribuatur fides, quae iisdem hisce Nostris 
Litteris haberetur, si ostenderentur. 

Nemini autem iis, quae per has Litteras Nostras statuimus, obniti 
liceat. Quod si quis temere ausus fuerit, indignationem omnipotentis 
Dei et Sanctorum Apostolorum Petri et Pauli se noverit moturum. 

Datum Romae apud S. Petrum, die tertio decimo mensis Iunii, anno 
Domini millesimo nongentesimo quinquagesimo quarto, Pontificatus No- 
stri sexto decimo. 


Ego PIUS, Catholicae Ecclesiae Episcopus. 


4 Ego Evcenius Episcopus Ostiensis ac Portuensis et S. Rufinae Car- 
dinalis TIsseRANT, Sacri Collegii Decanus. 
Ego CLeMENS Episcopus Veliternus Cardinalis Micara. 


SE 

Ego IosepH Episcopus Albanensis Cardinalis P1zzarpo. 

Ego Benepicrus Episcopus Praenestinus Cardinalis ALOISI MASELLA. 

Ego Fr. Apgopatus IoaNNes Episcopus Sabinensis et Mandelensis 
Cardinalis P1azza. 

Ego Fripericus Episcopus Tusculanus Cardinalis TepmscHINI, Da- 
tarius Sanctitatis Suae. 

Ego ALEXANDER titulo S. Mariae in Cosmedin Presbyter Cardinalis 
VERDE. 

Ego Petrus titulo S. Crucis in Hierusalem Presbyter Cardinalis Fu- 
MASONI BIONDI. 

Ego Cexsus titulo Ss. Nerei et Achillei Presbyter Cardinalis Co- 
STANTINI, S. R. E. Cancellarius. 

Ego Carrranus titulo S. Caeciliae Presbyter Cardinalis CICOGNANI. 

Ego VaLertus titulo S. Silvestri in Capite Presbyter Cardinalis 
VALERI. 

Ego Perrus titulo S. Praxedis Presbyter Cardinalis CrriAct. 

Ego Nicotaus S. Nicolai in Carcere Tulliano Protodiaconus Cardi- 
nalis CANALI, Paenitentiarius Maior. 

Ego IoAnNNEsS S. Georgii in Velo Aureo Diaconus Cardinalis Mercatt. 

Ego ALAPHRIDUS 8S. Mariae in Domnica Diaconus Cardinalis OTTAVIANI. 


CELSUS Card. COSTANTINI CAIETANUS Card. CICOGNANI 


S. R. EB. Cancellarius S. Rituwm Congregationis Praefectus 


Hamletus Tondini 
Apostolicam Cancellariam Regens 


Albertus Serafini, Proton. Apost. 
Silvius Sericano, Proton. Apost. 


I.oco Plumbi 


Expedita die XXII Dec. anno Pontif. XVI. 
In Cane. Ap. tab., vol. DXXXVIII, n. 78. 

II 


BEATAE MARIAB CRUCIFIXAE DI ROSA, LEGIFERAE MATRI INSTITUTI ANCILLARUM 
A CARITATE, VIRGINI, SANCTORUM HONORES DECERNUNTUOR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Sinceram caritatem esse summam christianae religionis Sacrae Lit- 
terae aperte testantur: cum enim quaesivisset a Christo scriba quod 
esset princeps ac praestantissimum universae Legis mandatum, respon- 
dit Iesus ante omnia prorsus esse Deum toto pectore diligendum ; alte- 
rum autem praeceptum huic simile esse: quo scilicet alios homines 
pari atque nosmetipsos amore et caritate prosequamur. Cetera vero di- 
vini codicis iussa, sive praescriptiones prophetarum, hoc bino mandato 
contineri. 

Necesse est igitur eum qui sancta Christi vult premere vestigia, fir- 
missimo dilectionis fundamento erga Deum et homines niti, quo si ca- 
reat, nullam potest ne virtutem quidem attingere, nedum sanctitatem 
consequi. 

Quae cum ita sint, placet Nobis, in cuius manibus posuit Deus chri- 
stiani gregis custodiam, exempla honestissimae ac sanctissimae mulie- 
ris vobis consideranda proponere, quae nihil omnino sibi parcens, omnia 
sua consilia et cogitationes ad Dei amorem rettulit, industriamque 
suam omnem cunctosque labores in civium utilitatem impendit. 

Dives ac benigna terra, quae puellam edidit die sexto mensis Ianuarii, 
anno millesimo octingentesimo decimo tertio, Brixia est, Cisalpinae re- 
gionis urbs; parentes vero, per quos vitales auras hausit, fuere Clemens 
Di Rosa, Eques, et Camilla ex Comitibus Albani, homines omni virtu- 
tum laude cumulati. Qui natae puellae, cum aquis Baptismi ablueretur, 
nomina indiderunt Paulae, Franciscae, Mariae. 

Cum Paula septimum aetatis annum attigisset, sacro chrismate inun- 
cta est: cum vero undecimum ageret, digna visa ut Christo, in Eu- 
charistiae Sacramento latente, pasceretur. Qui sane praesenti suae gra- 
tiae pignore ea quae ipsa de adipiscenda sanctitudine proposuerat, men- 
teque agitabat, firmavit. 

Haud multo post, gravissimo eoque pernicioso morbo correptae iam 

nihil superesse videbatur praeter sepulcrum ; sed Dei bonitate et mise- 
ricordia omnino convaluit. Amissa misere matre, sacris virginibus tra- 
ditur custodienda, quae a Beatae Mariae Virginis Visitatione cognomi- 
nabantur. Quibus moderantibus, impossibile est dictu quantum mo- 
destia, pietate, doctrina puella profecerit. 

Siquando vero quaeritur ab ea quidnam cum Christo loquatur tot 
horis consumptis in precibus fundendis, respondit Paula candido ore se 
hoc unum a Deo expostulare ut, eius amore capta, omnia possit ipsi et 
cum ipso pati. 

Domum reversa, quae sibi cotidianae vitae essent proposita et in- 
stituta scripto adumbrat: velle se mane non modo maturius e lectulo 
surgere, atque per unius horae spatium christianas veritates intento 
animo commentari, sed etiam et sacro cotidie adesse, et Christo in Eu- 
charistiae Sacramento sincera pietate vesci ; quo iuvante cupiditates sen- 
susque suos omnes, at praesertim oculos, refrenare, modestissimoque 
cultu corporis uti. 

Quo vero magis Deo placeret, oblatam sibi a perillustri viro honesti 
conubii condicionem quasi fastidiens respuit, et sponsionem cum Iesu 
Christo fecit se in posterum quoque tempus castissime et sanctissime esse 
victuram. 

Interea eius pater, cum eximiam Paulae virtutem et industriam per- 
spectam haberet, tum domus negotia ei curanda tradit, tum, paulo post 
officinae filis bombycinis nendis, quam Aquaefrigidae, haud longe a Man- 
tua, habebat regimen dat. Videres igitur puellam amabili bonitate inter 
operarias versari, earum commodis et utilitatibus inservire earumque 
animos diligenter christiana imbuere veritate. 

EKius autem eximia animi virtus et fortitudo tunc maxime patuit 
pulcherrimeque enituit, cum Brixiae quoque fines cholera morbus per- 
vasit. Qua tempestate, cum aegrotus in aegrotum caderet, omnesque ci- 
ves, contagio territi, ab iis abhorrerent, Paula publicum valetudinarium 
eum quadam amica ingressa, egentibus adest. Eo vero nobiliore exem- 
plo aliae quoque puellae raptae, eius vestigia sequuntur miserisque 
praesto sunt. 

Exstincto morbo, cum Paula persensisset se huius vitae genere trahi, 
quo meliore poterat modo, inceptum opus persequi voluit. Huius rei 
gratia valetudinarium cotidie adibat, eximiae caritatis plurima edens 
exempla. Nec interim alia virtutis opera omittebat. Nam et regimine sus- 
cepto Domus ab industria, quae dicebatur, sollicitam puellarum curam 
egit, quae se vitiorum illecebris dederant ; et ludum suo sumptu aperuit 

surdis et mutis mulieribus; et in informanda christianis veritatibus iu- 
venta incubuit, si posset meliorem facere et ad pietatem reducere. 

Manebant tamen eam longe alii labores, quos Dei instinctu suscep- 
tura erat. Cum enim animadvertisset in valetudinario aegrotos accura- 
tiore egere vigilantia, tum primum de collegio sacrarum virginum con- 
dendo cogitavit quae iisdem assisterent. 

Quod consilium cum sive Episcopus Brixiensis sive civiles potesta- 
tes probavissent, Paula emptas patris pecunia nonnullas aedes neces- 
sitati accommodat, ac mense Maio ineunte anni millesimi octingente- 
simi quadragesimi, exiguam amicarum manum eodem colligit. Quae 
volentes dilectionem, qua in Deum et in ceteros homines ferebantur, 
ipsa quoque appellatione profiteri, se cognominari censuerunt: « Ancil- 
las a Caritate ». 

Quandoquidem vero solent in hominum vita tristia laetis alterne suc- 
cedere, ideo factum est ut, etsi Episcopus et longe maxima civium pars 
Paulae facta eiusque sodalium comprobabant, invidi tamen homines odia, 
iniurias, criminationes primo spargerent in populum, tum apertius apud 
omnes, mox ad aures civilis potestatis deferrent. Res eo pervenit ut in- 
ceptum opus paene mergeretur, immenso Paulae omniumque Ancilla- 
rum dolore. 

Deo autem propitio, et adversa rerum hominumque voluntas paula- 
tim cedere coepit, et Praefectus civitatis Mediolanensis Christi virgi- 
nes magnifice laudavit. Quae insuper, anno millesimo octingentesimo 
quadragesimo tertio, novam Domum sibi a piissimo Paulae patre condi- 
tam laeto animo habitare coeperunt. 

Sed praeterquam quod Paula nonnullas sui operis adiutrices morte 
amisit, et ipsum Cremonensem Episcopum, qui ei firmo praesidio erat, 
tot mala, incommoda, perturbationes passa est, ut sive corpus sive ani- 
mus miseriarum cumulo quasi conficeretur. Haec tamen rerum adversa- 
rum procella eius coepta fecundasse videtur, cum ea id temporis mirum 
in modum floruerint. 

Haec inter, anno millesimo octingentesimo quadragesimo septimo, 
sacrum Consilium Episcoporum et Regularium, quod dicebatur, sol- 
lemni decreto edito, Ancillarum a Caritate sodalitatem probavit am- 
plissimisque verbis laudavit. 

Sed iam subit atrocis belli saeva tempestas, cum tot Cisalpinae re- 
gionis urbes, Austrorum imperium detrectantes, rebellarunt: quas inter 
Brixia quoque fuit. In ea rerum iniquitate Ancillae a Caritate, nulli 
parcentes neque operi neque labori, aegrotis, miseris, sauciatis, perfu- 

gis, tanta cura affuerunt, ut sive de religione sive de patria quam qui 
optime mererentur. 

Iis vero diebus exactis, cum iterum cholera morbus omnem regio- 
nem appeteret, rogantur Ancillae ut diro contagio tactos in publico va- 
letudinario curent. Quae omnes, nulla excepta, genu flexo coram Paula, 
in summo beneficio impetrarunt ut ad id muneris potissimum eligerentur. 

Sed iam Christi virgo aliam calamitatem passa est: nam anno mille- 
simo octingentesimo quinquagesimo, eius pater pio exitu moritur. Tunc 
Paula, iam sola et ab omni terrenarum rerum affectu omnino expedita, 
uni Deo adhaerere potuit ac sodalitati servire. 

Quae si, iuvante Dei gratia, fines longe lateque diffundebat, ac, ceu 
arbor, iucundis ferax decorabatur frondibus, floribus, unum tamen ei 
deerat, quod rem fere contineret: ut, videlicet, tum Romani Pontificis 
tum Austriaci Imperatoris decreto sanciretur. 

Huius ergo rei obtinendae magna spe acta, Paula Romam petit; 
ibique, cum in conspectu Summi Pontificis Pii IX, Decessoris Nostri, 
stetisset, ea sapientia et efficacitate sodalitatis causam egit, ut vix ali- 
quot exactis diebus, die scilicet vicesimo secundo mensis Decembris, 
anno millesimo octingentesimo quinquagesimo, et normae et leges, quas 
Ancillis servandas praescripserat, Pontificis oraculo omnino probatae 
fuerint. 

Paulo post, tandem Imperatore consentiente, ad iuridicam Societa- 
tis Ancillarum constitutionem ventum est. Quae sollemnissimo ritu ac 
magna populi frequentia die duodevicesimo mensis Iunii, anno millesimo 
octingentesimo quinquagesimo secundo, Brixiae, in templo S. Laurentii, 
celebrata est. 

Eo candidissimo die Paula, sacra induta veste, Christo, Dei Filio, se 
suamque vitam iterum devovet, sumpto Mariae Crucifixae cognomine, 
quo aperte eius patiendi voluntas significaretur. Volens autem promissis 
stare, eodem ipso die omnibus bonis, quae habebat, Ancillarum coetum 
liberali animo donavit, nihil omnino suis usibus servans. 

Cum vero recens conditae sodalitatis, omnibus probantibus, Anti- 
stita electa fuisset, incredibile est dictu qua sollertia, rebus saepe adver- 
sis, allaboraverit ut eiusdem sodalitii vires augeret. Qua de re, et nova 
huc illuc condidit sacra domicilia, et puellarum curam suscepit, et pue- 
ros, quos inhumanae matres deseruissent, custodivit, et domos denique 
excipiendis mulieribus parituris, civilis auctoritatis rogatu, rexit et ad- 
ministravit. 

Quae dum peragit studiosissima Christi famula, novo eoque acutis- 

simo morbo temptatur; sed Ancillis perdolentis Christi Matris opem 
implorantibus omnino convaluit. 

Nec tamen adversa sistunt: ex improviso enim cholera morbus, 
ceu effuso malorum imbre, sua contagione regionem pervadit, et, sca- 
tentibus iam miseria valetudinariis, tertio expetitur Ancillarum caritas. 
Quod ad Mariam Crucifixam attinet, iam inexorabilis dies adventabat, 
quo subeunte vita cederet. Cuius rei quasi praescia, vel magis animi 
alacritatem incendere visa est, sive novis caritatis operibus impigre exci- 
tatis, sive praecipue novis Domibus in Dalmatia et in Italia aedificatis. 
Cum autem a pago Bussolengo, quem Itali dicunt, rediret, graviter ae- 
grotare coepit. Cumque certo praesentiret supremum diem sibi immi- 
nere, properavit Brixiam, civitatem suam, contendere; ibique, Imma- 
culato conceptu dulcissimae Christi Matris sollemnibus supplicationibus 
celebrato, die quinto decimo mensis Decembris, anno millesimo octingen- 
tesimo quinquagesimo quinto, sacro Eucharistiae Sacramento recreata, 
morte lumina clausit Deoque maximo animam reddidit. 

Cuius piissimae ac placidissimae mortis nuntium cum cito fama in 
urbem pervulgasset, haec una in populum serpere vox: « Sororem sci- 
licet Mariam Crucifixam esse Sanctam »). 

Quae populi opinio non irrita, non vana fuit. Nam cum post mortem 
varia prodigia, eadem Dei famula deprecante, a Deo ferrentur patrata, 
de beatorum Caelitum honoribus eidem decernendis Causa coepta est 
agitari. 

Itaque, cum in episcopali Brixiensi Curia de eius vitae sanctimonia 
inquisitiones, ordinaria auctoritate institutae, rite absolutae fuissent, 
cumque 8. Rituum Congregatio easdem probavisset, S. Pius X, Decessor 
Noster, adhibitis sibi precibus concedens, die decimo mensis Decembris, 
anno millesimo nongentesimo tertio, ut Causa induceretur indulsit. 

Ceteris ad normam iuris religiose exactis, inquisitiones apostolicae 
habitae sunt de venerabilis servae Dei virtutibus sive theologalibus sive 
cardinalibus, quas heroicum gradum attigisse Pius XI, Decessor Noster, 
omnibus rite perpensis, die decimo mensis Iulii anno millesimo non- 
gentesimo tricesimo secundo sollemni sanxit decreto. 

Tum quaestio de miraculis, quae eadem Dei virgine deprecante patrata 
dicebantur, prius in antepraeparatorio et praeparatorio Sacrae Rituum 
Congregationis comitiis agitata fuit, ac deinde in generali coram Nobis 
habito. Quibus rite peractis, Nos, ad altare sacris operati, die vicesimo 
quinto mensis Februarii anno millesimo nongentesimo quadragesimo 
sollemniter decrevimus: constare de duobus miraculis a Deo per vene- 

rabilis Mariae Crucifivae Di Rosa intercessionem patratis, nempe: de 
instantanea perfectaque sanatione tum Carolinae Zucchi a morbo Pot- 
tiano cervicali et dorsuali cum medullari compressu, cum Rosae Gottardi 
a gravissima syndrome hepatica ex retentione biliari. 

Unum porro post haec erat discutiendum: an, stante approbatione 
virtutum et duorum miraculorum, venerabilis Dei famula Maria Cru- 
cifixa Di Rosa ad beatorum Caelitum honores tuto provehi posset. 
De quo dubio die quinto mensis Martii, eodem anno millesimo nongen- 
tesimo quadragesimo, coram Nobis actum est, qui, secunda omnium 
sententia audita, die decimo septimo eiusdem mensis et anni proprio 
sanximus decreto: tuto procedi posse ad sollemnem venerabilis servae 
Dei Mariae Crucifizrae Di Rosa Beatificationem. 

Huius autem Beatificationis sollemnia statis celebribusque caeri- 
moniis in Vaticana Basilica die vicesimo sexto mensis Maii, eodem anno, 
magno cum splendore ingentique populi frequentia habita sunt. 

Cum vero post decretos eidem Beatae supernorum Caelitum honores 
eiusdem percrebruisset cultus, et ipsa deprecante, nova dicerentur a Deo 
effecta miracula, supplices Apostolicae huic Sedi preces admotae sunt 
ut Causa eiusdem Beatae sanctitatis infula decorandae resumeretur. Qui- 
bus votis die septimo mensis Ianuarii anno millesimo nongentesimo 
quinquagesimo primo libenter ipsi annuimus. 

Duo propterea miracula Sacrae Rituum Congregationi proposita sunt 
quae hic breviter narrantur. 

Prius miraculum lIoanni Alberti contigit, Bagolini, in oppido 
Brixiensis dioecesis, qui ob acutam appendicitem cum peritonite pari- 
ter acuta iam iam erat obiturus. Sed cum sanationis petendae causa no- 
vendiales supplicationes honori beatae Mariae Crucifixae coeptae essent, 
octavo precationis die fere exacto, aegrotus e morbo omnino convaluit. 

Alterum miraculum mulierem quandam spectat, nomine Magdalenam 
Salvioni, Ioannis Baptistae Benellini uxorem, ex oppido « Sabbio Chie- 
se », in Brixiensi dioecesi. Quae ob ileum postoperatorium ex adhaeren- 
tiis tam graviter aegrotabat, ut infausta omnino a medicis edita fuerit 
prognosis quoad vitam ipsam infirmae. Cum vero eius vir eiusque neces- 
sarii beatae Mariae Crucifixae opem enixe imploravissent, cumque ipsa 
infirma eiusdem Beatae imaginem dolenti corporis parti imposuisset, 
altero die repente sana facta est et a quovis confirmata languore. 

De quibus miraculis sive periti medici sive Sacrae Rituum Congre- 
gationis medicorum Collegium disceptaverunt atque, omnibus perpensis 

adiunctis, huiusmodi sanationes naturae vires prorsus excessisse pro- 
nuntiaverunt. 

Sive de priori sive de altera sanatione tum in praeparatorio Sacrae 
Rituum Congregationis conventu, die duodecimo mensis Maii anno mil- 
lesimo nongentesimo quinquagesimo tertio habito, tum in generali 
coram Nobis die decimo septimo mensis Novembris eodem anno discepta- 
tum est. Quo in generali comitio venerabilis Frater Noster Clemens 
S. R. E. Cardinalis Micara, Episcopus Suburbicarins Veliternus et Sa- 
crae Rituum Congregationis tunc Pro-Praefectus, Causae Relator, propo- 
suit discutiendum : an et de quibus miraculis, post indultam eidem Bea- 
tae ab Apostolica Sede venerationem, constet in casu et ad effectum de 
quo agitur. Atque tum Patres Cardinales, qui aderant, tum Officiales 
Praelati et Consultores eiusdem Sacrae Congregationis propositas sa- 
nationes miraculo tribuendas esse affirmarunt. 

Nos igitur, huiusmodi omnium sententia audita, die decimo septimo 
mensis Ianuarii, hoc anno, sollemniter ediximus: constare de instanta- 
nea perfectaque sanatione, beata Maria Crucifiva Di Rosa intercedente, 
cum Ioannis Alberti ab acuta appendicite cum peritonite acuta circum- 
scripta, tum Magdalenae Benellini Salvioni a gravi ileo postoperatorio ex 
adhaerentiis. 

Quibus expletis, Nos S. R. E. Cardinalium, Sacrae Rituum Congre- 
gationis Officialium Praelatorum et Consultorum vota scripto relata 
confirmantes, die secundo mensis Aprilis decreto ediximus: tuto pro- 
cedi posse ad sollemnem beatae Mariae Crucifizvae Di Rosa Canoniza- 
tionem. 

Considerantes vero de re gravissima agi, Consistorium indiximus 
in diem vicesimum mensis Maii, hoc anno, ut in eo Patrum Cardinalium, 
Patriarcharum, Archiepiscoporum, Episcoporum et Abbatum « nullius », 
Consistorii die in Urbe futurorum, sententiam exquireremus de Canoni- 
zatione Pii X, Summi Pontifiicis ; Petri Aloisii Chanel, Martyris, sodalis 
Societatis a Maria ; Gasparis Del Bufalo, Confessoris, auctoris Congrega- 
tionis Missionariorum a Pretiosissimo Sanguine; Iosephi Pignatelli, 
Confessoris, e Societate Iesu; Dominici Savio, Confessoris; et beatae 
Mariae Crucifixae Di Rosa, Virginis, legiferae Matris Instituti Ancil- 
larum a Caritate. 

Ante statutum autem diem, iussimus ut sacrorum Antistitibus com- 
mentaria mitterentur de vita, virtutibus, miraculis et de Causis sin- 
gulorum Beatorum, quorum mentionem fecimus, ut qui in Consistorio 
interfuturi essent, re plene cognita sententiam ferre possent. 

Quod Consistorium die, quem diximus, vicesimo mensis Maii, in certa 
Vaticani Palatii aula celebratum est; in quo, postquam Nos brevi ora- 
tione astantes allocuti sumus, dilectus Filius Noster Caietanus 8S. R. E. 
Cardinalis Cicognani, S. Rituum Congregationis Praefectus, ostendit 
aequum esse ut Beatorum illorum et Beatae illius, quos diximus, me- 
moria summis consecraretur honoribus; atque a Nobis postulavit ut 
ad optatissimum Canonizationis ritum quam primum deveniremus. 

Quibus peractis, Nos astantes Cardinales et sacrorum Antistites ro- 
gavimus ut quid de propositis Causis sentirent singuli Nobis signifi- 
carent. 

Omnium ergo suffragiis exceptis, laeto animo didicimus ab iis con- 
cordi sententia Beatos illos ac Beatam illam plane dignos aestimari qui 
fulgido Sanctorum diademate decorarentur. Nos propterea singulo- 
rum Beatorum Canonizationi diem statuimus: beati scilicet Pii X 
diem undetricesimum mensis Maii; beatae vero Mariae Crucifixae 
Di Rosa aliorumque quattuor Beatorum, quos diximus, diem duodeci- 
mum mensis Iunii. Interea astantes purpuratos Patres et sacrorum An- 
tistites atque universos christifideles rogavimus ut suas Nostris preci- 
bus adiungere vellent, ut fausta ac salutaria, quae iam praestolabamur, 
catholicae rei obvenirent. 

De hisce omnibus ut iuridice conficerent acta Protonotariis Aposto- 
licis qui aderant mandavimus. 

Cum autem praestituta dies illuxit beatae Mariae Crucifixae Di 
Rosa aliisque, quos diximus, Sanctorum corona decorandis, cuncti sae- 
cularis et regularis cleri ordines, plurimi Romanae Curiae Praelati et 
Officiales, non pauci Abbates, plures sacrorum Antistites, atque amplis- 
simum Patrum Cardinalium Collegium in Vaticanum Palatium con- 
venerunt. Quibus omnibus supplicantium ritu procedentibus ac preca- 
tiones Caelestium Curiae admoventibus hymnumque «Ave, Maris Stella» 
praecinentibus, Nos ipsi, a sacello Sixtino exeuntes, hora sexta post me- 
ridiem in Petrianae Basilicae forum, magno fidelium ex universo paene 
terrarum orbe numero frequens, descendimus et ad Solium Nostrum, 
ante maiorem eiusdem Basilicae portam iam collocatum, perreximus. 

Tunc, praestita Nobis ab astantibus Cardinalibus oboedientia, dilectus 
Filius Noster Caietanus S. R. E. Cardinalis Cicognani, perorante dilecto 
Filio Camillo Corsanego, Consistorialis Aulae Advocato, instanter, in- 
stantius, instantissime postulavit ut Nos beatam Mariam Crucifixam 
Di Rosa aliosque quattuor Beatos, quos memoravimus, summis Sancto- 
rum honoribus decoraremus. Cui Consistoriali Advocato per dilectum 

Filium Antonium Bacci, ab Epistulis ad Principes, respondimus iam 
in eo esse ut Nos huiusmodi postulationi concederemus. 

Hymnum itaque « Veni Creator Spiritus » cum confertissima fide- 
lium turba canentes, a divino Paraclito imploravimus ut superni lumi- 
nis copia magis magisque menti Nostrae coruscaret. Dein in divi Petri 
cathedra sedentes, uti supremus universae Christi Ecclesiae Magister, 
sollemniter pronuntiavimus: « Ad honorem Sanctae et Individuae Tri- 
nitatis. ad ewaltationem Fidei Catholicae et Christianae Religionis aug- 
mentum, auctoritate Domini Nostri Iesu Christi, Beatorum Apostolorum 
Petri et Pauli ac Nostra, matura deliberatione praehabita et divina ope 
saepius implorata, ac de venerabilium Fratrum Nostrorum S. R. E. Car- 
dinalium, Patriarcharum, Archiepiscoporum et Episcoporum in Urbe 
exsistentium consilio, Beatos Petrum Aloisium Chanel, Martyrem, Ga- 
sparem Del Bufalo; Tosephum Pignatelli ; Dominicum Savio, Confessores, 
et Mariam Crucifizam Di Rosa, Virginem, Sanctos et Sanctam esse de- 
cernimus et definimus, ac Sanctorum catalogo ascribimus: statuentes 
Rlorum memoriam quolibet anno die eorum natali, nempe Petri Aloisi 
die vigesima octava Aprilis inter Sanctos Martyres, Gasparis die vige- 
sima octava Decembris, losephi die decima quinta Novembris, Dominiot 
die nona Martii inter Sanctos Confessores non Pontifices, et Mariae Cru- 
cifivae die decima quinta Decembris inter Sanctas Virgines non Martyres 
pia devotione recoli debere. In nomine PatRtris et et Spiritush 
Sancti. Amen »). 

Qua formula prolata, precibus annuentes eiusdem Cardinalis Cico- 
gnani, per eundem Advocatum Consistorialem Nobis oblatis, hasce De- 
cretales sub plumbo Litteras confici et expediri iussimus, praesentibus 
vero Protonotariis Apostolicis ut de hac Canonizatione publicum con- 
ficerent instrumentum mandavimus. Deinde postquam sermonem de no- 
vensilium Sanctorum virtutibus habuimus, ut gratias omnipotenti Deo 
ageremus, hymnum « Te Deum laudamus » cum astantibus cecinimus, 
atque Sanctorum illorum ac Sanctae illius patrocinium primi invoca- 
vimus. 

Mane vero huius diei, venerabilis Frater Noster Eugenius, Episcopus 
Suburbicarius Ostiensis ac Portuensis et S. Rufinae, S. R. E. Cardinalis 
Tisserant, S. Collegii Decanus, in Petriana Basilica, magnifice exor- 
nata, divinum sacrificium ad aram maximam pontificali ritu litavit, cui 
Nos e Solio Nostro affuimus praesentes. 

Omnibus itaque, quae inspicienda erant, bene perpensis, certa scien- 
tia ac de Nostrae apostolicae auctoritatis plenitudine, quae supra memo- 

ravimus, confirmamus atque universae Christi Ecclesiae denuntiamus, 
mandantes ut harum Litterarum exemplis vel locis, etiam typis impres- 
sis, Manu tamen alicuius apostolici tabellionis subscriptis et sigillo mu- 
nitis, eadem prorsus tribuatur fides, quae iisdem hisce Nostris Litteris 
haberetur, si ostenderentur. 

Nemini autem iis quae per has Litteras Nostras statuimus obniti li- 
ceat. Quod si quis temere ausus fuerit, indignationem omnipotentis Dei 
et Sanctorum Apostolorum Petri ac Pauli se noverit moturum. 

Datum Romae apud S. Petrum, die tertio decimo mensis Iunii, anno 
Domini millesimo nongentesimo quinquagesimo quarto, Pontificatus No- 
stri sexto decimo. 


Ego PIUS, Catholicae Ecclesiae Episcopus. 


68 Ego Evcanius Episcopus Ostiensis ac Portuensis et S. Rufinae Car- 
dinalis TISSERANT, Sacri Collegii Decanus. 

Ego CLemMens Episcopus Veliternus Cardinalis Micara. 

Ego IosepH Episcopus Albanensis Cardinalis Pi1zzarpo. 

Ego Episcopus Praenestinus Cardinalis ALOISI MASELLA. 

hE Ego Fr. Apgopatus IoANNes Episcopus Sabinensis et Mandelensis 
Cardinalis Piazza. 

+8 Ego Fripericus. Episcopus Tusculanus Cardinalis TepescHini, Da- 
tarius Sanctitatis Suae. 

Ego ALBXANDER. titulo S. Mariae in Cosmedin Presbyter Cardinalis 
VERDE. 

Ego Perrus titulo S. Crucis in Hierusalem Presbyter Cardinalis Fv- 
MASONI BIONDI. 

Ego Caisus titulo Ss. Nerei et Achillei Presbyter Cardinalis Co- 
STANTINI, 8. R. E. Cancellarius. 


SCIVS; A 
foo} PETRVS( PAVLVS 
PIVS PPXI. 

Ego CalgeTaNus titulo S. Caeciliae Presbyter Cardinalis CICOGNANI. 

Ego VaLerius titulo 8S. Silvestri in Capite Presbyter Cardinalis 
VALERI. 

Ego Perrus titulo 8. Praxedis Presbyter Cardinalis Crr1act. 

Ego Nicotaus 8. Nicolai in Carcere Tulliano Protodiaconus Cardi- 
nalis CANALI, Paenitentiarius Maior. 

Ego Ioannes S. Georgii in Velo Aureo Diaconus Cardinalis Mmrcatt. 

Ego ALAPHRIDUS S. Mariae in Domnica Diaconus Cardinalis Orra- 
VIANI. 


CELSUS Card. COSTANTINI CAIETANUS Card. CICOGNANI 
S. R. E. Cancellarius S. Rituum Congregationis Praefectus 


Hamletus Tondini 
Apostolicam Cancellariam Regens 


7 Alfonsus Carinci, Archiep. tit. Seleuc. in Is., Decanus Proton. Apost. 
Bernardus De Felicis, Proton. Apost. 


Loco 4% Plumbi 
Expedita die XVII Dec. anno Pontif. XV1. 


In Canc. Ap. tab., Vol. LXXXVIII, n. 79. 


| | 
| 

| 

ACTA SS. CONGREGATIONUM 


SACRA CONGREGATIO DE PROPAGANDA FIDE 


DECRETUM 

Cum R. D. Ioannes Baptista Ly, iam archidioecesis Nanchimensis 
Vicarius Generalis, contra legitimam auctoritatem Legati in Sinis Sum- 
mi Pontificis verbo et opere egerit, haec Sacra Congregatio de Propa- 
ganda Fide, per praesens Decretum declarat eundem R. D. Ioannem 
Baptistam Ly in excommunicationem incurrisse speciali modo Sedi Apo- 
stolicae reservatam ad normam sacrorum canonum, praesertim 2331 
par. 2 et 2334 n, 2, et specialium Decretorum super hanc rem ab eadem 
Sancta Sede editorum. 

Datum Romae, ex Aedibus Sacrae Congregationis de Propaganda 
Fide, die 1 mensis Februarii anno Domini 1952. 


P. Card. FuMaAsonr Bionp1, Praefectus 


de 7 Celsus Costantini, Secretarius 


SACRA CONGREGATIO RITUUM 


I 
SINARUM. 


BHATIFICATIONIS SHU DECLARATIONIS MARTYRII VENERABILIUM SERVORUM DEI 
LEONIS IGNATII MANGIN, SACERDOTIS SOCIBNTATIS IESU, ET SOCIORUM. 


SUPER DUBIO 


An constet de Martyrio et causa Martyrii necnon de signis seu miraculis 
in casu et ad effectum de quo agitur. 


« Si me persecuti sunt, et vos persequentur », praedixit Dominus 
(Io. 15, 20). Non enim diversa a sorte capitis potest esse sors corporis. 
Enimvero Christus est Caput, Ecclesia eius corpus; sicut « tota Christi 


| 
| 
| 

vita in mundo crux fuit et martyrium » (Imit. 1. II c. 12), ita non alia 
potest esse Ecclesiae vita eiusque membrorum. Porro quoniam mundus in 
maligno positus est (1 Io. 5, 19), Christum eiusque mysticum corpus odit 
atque diabolica malitia animos a Christo arcere ac revellere conatur, ad 
quod assequendum vel ab atrocibus infligendis cruciatibus non refugit, 
nec morte fideles plecti. Evidenter hoc ex Ecclesiae historia comprobatur. 
A Stephano enim protomartyre, in prima insectatione Hierosolymae 
mota, ad nostra usque tempora, nullum saeculum martyribus caruit. 
Verum sicut Christus resurrexit ad gloriam, ita eius membra simili 
gloria exaltabuntur ; sicque similitudo inter caput et membra mirabiliter 
perficitur. 

Est et aliud, quod admirari debemus. Licet homines a cruciatibus 
maxime abhorreant, plura centena milia milium martyrum laetanter 
fortiterque tormenta passi sunt. Humana natura tanta non valet supe- 
rare. Virtus est Christi, quae mirabiliter haec patrat. Sancta Felicitas 
uni ex carceris custodibus eam percontanti: « Quae sic modo doles, 
quid facies obiecta bestiis? ». « Modo ego patior, respondit, illic autem 
alius erit in me, qui patietur in me, quia et ego pro illo passura sum )). 
« Omnia possum in eo qui me confortat », dicit Apostolus (Phil. 4,13). 
Mirandum exemplum fortitudinis nobis exhibent Sinenses martyres de 
quibus in hoc Decreto pertractatur, qui crudele martyrium passi sunt 
Boxerum persecutione anno 1900 saeviente. 

Hi enim, praeter quattuor Europaeos e Societate Iesu, utpote Sinen- 
ses, vitam servare potuissent, si a fide descivissent. Ingruente procella, 
maior fidelium pars oppidi Tchou-kia-ho ad Ecclesiam plusquam mille 
accurrerunt ut ad martyrium fortiter subeundum Sacramentorum par- 
ticipatione, Missionalium Mangin et Denn hortationibus ferventibus- 
que orationibus se pararent. 

Quam efficacia haec fuerint auxilia, evidenter constat ex heroica 
fortitudine, qua propositam sibi apostasiam a fide concorditer respue- 
runt. Si enim ab Ecclesia per designatam portam exiissent, vitam ser- 
vavissent. Exceptis porro perpaucis, omnes ab Ecclesia non recesserunt ; 
qui aut glandibus balistarum occisi sunt, aut, incenso templo, una 
cum Missionalibus combusti. Plures quoque alibi, seu prius seu postea, 
fuere interfecti, inter quos patres Isoré ac Andlauer e Societate Iesu, 
occisi orantes ante altare Sacelli non longe ab Ecclesia. 

De bis mille sexaginta sex victimis, de quibus Vicarius Apostolicus 
iuridicas inquisitiones peregerat, sex supra quinquaginta tantum fuere 
selectae, quorum nomina hic referuntur: 

1) Petrus Tchou-jeu-sinn, annor. 19; 2) Ioannes Baptista Tchou-ou- 
joei, a. 17; 3) P. Remigius Isoré S. I., a. 48; 4) P. Modestus Andlauer 
S. I., a. 53; 5) Elisabeth Tsinn, a. 54; 6) Simon Tsinn, a. 14; 7) Barbara 
Ts’oei-lien-cheu, a. 51; 8) Raymundus Li-ts’uan-tchenn, a. 59; 9) Petrus 
Li Ts’uan-hoei, a. 63; 10) Lucia Wang-tcheng, a. 18; 11) Maria Fan- 
k’ounn, a. 16; 12) Maria Ts’i-u, a. 15; 13) Maria Tcheng-su, a. 11; 14) 
Iosephus Ma-t’ien chounn, a. 60; 15) Maria Tchao-kouo-cheu, a. 60; 
16) Rosa, a. 22 et 17) Maria, a. 17 eius filiae; 18) Rosa Wang-hoei, 
a. 45; 19) Theresia Tchang-heue-cheu, a. 36; 20) Anna Nan-sinn-cheu, 
a. 72; 21) Maria Nan-kouo-cheu, a. 64; 22) Maria Nan, dicta Ling.-hoa, 
a. 29; 23) Anna Nan Tsiao-cheu, a. 26; 24) Maria Fou, a. 37; 25) Mag- 
dalena Tou-fong-kiu, a. 19; 26) Maria Tou-t’ien-cheu, a. 42; 27) Maria 
Tou-tchao-cheu, a. 51; 28) Petrus Liou-tzeu-u, a. 57; 29) Maria Kouo- 
li-cheu, a. 65; 30) Petrus Tchao-ming-tchenn, a. 61; 31) Ioannes Bap- 
tista Tchao-ming-hi, a. 56; 32) Paulus Ou-kiu-nan, a. 62; 33) Ioannes 
B. Ou-man-t’ang, a. 17; 34) Paulus Ou-Wan-chou, a. 16; 35) K’i-tchou- 
tzeu, a. 18; 36) Paulus Liou-tsinn-tei, a. 79; 37) Tchang-hoai-lou, a. 57; 
38) Iosephus Yuann-keng-yinn, a. 47; 39) Theresia Tch’enn-kinn-tsie, 
a. 25; 40) Rosa Tch’enn-kai-tsie, a. 22; 41) Iosephus Wang-k’oei-tsu, 
a. 37; 42) Ioannes Wang-k’oei-sinn, a. 25; 48) Marcus Ki-t’ien-siang, 
a. 66; 44) Petrus Wang-tsouo-loung, a. 58; 45) Paulus Keue-t’ing-tchou, 
a. 61; 46) Lang-yang-cheu, a. 29; 47) Paulus Lang-eull eius filius, a. 8-9; 
48) Anna Wang, a. 14; 49) Iosephus Wang-jou-mei, a. 68; 50) Lucia 
Wang-wang-cheu, a. 31; 51) Andreas, eius filius, a. 9; 52) Maria Wang- 
li-cheu,, a. 49; 53) Ioannes Ou-wenn-yinn, a. 50; 54) P. Leo Ignatius 
Mangin, S. I., a. 43; 55) P. Paulus Denn, S. I., a. 53; 56) Maria Tchou- 
ou-cheu, a. cire. 40. 

De his Apostolica auctoritate conditus est processus, pro cuius iuri- 
dica vi, una cum processus informativi a S. Rituum Congregatione 
die 3 Augusti a. 1952 decretum est. Die 25 Maii anni 1954 coram Revmo 
Cardinali Clemente Micara, Relatore, habita est Antepraeparatoria 
Congregatio; die vero 26 Octobris Praeparatoria ; Generalis demum co- 
ram Ssmo D. N. Pio Papa XII die 22 Februarii anni huius, in qua 
Revmus Cardinalis Ponens dubium proposuit: An constet de martyrio, 
causa martyrii et signis in casu et ad effectum de quo agitur. Favora- 
bili Revmorum Cardinalium, Officialium Praelatorum ac Patrum Con- 
sultorum suffragio Beatissimus Pater, qui sacrosanctum Missae sacri- 
ficium celebraverat, libenti animo adhaerens, exacta Congregatione, acci- 
tisque ad Se Revinis Cardinalibus Ponente ac subscripto S. Rituum 

Congregationis Praefecto nec non R. P. Salvatore Natucci, Fidei Pro- 
motore Generali, meque a Secretis, edixit: ta constare de Martyrio 
et causa Martyrii Venerabilium Servorum Dei Leonis Ignatti Mangin et 
Sociorum, ut concessa a signis seu miraculis omnique alia et necessaria 
dispensatione, procedi possit ad ulteriora. 

Hoc autem decretum rite promulgari et in actis S. Rituum Congre- 
gationis referri mandavit. 

Datum Romae, die 22 Februarii 1955. 


C. Card. CICOGNANI, Praefectus 


L. S. 


+ A. Carinci, Archiep. Seleuc., Secretarius 


II 
URBIS er ORBIS 


FESTUM SANCTI PIT PAPAE X, CONFESSORIS, AB UNIVERSA HCCLESIA, CUM 
OFFICIO ET MISSA PROPRIIS, CELEBRANDUM DBECERNITUR. 


Die 3 Septembris 
S. PII X PAPAE ET CONFESSORIS 


Duplex 


IN I VESPERIS 
Oratio 
Deus, qui ad tuéndam cathélicam fidem, et univérsa in Christo in- 
stauranda sanctum Pium, Summum Pontificem, cxlésti sapiéntia et 
apostélica fortitadine replevisti: concéde propitius; ut, ejus institita 
et exémpla sectantes, pr@mia consequamur xtérna. Per eimdem D6- 
minum. 


In II Nocturno 
Lectio IV 


Pius Papa décimus, cui nomen antea Joséphus Sarto, in Veneté- 
rum pago natus est, quem Riése vocant, paréntibus quidem humili- 
bus, sed probitate ac pietate conspicuis. Inter Semin4rii Patavini alaim- 
nos adscriptus, ita pietate ac doctrina profécit, ut condiscipulis exém- 


| 

plo, moderatéribus admiratiéni esset. Sacerdétio initidtus, in é6ppido 
Témbolo primum, qua vicdrius cooperdtor, dein Salatiéni qua péro- 
chus, per plures annos adlabordvit; quibus in obeGindis munéribus, 
tanta caritatis effusiéne, tanto sacerdotaéli zelo et sanctitate vite excél- 
luit, ut Episcopus Tarvisinus inter canénicos cathedr4lis ecclésise eum 
cooptaret, eumque episcopalis cancell4rium similque Semin4rii 
diccesAni spiritudlem moderatérem renuntidéret. Hee officia tam egré- 
gie persecitus, a Leéne tértio décimo, cui erat probatissimus, Man- 
tudne Ecclésie Antistes fuit renuntidtus. 


Lectio V 


Boni pastéris nullam partem déserens, eo méxime conténdit, ut 
juvéntus in sortem Démini vocata rite ad sacra instituerétur, pie con- 
sociati6nes novis augéscerent increméntis, ritibus divini cultus plus 
decéris ac pietatis accéderet. Precépta quibus civitas christidna niti- 
tur, Altius proclamére non désiit, et qui vitam inopem ipse ducébat, 
paupéribus numquam omisit afférre levamen. Tot igitur suffragantibus 
méritis, inter purpurdtos Patres adléctus et Venetidrum Patriadrcha 
creatus est. Dénique post Leénis décimi tértii 6bitum, cum Patrum 
Cardinalium suffragia in eum coaléscerent, cumque ipse supplicatié- 
nibus et lacrimis tantum munus a se avértere frustra conatus esset, 
suasiénibus tandem cedens, « accépto in crucem »), inquit, et Summi 
Pontificatus 4picem ut crucem a Deo sibi oblatam, demisso sed forti 
Animo suscépit. 

Lectio VI 


In Petri cAéthedra constitdtus, nihil de pristina vite ratiéne remi- 
sit. Humilitaéte presértim, simplicitaéte ac paupertdte refdlsit, ita ut 
in suo testaménto scribere potierit : « pauper natus sum, pduper vixi, 
p4uper mori capio ». Humilitas vero 4nimi fortitGdinem in eo alébat, 
cum de Dei gléria, Ecclésie libertéte, animarGimque salite agerétur. 
Vir acérrimi ingénii et propésiti tenax, inter vicésimi inefintis séculi 
procéllas, Ecclésiam firmiter rexit, et preclarissimis ornavit insti- 
titis. Misicam sacram ad pristinum splendérem ac dignitatem revo- 
e4vit; sacrérum Bibliérum stidiis principem sedem Rome constituit ; 
Roménam Ctriam sapiénter reformavit ; leges de fidélibus per catechi- 
smum instituéndis restituit; Eucharistice mense crebriérem, imo et 
cotidia4nam consuetidinem ejisque accéssum pteris quoque 
a primo ratiénis usu apéruit; actiénis cathélice increménta sédulo 

promovit; sélide cleri institutiéni providit, Additis quoque semin4- 
riis per regiénes dispésitis; sacerdétes omnes ad interiérem vitam co- 
léndam alléxit; leges Ecclésie in unum corpus redégit; erréres per- 
niciosissimos, modernismi appellati6ne comprehénsos, damn4vit atque 
evéllit; civile vétitum, quod dicunt, in Pontificis MAximi electiéne 
rejécit. Tandem labéribus fractus ac meerére conféctus ob bellum Eu- 
rop@um tunc exértum, die vicésima mensis Augisti anni millésimi 
nongentésimi décimi quarti, ad celéste prémium evol4vit. Eum ubi- 
que terrérum sanctitaétis fama clarum miraculisque fulgéntem, Pius 
Papa duodécimus, cuncto plaudénte orbe, in Sanctérum nimerum ré- 
tulit. 


In ITI Nocturno 


Lectio VII 


Léctio sancti Evangélii secindum 
Jo. 21, 15-17 


In illo témpore: Dixit Jesus Siméni Petro: Simon Joannis, dili- 
gis me plus his? Et réliqua. 


Homilia sancti Augustini Episcopi 
Tractatus 123 in Joannem, in medio 


Rédditur negatiéni trine trina conféssio, ne minus améri lingua 
sérviat, quam timéri: et plus vocis elicuisse videAtur mors imminens, 
quam vita presens. Sit améris officium pfscere Dominicum gregem, 
si fuit timdéris indicium negdre past6érem. Qui hoc 4nimo pascunt oves 
Christi, ut suas velint esse, non Christi, se convincintur am4re, non 
Christum: vel glori4ndi, vel domindndi, vel acquiréndi cupiditate ; 
non obediéndi, et subveniéndi, et Deo placéndi caritéte. 


Lectio VIII 


Contra hos ergo vigilat t6étidem inculcata ista vox Christi quos Apé- 
stolus gemit sua quérere, non que Jesu Christi. Nam quid est 4liud, 
si diligis me, pasce oves meas: quam si dicerétur, si me diligis, non 
te pascere cégita? Sed oves meas, et sicut meas pasce, non sicut tuas: 
glériam meam in eis quere, non tuam, dominium meum, non tuum: 

lucra mea, non tua; ne sis in eérum societéte qui pértinent ad tém- 
pora periculésa, seipsos amdntes, et c#tera que huic malérum initio 


connectintur. 
Lectio IX 


Mérito dicitur Petro: diligis me, et respéndet, amo te, eique re- 
fértur, pasce agnos meos, et hoc iterum, hoc tértio. Ubi étiam demon- 
stratur unum atque idem esse amérem et dilecti6nem; nam étiam D6- 
minus novissime non ait, diligis me, sed amas me. Non ergo nos, sed 
ipsum amémus, et in pascéndis évibus ejus ea que sunt ejus, non ea 
que sunt nostra, queramus. Néscio enim quo inexplicdbili modo, quis- 
quis seipsum, non Deum, amat, non se amat: et quisquis Deum, non 
seipsum, amat, ipse se amat. Qui enim non potest vivere de se, méri- 
tur fitique am4ndo se: non ergo se amat, qui ne vivat se amat. 


Lectio pro festo commemorato legenda iuata Rubricas 


Pius Papa décimus, cui nomen Antea Joséphus Sarto, in Venet6- 
rum pago, quem Riése vocant, natus est. Inter Semindrii Patavini 
alimnos adscriptus ac sacerdétio Auctus, in éppido Témbolo primum 
qua vicarius cooperdtor, dein Salatia4ni qua pérochus, et Tarvisii qua 
canénicus et Ciirie Episcopalis cancellérius, tanta sanctitéte excélluit, 
ut eum Leo décimus tértius Ecclési# Mantudine prefécerit. Boni pa- 
stéris nullam partem déserens, juventiti in sortem Démini vocéte 
rite instituénde maéxime adlaboravit ; divini cultus decérem et pidrum 
consociatiénum increménta promévit ; pAuperum indépie caritate 
prospéxit. Tot suffragantibus méritis, inter purpurdtos Patres adléc- 
tus et Veneti4rum Patriarcha credtus est. Post Leénis décimi tértii 
é6bitum, frustra relictans, Summum Pontificatum ut crucem suscépit. 
In Petri cathedra constititus, nihil de pristina vite ratiéne remisit. 
Humilitate presértim, simplicitate ac paupertéte refflsit. Ecclésiam 
firmiter rexit et preclarissimis orndvit institftis. Fidei vigilantissi- 
mus custos, modernismum, é6mniim h@#resum summam, damndvit ac 
protrivit ; ecclesiastice libertatis vindex acérrimus, iis qui eam labe- 
factare conabantur, fdértiter 6bstitit; sélide Cleri institutiéni provi- 
dit ; leges Ecclésie in unum corpus redégit ; cultum erga Eucharistiam 
et crebriérem ejisdem usum maxime provéxit. Labéribus fractus et 
meerére conféctus ob bellum Europ#um tunc exértum, die vicésima 
mensis Augtsti anni millésimi nongentésimi décimi quarti, ad celé- 
stem pdtriam evolévit. Fum Pius duodécimus in Sanctérum nimerum 
rétulit. 

MISSA 


Introitus. Ps, 88, 20-22. Extuli eléctum de pdépulo, é6leo sancto meo 
unxi eum: ut manus mea sit semper cum eo, et brachium meum con- 
firmet eum. ¥. /bid., 2. Gratias D6mini in etérnum cant4bo: per omnes 
generatiénes annuntidbo fidelitaétem tuam ore meo. Gléria Patri. Extuli. 


Oratio 


Deus, qui ad tuéndam cathélicam fidem, et univérsa in Christo in- 
staur4nda sanctum Pium, Summum Pontificem, czlésti sapiéntia et apo- 
stélica fortitddine replevisti: concéde propitius; ut, ejus institita et 
exémpla sectantes, pré@mia consequ4mur etérna. Per eamdem Déminum. 


Léctio Epistole beati Pauli Apdéstoli ad Thessalonicénses 
1 Thess. 2, 2.8 


Frates: Fidfciam habtimus in Deo nostro loqui ad vos evangé- 
lium Dei in multa sollicitidine. Exhortatio enim nostra non de er- 
r6ére neque de immunditia neque in dolo; sed, sicut probati sumus a 
Deo ut crederétur nobis evangélium, ita l6quimur; non quasi homf- 
nibus placéntes, sed Deo qui probat corda nostra. Neque enim aliquéndo 
fiiimus in serméne adulatiénis, sicut scitis, neque in occasiéne avari- 
tie, Deus testis est, nec queréntes ab hominibus gl6ériam neque a vo- 
bis neque ab 4liis. Cum possémus vobis 6neri esse ut Christi apdéstoli, 
sed facti sumus pérvuli in médio vestrum, tanquam si nutrix fé6veat 
filios suos. Ita desiderAntes vos cfipide trddere vobis non 
solum evangélium Dei, sed étiam Animas nostras, quéniam carissimi 
nobis facti estis. 


Graduale, Ps. 39, 10-11. Annuntiévi justitiam in cetu magno; ecce 
labia mea non cohibui: Démine, tu nosti. ¥. Justitiam tuam non abs- 
céndi in corde meo; fidelitatem tuam et auxilium tuum narr4vi. 


Alleltija, allelija. ¥. Ps. 22, 5-6. Paras mihi mensam, iningis déleo 
caput meum, calix meus ubérrimus est. Allelija. 


In Missis votivis: Post Septuagesimam, omissis Allelija, et Versu 
sequenti, dicitur: 


Tractus. Ps. 131, 16-18. Sacerdétes ejus induam salite, et sancti 
ejus exsultantes exsultAébunt. ¥. Illic David suscitébo cornu, pardbo 

lucérnam uncto meo. ¥. Inimicos ejus induam confusiéne, super ipsum 
autem fulgébit diadéma meum. 


Tempore autem Paschali omittitur Graduale, et ejus loco dicitur: 


Allelija, allelija. Ps. 22, 5-6. Paras mihi mensam, iningis 6éleo 
caput meum, calix meus ubérrimus est. Allelija. Ps. 25, 8. Démine, 
diligo habitaculum domus tuw et locum taberndculi gl6rie tux. Al- 
lelGja. 

Sequéntia sancti Evangélii secindum Joénnem 
Jo. 21, 15-17 


In illo témpore: Dixit Jesus Siméni Petro: Simon Jo4nnis, dili- 
gis me plus his? Dicit ei: Etiam, Démine, tu scis quia amo te. Dicit 
ei: Pasce agnos meos. Dicit ei iterum: Simon Jodénnis, diligis me? Ait 
illi: Etiam, Démine, tu scis quia amo te. Dicit ei: Pasce agnos meos. 
Dicit ei tértio: Simon Jofnnis, amas me? Contristaétus est Petrus, 
quia dixit ei tértio: Amas me? et dixit ei: Démine, tu 6mnia nosti; 
tu scis quia amo te. Dixit ei: Pasce oves meas. 


Offertorium. Ps. 38, 12. Venite, filii, audite me; timérem Démini 
docébo vos. 
Secreta 
Oblatiénibus nostris, quésumus, Démine, benigne suscéptis, da 
nobis, ut hee divina mystéria, sancto Pio Summo Pontifice interce- 
dénte, sincéris tractémus obséquiis et fidéli mente sum4mus. Per D6- 
minum. 


Communio. Jo. 6, 56-57. Caro mea vere est cibus, et sanguis meus 
vere est potus. Qui mandficat meam carnem et bibit meum sAnguinem, 
in me manet et ego in illo. 


Postcommunio 


Mense celéstis virtite refécti, que#sumus, Démine Deus noster: ut, 
interveniénte sancto Pio Summo Pontifice; fortes efficiamur in fide, et 
in tua simus caritéte concérdes. Per Déminum. 


In Martyrologio Romano 


Die 20 Augisti — secundo loco. — Rome depositio sancti Pii décimi, 
Pape et Confesséris, fidei integritAtis et ecclesiAstice libert&tis propu- 

gnatéris invicti, religionisque zelo insignis, cujus festum tértio Nonas 
Septémbris recélitur. 

Die 3 Septémbris. Sancti Pii Pape décimi, cujus natalis dies ter- 
tiodécimo Kaléndas Septémbris recensétur. 


URBIS rer ORBIS 


Sancti Pii X Papae et Confessoris sollemnia Canonizationis in area 
ante Basilicam Vaticanam die 29 Maii Anni Marialis 1954 peracta, 
quamplurimis Sanctae Romanae Ecclesiae Cardinalibus, Archiepisco- 
pis et Episcopis, una cum ingenti fidelium concursu, ex dissitis quo- 
que regionibus adstantibus, fulgentem assecuta sunt triumphum, quem 
Deus, humilium suscitator, ad exaltationem Servi Sui mirabiliter di- 
sposuit. Invalescebat interea in multorum Ordinariorum animis ar- 
dens studium atque optatum ut novensilis Sancti festum totius 
Ecclesiae commune efficeretur, quod iam nonnullis in locis litur- 
gico cultu celebrabatur. Quare Sanctissimus Dominus noster Pius 
Papa XII, fere omnium Catholici Orbis Archiepiscoporum et Episcopo- 
rum, nec non et Religiosarum Familiarum vota libenter excipiens, San- 
cti Pii X Papae et Confessoris, festum ad universam Ecclesiam exten- 
dere benigne dignatus est, die tertia mensis Septembris quotannis sub 
ritu duplici minori cum Officio et Missa propriis et approbatis, uti in 


superiori prostant exemplari, recolendum. Servatis Rubricis. Contre- 
riis non obstantibus quibuscumque. 
Die 1 Martii anno 1955. 

